സിനിമ കണ്ടിട്ട് മര്യാദ തീരുമാനിക്കാം ജോര്‍ജേട്ടാ; ഈശോ വിവാദത്തില് പി.സി ജോര്‍ജിന് മറുപടിയുമായി ജയസൂര്യ | DoolNews\nസിനിമ കണ്ടിട്ട് മര്യാദ തീരുമാനിക്കാം ജോര്‍ജേട്ടാ; ഈശോ വിവാദത്തില് പി.സി ജോര്‍ജിന് മറുപടിയുമായി ജയസൂര്യ\nനാദിര്‍ഷ സംവിധാനം ചെയ്യുന്ന പുതിയ ചിത്രമായ ഈശോയുമായി ബന്ധപ്പെട്ടുയര്‍ന്ന വിവാദങ്ങളില് പി.സി. ജോര്‍ജിന് മറുപടി നല്‍കി നടന് ജയസൂര്യ. ചിത്രത്തില് കേന്ദ്ര കഥാപാത്രത്തെ അവതരിപ്പിക്കുന്നത് ജയസൂര്യയാണ്.\nഈശോയുമായി ബന്ധപ്പെട്ട് കടുത്ത വിദ്വേഷം നിറഞ്ഞ പരാമര്‍ശങ്ങളാണ് പി.സി. ജോര്‍ജ് നടത്തിയിരുന്നത്. ഈ പേരില് ചിത്രം ഇറങ്ങാന് അനുവദിക്കില്ലെന്ന് ജോര്‍ജ് പറഞ്ഞിരുന്നു. ഈ വിവാദങ്ങളുമായി ബന്ധപ്പെട്ട് റിപ്പോര്‍ട്ടര് ചാനല് നടത്തിയ ചര്‍ച്ചയിലാണ് പ്രതികരണവുമായി ജയസൂര്യയെത്തിയത്.\nജോര്‍ജേട്ടന് എത്രയോ തവണ എം.എല്.എയായ വ്യക്തിയല്ലേ, എല്ലാവരും കൂടി വോട്ട് ചെയ്തല്ലേ ജോര്‍ജേട്ടന് എം.എല്.എയായതെന്ന് ജയസൂര്യ ചോദിച്ചു.\nഅങ്ങനെ തന്നെയാണ് ജയിച്ചുവന്നതെന്നും താന് മുസ്‌ലിമും ഹിന്ദുവും ക്രിസ്ത്യാനിയുമാണെന്നും തനിക്ക് വര്‍ഗീയതയില്ലെന്നും പി.സി. ജോര്‍ജ് പറഞ്ഞു. ഇങ്ങനെ തന്നെയാണ് ഓരോ കലാകാരനെന്നും ജയസൂര്യ ഇതിന് മറുപടി നല്‍കി.\nകലാകാരനാണെങ്കില് ഒരു മര്യാദ വേണമെന്നായി പിന്നീട് പി.സി. ജോര്‍ജ്. എന്നാല് സിനിമ കണ്ടിട്ട് മര്യാദ തീരുമാനിക്കാമെന്നും അല്ലാതെ പറയുന്നത് മോശമാണെന്നും ജയസൂര്യ മറുപടി നല്‍കി.\nഇപ്പോഴുള്ള പേരങ്ങ് മാറ്റി, നല്ലൊരു പേരിട്ട് സിനിമ തുടങ്ങണമെന്നും എന്നാല് പിന്നെ ആരും തര്‍ക്കിക്കാന് വരില്ലല്ലോയെന്നും പി.സി. ജോര്‍ജ് പറഞ്ഞു. പിന്നീട് ചര്‍ച്ച അവതാരകനും പി.സി ജോര്‍ജും തമ്മിലായി.\nഈശോ സിനിമയുമായി ബന്ധപ്പെട്ട പി.സി. ജോര്‍ജിന്റെ വര്‍ഗീയ പരാമര്‍ശങ്ങള് സോഷ്യല് മീഡിയയില് വ്യാപക വിമര്‍ശനമാണ് ഏറ്റുവാങ്ങിക്കൊണ്ടിരിക്കുന്നത്. എം.എല്.എ സ്ഥാനം പോയതിന് പിന്നാലെ എങ്ങനെയെങ്കിലും പിടിച്ചുനില്‍ക്കാനുള്ള കളികളാണിതൊക്കെ എന്നാണ് പലരും വീഡിയോ പങ്കുവെച്ചുകൊണ്ട് കമന്റുകളില് പറയുന്നത്.\nപത്തനംതിട്ടയില് വൃദ്ധനെ വീടുകയറി വെട്ടി പഞ്ചായത്ത് പ്രസിഡന്റും സംഘവും\nപ്രധാനപ്പെട്ട നടന്‍മാരുടെ കഥാപാത്രങ്ങളെ മാറ്റിക്കൊടുക്കേണ്ടി വന്നു, ചിലര് തിരിച്ച് വന്നില്ല; സാര്‍പ്പട്ട പരമ്പരൈയെക്കുറിച്ച് പാ രഞ്ജിത്ത്\nക്രിസ്ത്യന് സമൂഹത്തെ അപമാനിക്കണമെന്ന നിര്‍ബന്ധബുദ്ധിയോടെ ഇറങ്ങിത്തിരിച്ച കുറച്ച് സിനിമാക്കാര് ഇവിടെയുണ്ട്. മലയാള സിനിമയിലെ ഗുണ്ടാ കഥാപാത്രങ്ങളില് മിക്കവരും ക്രിസ്ത്യാനികളാണെന്നും പി.സി. ജോര്‍ജ് പറഞ്ഞിരുന്നു.\n‘നാദിര്‍ഷായെയും കൂട്ടരെയും ഞാന് വിടില്ല. ക്രിസ്ത്യന് സമൂഹത്തെ മാത്രമല്ല, അതിപ്പോള് മുസ്‌ലിം സമൂഹത്തെയും ഹൈന്ദവ സമൂഹത്തെയും അപമാനിച്ചാലും ഞാന് വിടില്ല. ഞാനൊരു പൊതുപ്രവര്‍ത്തകനാണ്. എം.എല്.എ അല്ലാത്തതിനാല് ഇപ്പോള് ധാരാളം സമയമുണ്ട്. ഇവനെയൊക്കെ നന്നാക്കിയിട്ടേ ഞാന് പോകൂ. നാദിര്‍ഷയെ പോലൊരാള് ഇങ്ങനെ ചെയ്തല്ലോ എന്ന് ഓര്‍ക്കുമ്പോഴാണ് വിഷമം.\nഈ പേരില് സിനിമ ഇറക്കാമെന്ന് ആരും വിചാരിക്കേണ്ട. ഒരു തിയേറ്ററിലും ഈ ചിത്രം പ്രദര്‍ശിപ്പിക്കുകയുമില്ല. കേരളം മുഴുവന് ഞാന് ഇറങ്ങും,’ എന്നായിരുന്നു പി.സി ജോര്‍ജ് പറഞ്ഞത്. ഈ പ്രസ്താവനയ്ക്കെതിരെയും രൂക്ഷവിമര്‍ശനമുയര്‍ന്നിരുന്നു.\nContent Highlight: Actor Jayasurya replies to P C George’s hatred comment against the movie Eesho


8 ദിവസമായി ആശുപത്രിയിലാണ്;ഒരുപാട് മനോഹരമായ പാഠങ്ങള് പഠിച്ചു;നേഹ സക്‌സേന! - metromatinee.com Lifestyle Entertainment & Sports\nഒരുപാട് നായികമാർ മലയാള സിനിമയിൽ വളരെപെട്ടെന്നാണ് ഇടം നേടുന്നത്.ഒരൊറ്റ ചിത്രംകൊണ്ട് മലയാള സിനിമയിലെ ഒരുപാട് നായികമാരുടെ തലവര തെളിഞ്ഞിട്ടുണ്ട് എന്നും പറയാം.ഒരു പാട് ആഗ്രഹിച്ചും കഷ്ട്ടപെട്ടും എത്തുന്നവരാണ് സിനിമയിൽ ഇന്ന് നിറഞ്ഞു നിൽക്കുന്നവരെല്ലാം തന്നെ.അതുപോലെ വരാനാഗ്രഹിക്കുന്നവരും ഉണ്ടാകും.പല നടിമാരുടെയും നായകന്മാരുടെയും പഴയ കഥകൾ എന്നും ഓരോ താരങ്ങൾ പങ്കുവെക്കാറുണ്ട് അതൊരുതരത്തിൽ മറ്റുള്ളവർക്കുള്ള സമാധാനം തന്നെയാണ്.അതുപോലെ തെന്നിന്ത്യയിൽ തിരക്കേറി വരുന്ന നടിയാണ് നേഹ സക്‌സേന.മമ്മൂട്ടിയുടെ കസബ എന്ന ചിത്രത്തിലെ കഥാപാത്രമായിരുന്നു നേഹയ്ക്ക് മലയാളത്തില് ഏറ്റവുമധികം പ്രേക്ഷക പ്രശംസ നേടി കൊടുത്തത്.ഇപ്പോഴിതാ താന് കഴിഞ്ഞ ഏട്ട് ദിവസമായി ആശുപത്രിയിലാണെന്ന് പറയുകയാണ് നടി. ഹോസ്പിറ്റലില് നിന്നുമുള്ള ചിത്രം പങ്കുവെച്ച് കൊണ്ട് സമൂഹമാധ്യമത്തിലൂടെയാണ് നടി വാര്‍ത്ത പുറത്ത് വിട്ടത്.\n‘നിങ്ങളെല്ലാവരും കഴിഞ്ഞ എട്ട് ദിവസമായി എനിക്കെന്താണ് പറ്റിയതെന്ന് അറിയാന് വേണ്ടി വിഷമിച്ചിരിക്കുകയാണെന്ന് എനിക്ക് അറിയാം. സത്യത്തില് ഈ ദിവസങ്ങളില് സുഖമില്ലാത്തതിനെ തുടര്‍ന്ന് ഞാന് ആശുപത്രിയില് അഡ്മിറ്റായിരുന്നു. ദൈവത്തിന്റെ അനുഗ്രഹത്താല് എനിക്ക് സുഖമായി വരികയാണ്.\nഅധികം വൈകാതെ തന്നെ ഞാന് തിരിച്ചെത്തുന്നതായിരിക്കും. എന്നെ കുറിച്ച് അറിയാന് ആകുലതയോടെ മെസേജ് അയച്ച് സുഖവിവരം അന്വേഷിച്ചവര്‍ക്ക് നന്ദി പറയുകയാണ്. ജീവിതത്തിലെ ഏറ്റവും വിഷമം പിടിച്ച അവസ്ഥയില് നിന്നും മനോഹരമായ പാഠങ്ങള് പഠിച്ചു. ആരൊക്കെയാണ് സത്യമെന്നും കള്ളമെന്നും എനിക്ക് മനസിലായി’. എന്നും നേഹ പറയുന്നു.\n2013 ല് തുളു സിനിമയില് അഭിനയിച്ചാണ് നേഹ അഭിനയ രംഗത്തേക്ക് വരുന്നത്. പിന്നീട് തമിഴ്, കന്നഡ, തെലുങ്ക്, ഹിന്ദി, മലയാളം എന്നിങ്ങനെ ഒട്ടനവധി ഭാഷ ചിത്രങ്ങളില് ചെറുതും വലുതമായ കഥാപാത്രങ്ങളെ അവതരിപ്പിച്ചു. 2016 ല് കസബയിലൂടെയാണ് നേഹ മലയാളത്തില് ആദ്യമായി അഭിനയിക്കുന്നത്. പിന്നാലെ മുന്തിരിവള്ളികള് തളിര്‍ക്കുമ്പോള് എന്ന ചിത്രത്തിലെ കഥാപാത്രവും ഏറെ ശ്രദ്ധിക്കപ്പെട്ടിരുന്നു.\nabout neha saxena\nനാളെ ഷോർട് ഡ്രസ്സ് ഇട്ടു വരുമോ? കാസ്റ്റിംഗ് കൗച്ച് ദുരനുഭവം വെളിപ്പെടുത്തലുമായി നേഹ സക്സേന\nക്രിസ്‌മസിന് ഇനി ഇരട്ടി മധുരം;നിക്കി ഗൽറാണിയും നേഹ സക്സേനയും തലസ്ഥാനത്ത്!\nRelated Topics:Neha Saxena\nഞങ്ങളുടെ പ്രണയം സ്‌ക്രീനിൽ കാണാമെന്ന് ശ്രീനിഷ്;നന്ദിയറിയിച്ച് താരം!


പരസ്പര സമ്മതത്തോടെ ലൈംഗിക ബന്ധത്തിലേര്‍പ്പെടുന്നതിനുള്ള പ്രായം 16 വയസ്സാക്കുന്നത് പരിഗണിക്കണമെന്ന് മദ്രാസ് ഹൈക്കോടതി - Janayugom Online\nHome / Latest News / പരസ്പര സമ്മതത്തോടെ ലൈംഗിക ബന്ധത്തിലേര്‍പ്പെടുന്നതിനുള്ള പ്രായം 16 വയസ്സാക്കുന്നത് പരിഗണിക്കണമെന്ന് മദ്രാസ് ഹൈക്കോടതി\nചെന്നൈ:16നും 18നും ഇടയിലുള്ളവര് പരസ്പര സമ്മതത്തോടെ ലൈംഗിക ബന്ധത്തിലേര്‍പ്പെട്ടാല് പോക്സോ പരിധിയില് ഉള്‍പ്പെടരുതെന്നും പരസ്പര സമ്മതത്തോടെ ലൈംഗിക ബന്ധത്തിലേര്‍പ്പെടുന്നതിനുള്ള പ്രായം 16 വയസ്സാക്കുന്നത് പരിഗണിക്കണമെന്നും മദ്രാസ് ഹൈക്കോടതി. കുട്ടി (child) എന്ന നിര്‍വചനം 18ല്‍നിന്ന് 16 വയസ്സാക്കണമെന്നത് പരിഗണിക്കണമെന്നാണ് കോടതിയുടെ നിരീക്ഷണം.\nലൈംഗികാതിക്രമവും കൗമാര ബന്ധങ്ങളും വെവ്വേറെ കാണണമെന്നും ജസ്റ്റിസ് വി. പാര്‍ത്ഥിപന് നിരീക്ഷിച്ചു. 16 വയസ്സ് പിന്നിട്ടവരുടെ പരസ്പര സമ്മതത്തോടെയുള്ള ശാരീരിക ബന്ധങ്ങള് പോക്സോയില്‍നിന്ന് ഒഴിവാക്കണം. നാമക്കല് മഹിളാ കോടതി പോക്സോ നിയമപ്രകാരം 10 വര്‍ഷം തടവിനും 3000 രൂപ പിഴയ്ക്കും ശിക്ഷിച്ച ഒരാളുടെ ഹര്‍ജി പരിഗണിക്കവേയാണ് കോടതിയുടെ നിരീക്ഷണം.\nഈ കേസിന് ആസ്പദമായ സംഭവം നടക്കുമ്ബോള് പെണ്‍കുട്ടിക്ക് 18 വയസ്സിന് താഴെയാണ് പ്രായം. മാനസികമായും ശാരീരികമായും പരസ്പര സമ്മതത്തോടെയായിരുന്നു ബന്ധം. പക്ഷേ പോക്സോ നിയമപ്രകാരം ഏഴ് മുതല് 10 വര്‍ഷം വരെ ശിക്ഷ ലഭിക്കാവുന്ന കുറ്റമാണിത്. യഥാര്‍ത്ഥ സാമൂഹികാവസ്ഥ മനസ്സിലാക്കി ശൈശവം എന്ന നിര്‍വചനം മാറ്റേണ്ടത് ആലോചിക്കണം- കോടതി അഭിപ്രായപ്പെട്ടു.\nപരസ്പര സമ്മതത്തോടെ ലൈംഗിക ബന്ധത്തിനുള്ള പ്രായം 18ല്‍നിന്ന് 16 ആക്കണമെന്നത് വിവിധ കോണുകളില്‍നിന്ന് ഏറെക്കാലമായി ഉയരുന്ന ആവശ്യമാണെങ്കിലും പ്രായം കുറച്ചാല് പെണ്‍കുട്ടികള്‍ക്കെതിരെയുള്ള ലൈംഗികാതിക്രമങ്ങള് വര്‍ധിക്കുമെന്നാണ് ശിശു സംരക്ഷണ പ്രവര്‍ത്തകരുടെ അഭിപ്രായം. ഇന്ത്യന് സാഹചര്യത്തില് നിയമം മാറ്റിയാല് പെണ്‍കുട്ടികള് വ്യാപകമായി ദുരുപയോഗം ചെയ്യപ്പെടാന് സാധ്യതയുണ്ടെന്ന് സാമൂഹ്യ പ്രവര്‍ത്തകരും പറയുന്നു.\nഅതേസമയം, കൗമാരക്കാര് തമ്മില് പരസ്പര സമ്മതത്തോടെയുള്ള ബന്ധം പുറത്തറിയുമ്ബോഴാണ് പോക്സോ കേസ് ചുമത്തപ്പെടുന്നവയില് അധികമെന്നും പരാതികളുണ്ട്.\nകല്ലടയുടെ ബസുകള് റോഡ് നികുതിയിനത്തില് നല്‍കാനുള്ളത് തൊണ്ണൂറ് ലക്ഷം രൂപ\n59 വിദ്യാര്‍ഥിനികളെ ലൈംഗികമായി ചൂഷണം ചെയ്തയാള് പിടിയില്\n‘ഓഖി’ ചുഴലിക്കൊടുങ്കാറ്റ് കേരള തീരത്തേക്ക്: ജാഗ്രതാ നിർദേശം


ഖേദം പ്രകടിപ്പിച്ച് കൊടിക്കുന്നിൽ സുരേഷ്; ശശി തരൂരിനെ അധിക്ഷേപിക്കാൻ ഉദ്ദേശിച്ചില്ല | നേര്‍രേഖ24X7\nഖേദം പ്രകടിപ്പിച്ച് കൊടിക്കുന്നിൽ സുരേഷ്; ശശി തരൂരിനെ അധിക്ഷേപിക്കാൻ ഉദ്ദേശിച്ചില്ല\nശശി തരൂരിനെ വ്യക്തിപരമായി അധിക്ഷേപിക്കാന് ഉദ്ദേശിച്ചില്ലെന്ന് കൊടിക്കുന്നില് സുരേഷ് എം.പി. കത്ത് നല്‍കിയതിലെ വിയോജിപ്പാണ് രേഖപ്പെടുത്തിയതെന്നും കൊടിക്കുന്നില് സുരേഷ് പറഞ്ഞു. തരൂരിനെതിരായ ഗസ്റ്റ് ആര്‍ട്ടിസ്റ്റ് പരാമര്‍ശത്തിന് പിന്നാലെ സമൂഹമാധ്യമങ്ങളില് അടക്കം വ്യാപകവിമര്‍ശനം ഉയര്‍ന്നിരുന്നു. പാര്‍ട്ടിയിലെ യുവനേതാക്കളും വിമര്‍ശനവുമായി രംഗത്തെത്തി.\nതരൂരിനെ വ്യക്തിപരമായി ആക്ഷേപിക്കാനോ, അധിക്ഷേപിക്കാനോ, കഴിവുകള് കുറച്ചുകാട്ടാനോ അല്ല ശ്രമിച്ചത്. പരാമര്‍ശത്തില് വിഷമം ഉണ്ടായെങ്കില് പാര്‍ട്ടി താല്‍പര്യം മുന്‍നിര്‍ത്തി ഖേദം പ്രകടിപ്പിക്കുന്നു. എന്നാല് നിലവിലെ നേതൃത്വത്തിനെതിരെ ശശി തരൂര് ഹൈക്കമാന്‍ഡിനയച്ച കത്തില് വിയോജിപ്പ് രേഖപ്പെടുത്തുന്നതായും കൊടുക്കുന്നില് സുരേഷ് പറയുന്നു. ഫെയ്സ്ബുക്ക് പോസ്റ്റിലൂടെയായിരുന്നു പ്രതികരണം.\nശശി തരൂരിനെ പിന്തുണച്ച് യുഡി എഫ് കൺവീനർ ബെന്നി ബെഹനാൻ രംഗത്തെത്തിയിരുന്നു. കത്ത് നൽകിയതിന് ശേഷമുള്ള ഹൈക്കമാൻഡ് തീരുമാനം തരൂർ അംഗീകരിച്ചു. ഇതിന് ശേഷം വിമർശനം ഉന്നയിക്കുന്നത് ശരിയല്ലെന്ന് ബെന്നി ബെഹനാന് പറഞ്ഞു.\nഅതിനിടെ, കോണ്‍ഗ്രസ് നേതാക്കളുടെ പരസ്യപ്രസ്താവന വിലക്കി കെ.പി.സി.സി പ്രസിഡന്റ് മുല്ലപ്പള്ളി രാമചന്ദ്രന്. എ.ഐ.സി.സി നിര്‍ദേശം പാലിക്കണമെന്ന് പറഞ്ഞ മുല്ലപ്പള്ളി പാര്‍ട്ടി വേദികളില് അഭിപ്രായം രേഖപ്പെടുത്താന് എല്ലാവര്‍ക്കും സ്വാതന്ത്ര്യമുണ്ടെന്നും നിലപാടെടുത്തു. ദേശീയ നേതൃത്വത്തെ ചൊല്ലിയുള്ള തര്‍ക്കം കേരളത്തിലെ നേതാക്കളിലും വാക്പോരിന് വഴിയിട്ടതോടെയാണ് കെ.പി.സി.സി നടപടി.\nനേര്‍രേഖ24X7: ഖേദം പ്രകടിപ്പിച്ച് കൊടിക്കുന്നിൽ സുരേഷ്; ശശി തരൂരിനെ അധിക്ഷേപിക്കാൻ ഉദ്ദേശിച്ചില്ല


ഒരേ സ്വപ്നവുമായി ലാൽജോസും, റോഷൻ ആൻഡ്രൂസും | kamal|laljose|Mammootty|Mohanlal|Roshan Andrews|Siyad Kokker\nHome/NEWS/ഒരേ സ്വപ്നവുമായി ലാൽജോസും, റോഷൻ ആൻഡ്രൂസും\nDec 28, 2016, 11:30 am IST\nമലയാള സിനിമയിൽ നിലവിലുള്ള ഏറ്റവും മികച്ച രണ്ടു സംവിധായകരാണ് ലാൽജോസും, റോഷൻ ആന്‍ഡ്രൂസും. സംവിധായകന് കമലിന്‍റെ കീഴില് ഏറെക്കാലം വിദ്യ അഭ്യസിച്ച ഇവര് ശരിയായ സമയം വന്നപ്പോഴാണ് സ്വതന്ത്ര സംവിധായകരായി മാറിയത്. 1998’ൽ മമ്മൂട്ടി നായകനായ “മറവത്തൂർ കനവ്” എന്ന ചിത്രത്തിന്റെ സംവിധാനം നിർവ്വഹിച്ചു കൊണ്ടാണ് ലാൽജോസ് തുടക്കം കുറിച്ചത്, 2005’ൽ “ഉദയനാണ് താരം” എന്ന മോഹൻലാൽ ചിത്രത്തത്തിലൂടെ റോഷൻ ആൻഡ്രൂസും.\nസിനിമയിൽ തുടക്കം കുറയ്ക്കുന്നതിന് സമാനമായൊരു പദ്ധതിയുണ്ടായിരുന്നു ഇരുവർക്കും. ശ്രീനിവാസൻ തിരക്കഥയെഴുതി എസ്.കുമാർ ഛായാഗ്രഹണം നിർവ്വഹിച്ചു വേണം തുടക്കം കുറിക്കാൻ എന്ന സ്‌പെഷ്യൽ പദ്ധതി! പദ്ധതിയെക്കാളുപരി രണ്ടുപേരുടെയും സ്വപ്നമായിരുന്നു അത്. ശ്രീനിവാസൻ, എസ്.കുമാർ എന്നീ അസാമാന്യ പ്രതിഭകൾക്ക് അവർ കൈകാര്യം ചെയ്യുന്ന വിഭാഗങ്ങളിലുള്ള അപാരമായ കഴിവാണ് ലാൽജോസിനും റോഷൻ ആൻഡ്രൂസിനും അങ്ങനെയൊരു ചിന്തയുണ്ടാകാൻ കാരണം. പക്ഷെ ലാൽജോസിന് മാത്രം തന്റെ ആഗ്രഹം പൂർണ്ണമായും സാധിക്കാൻ കഴിഞ്ഞില്ല.\n“മറവത്തൂർ കനവ്” എന്ന ചിത്രത്തിന്റെ പ്ലാനിംഗ് നടക്കുമ്പോൾ തന്നെ ശ്രീനിവാസന്റെ തിരക്കഥ, എസ്.കുമാറിന്റെ ക്യാമറ എന്നീ ആവശ്യങ്ങൾ ലാൽജോസ് നിർമ്മാതാവായ സിയാദ് കോക്കറിനോട് പറഞ്ഞിരുന്നു. അതിൽ ശ്രീനിവാസന്റെ തിരക്കഥ എന്നത് സാധ്യമായി. പക്ഷെ ക്യാമറയുടെ കാര്യം കുഴപ്പത്തിലായി. കാരണം, നിർമ്മാതാവ് സിയാദ് കോക്കറിന് തന്റെ ഏറ്റവും അടുത്ത സുഹൃത്തായ വിപിൻ മോഹനെ കൊണ്ടു തന്നെ ക്യാമറ വർക്ക് ചെയ്യിപ്പിക്കണം എന്നത് നിർബന്ധമായിരുന്നു. വിപിൻ മോഹന് വാക്ക് കൊടുത്തു പോയതു കൊണ്ട് അതിലൊരു മാറ്റം നടക്കില്ല എന്ന് സിയാദ് കോക്കർ ലാൽ ജോസിനോട് ഉറപ്പിച്ചു പറഞ്ഞു. അങ്ങനെ ലാൽജോസിന് തന്റെ ആദ്യ ചിത്രത്തിൽ എസ്.കുമാർ ക്യാമറ ചലിപ്പിക്കണം എന്ന ആഗ്രഹം ഉപേക്ഷിക്കേണ്ടി വന്നു. കാര്യം ഇതൊക്കെയായിരുന്നെങ്കിലും “മറവത്തൂർ കനവ്” മികച്ച വിജയം നേടി.\nനേരെ മറിച്ച്, ആഗ്രഹിച്ച എല്ലാ ഘടകങ്ങളും കൃത്യമായി ഒത്തു വന്നതിനാൽ റോഷൻ ആൻഡ്രൂസിന് തന്റെ സ്വപ്നം പോലെ തന്നെ കാര്യങ്ങൾ നടന്നു. “ഉദയനാണ് താരം” എന്ന ചിത്രത്തിന്റെ തിരക്കഥ രചിച്ചത് ശ്രീനിവാസനായിരുന്നു, ക്യാമറ എസ്.കുമാറും. ചിത്രം മെഗാഹിറ്റായി മാറുകയും ചെയ്തു.\nkamal laljose Mammootty Mohanlal Roshan Andrews Siyad Kokker\nതിയേറ്റര് സമരത്തെ രൂക്ഷമായി വിമര്‍ശിച്ച് ജിബു ജേക്കബ് രംഗത്ത്\n'ക്ലൈമാക്സില്ലാത്ത സിനിമാ സമരം' മലയാളചിത്രമില്ലത്താ നാട്ടില് അന്യഭാഷ ചിത്രങ്ങളും ആവശ്യമില്ല


delhi riot madir mazjid marg | കലാപതീയിലും ഉലയാതെ മതമൈത്രി കാത്ത് സൂക്ഷിച്ച് മന്ദിർ-മസ്ജിദ് മാർഗ്; മുസ്ലിം പള്ളികൾക്ക് കാവൽ നിന്ന് ഹിന്ദുക്കൾ; ക്ഷേത്രങ്ങളെ കലാപത്തിൽ നിന്ന് സംരക്ഷിച്ചത് മുസ്ലിം സഹോദരങ്ങളും; കലാപത്തിൽ മുങ്ങിയ ഡൽഹിയിൽ മതമൈത്രിയുടെ ഈ മാതൃക സൂപ്പർ; കൈയടിച്ച് സോഷ്യൽമീഡിയ - MarunadanMalayali.com\nFebruary 29, 2020 | 03:23 PM IST | Permalink\nന്യൂഡൽഹി: പേരിനെ അന്വർഥമാക്കി കലാപത്തീയിലും ഉലയാതെ മതമൈത്രി കാത്തുസൂക്ഷിച്ച് മന്ദിർ-മസ്ജിദ് മാർഗ്. നൂർ ഇ ഇലാഹിയിലെ മന്ദിർ-മസ്ജിദ് മാർഗാണ് വർഗീയ കലാപത്തിനെ ഹിന്ദു-മുസ്ലിം ഐക്യത്തിലൂടെ നേരിട്ട് രാജ്യത്തിന് മാതൃകയായത്. ഹിന്ദുക്കൾ മുസ്ലിം വീടിനും പള്ളിക്കും മുസ്ലിംകൾ ഹിന്ദു കുടുംബങ്ങൾക്കും ക്ഷേത്രങ്ങൾക്കും സുരക്ഷയൊരുക്കിയാണ് കലാപത്തെ നേരിട്ടത്.\nവടക്കുകിഴക്കൻ ഡൽഹിയിൽ ഞായറാഴ്ച പൊട്ടിപ്പുറപ്പെട്ട കലാപം തങ്ങളുടെ തൊട്ടടുത്ത് മൗജ്പുരിൽ എത്തിയതായി അറിഞ്ഞ് നൂർ ഇ ഇലാഹിയും ജാഗരൂകരായി. ഉടൻതന്നെ ഹിന്ദു-മുസ്ലിം യുവാക്കൾ സംഘടിച്ച് തങ്ങളുടെ ലെയ്‌നു കാവൽ നിന്നു. പേര് സൂചിപ്പിക്കുന്നതുപോലെ തന്നെ മന്ദിർ-മസ്ജിദ് മാർഗിലെ ഇടുങ്ങിയ ലെയ്‌നിൽ മീറ്ററുകളുടെ വ്യത്യാസത്തിൽ ക്ഷേത്രവും മുസ്ലിം പള്ളിയും സ്ഥിതിചെയ്യുന്നുണ്ട്. കലാപം ആളിക്കത്തിയതോടെ ഹിന്ദുക്കൾ മുസ്ലിം പള്ളിക്കും മുസ്ലിംകൾ ക്ഷേത്രത്തിനും കാവലായി.\nപതിറ്റാണ്ടുകളായി ഈ പ്രദേശം സാമുദായിക ഐക്യത്തിന് പേരുകേട്ടതാണ്. മുസ്ലിംകളുടെ അസിസിയ പള്ളിയും ഹനുമാൻ ക്ഷേത്രവും സമീപത്തായാണ് ഇവിടെ സ്ഥിതി ചെയ്യുന്നത്. ഒരു കിലോമീറ്റർ ചുറ്റളവിൽ ഹിന്ദു-മുസ്ലിം കുടുംബങ്ങൾ കൂടിക്കുഴഞ്ഞാണ് കഴിയുന്നത്. ഞായറാഴ്ച സമീപപ്രദേശങ്ങളിലെ അക്രമങ്ങളെക്കുറിച്ച് അറിഞ്ഞതോടെ രണ്ട് സമുദായങ്ങളിലേയും മൂപ്പന്മാർ യോഗം വിളിച്ചു. തങ്ങളുടെ പ്രദേശത്ത് കലാപത്തിന് ഇടം കൊടുക്കരുതെന്ന് അവർ തീരുമാനിച്ചു.\nതങ്ങളെ സംബന്ധിച്ചിടത്തോളം ഈ പ്രദേശത്ത് ഹിന്ദുക്കളും മുസ്ലിംകളും തമ്മിൽ വേർതിരിവില്ല. ഞങ്ങളുടെ ബാല്യം ക്ഷേത്രത്തിലും പള്ളിയിലുമാണ് ചെലവഴിച്ചിട്ടുള്ളതെന്ന് പ്രദേശവാസിയായ ഫൈസാൻ പറയുന്നു. ഈ ഐക്യത്തിന്റെ പാരമ്പര്യം നിലനിർത്തുമെന്ന് മറ്റൊരു പ്രദേശവാസിയായ സുനിൽ കുമാർ ഉറച്ചുപറഞ്ഞു.\nതങ്ങൾക്ക് പരസ്പരം വളരെയധികം വിശ്വാസമുണ്ട്. കലാപത്തിൽ പരിക്കേറ്റ കുറച്ച് ആളുകൾ ചികിത്സയ്ക്കായി ഇവിടെ വന്നു. അവർ ഉപദ്രവിക്കപ്പെടില്ലെന്ന് അവർക്ക് ഉറപ്പുണ്ട്. അതുകൊണ്ടാണ് അവർ ഇവിടെയെത്തിയത്. അവരുടെ പരിക്കുകൾ മരുന്നുവച്ച് കെട്ടിയ ശേഷം വീട്ടിൽ സുരക്ഷിതമായി തിരിച്ചെത്തിച്ചു.\nഈ ഐക്യത്തിന്റെ പാരമ്പര്യം നിലനിർത്തുമെന്ന് സുനിൽ കുമാർ കൂട്ടിച്ചേർത്തു. മന്ദിർ-മസിജ് മാർഗിനു സമീപമുള്ള കോളനിയിൽ നിരവധി വീടുകളും ഒരു പെട്രോൾ പമ്പും അഗ്‌നിക്കിരയാക്കുന്നതിൽനിന്ന് കലാപകാരികളെ തടഞ്ഞതായും പ്രദേശവാസികൾ പറഞ്ഞു.


kuttupuzha bridge | കർണ്ണാടക വനംവകുപ്പ് തടസ്സപ്പെടുത്തിയ കൂട്ടുപുഴ പാലം യാഥാർഥ്യമാവുമോ? പാലം നിർമ്മാണത്തിനാവശ്യമായ അനുമതി നൽകണമെന്ന് കർണ്ണാടക സർക്കാറിനോട് കേന്ദ്ര പരിസ്ഥിതി മന്ത്രാലയം; കേരള-കർണ്ണാടക സംസ്ഥാനങ്ങളെ ബന്ധിപ്പിക്കുന്ന സുപ്രധാന പാലത്തിന്റെ നിർമ്മാണം മുടങ്ങിയത് കർണ്ണാടകയുടെ കടുത്ത നിലപാടിൽ - MarunadanMalayalee.com\nNovember 13, 201807:27 PM IST Permalink\nകണ്ണൂർ: കേരളത്തേയും കർണ്ണാടകത്തേയും ബന്ധിപ്പിക്കുന്ന കൂട്ടുപുഴ പാലം നിർമ്മാണത്തിനാവശ്യമായ അനുമതി നൽകണമെന്ന് കേന്ദ്ര പരിസ്ഥിതി മന്ത്രാലയം കർണ്ണാടക സർക്കാറിനോട് ആവശ്യപ്പെട്ടു. പി.കെ. ശ്രീമതി എം. പി. നൽകിയ നിവേദനത്തെ തുടർന്നാണ് കേന്ദ്രം ഇത്തരം ഒരു നിർദ്ദേശം കർണ്ണാടകത്തിന് നൽകിയത്. സുപ്രധാനമായ ഈ പാലത്തിന്റെ നിർമ്മാണം മുടങ്ങിയതിനെക്കുറിച്ച് ഈ മാസം ആദ്യം 'മറുനാടൻ മലയാളി ' വിശദമായ റിപ്പോർട്ട് പ്രസിദ്ധീകരിച്ചിരുന്നു. ബ്രഹ്മഗിരി വനമേഖലയിൽപെട്ട മാക്കൂട്ടം റെയ്ഞ്ചിലെ ഈ പ്രദേശത്ത് കർണ്ണാടക വനംവകുപ്പാണ് പാലം നിർമ്മാണം തടസ്സപ്പെടുത്തിയത്. വനത്തിന് ദോഷം വരാത്ത രീതിയിൽ നിലവിലുള്ള റോഡിൽ തന്നെ ബന്ധിപ്പിക്കുന്ന രീതിയിലാണ് പാലം നിർമ്മാണം നടത്തുന്നതെങ്കിലും കടുത്ത നിലപാടാണ് ഇക്കാര്യത്തിൽ കർണ്ണാടകം സ്വീകരിച്ചത്.\n1928 ൽ ബ്രിട്ടീഷ് ഭരണത്തിൽ അന്നത്തെ വാഹനങ്ങൾക്ക് കടന്നുപോകാൻ പാകത്തിലായിരുന്നു കേരളത്തേയും കർണ്ണാടകത്തേയും ബന്ധിപ്പിക്കുന്ന ഈ പാലം പണിതത്. മറുകരയിൽ കുടകും ഇക്കരയിൽ കണ്ണൂർ ജില്ലയുമാണ്. ഇരു ജില്ലകളിലുമായി ആയിരങ്ങൾക്ക് ഉപയോഗപ്രദമായ പാലം തകർച്ചയിലായിട്ട് കാലങ്ങളേറെയായി. ഒരു കാലത്ത് കാളവണ്ടിയിൽ കുടകിൽ നിന്ന് അരി കൊണ്ടു വരികയും തിരിച്ച് പുകയിലയും ഉണക്ക മത്സ്യവും കൊണ്ടു പോകുന്നത് ഈ പാലം വഴിയായിരുന്നുവെന്ന് പഴമക്കാർ പറയുന്നു. കാലമേറെയായിട്ടും ഈ പാലത്തിന്റെ കോലത്തിൽ മാറ്റമൊന്നും വന്നില്ല. എന്നാൽ ബലക്ഷയം അനുദിനം നേരിടുകയുമാണ്. കേരളം പുതിയ പാലം പണി പാതി കഴിഞ്ഞിട്ടും കർണ്ണാടകത്തിന്റെ എതിർപ്പ് മൂലം എങ്ങുമെത്താത്ത അവസ്ഥയിലുമാണ്.\nകാളവണ്ടിയുടെ സ്ഥാനത്ത് ടൂറിസ്റ്റ് ബസ്സുകളും 24 ചക്ര ട്രക്കുവരേയും ഇതിലൂടെ കടന്നു പോകുന്നു. കൃത്യമായി പറഞ്ഞാൽ 90 വർഷം മുമ്പ് തൂണില്ലാതെ പണിത പാലത്തിലൂടേയാണ് ആധുനിക കാലത്തെ വാഹനങ്ങൾ കടന്നു പോകുന്നത്. ഈ പാലത്തിലൂടെ സഞ്ചരിച്ച മറുനാടൻ കണ്ട കാഴ്ചകളിങ്ങനെ. ബസ്സുകൾ ഉൾപ്പെടെയുള്ള വലിയ വാഹനങ്ങൾ പാലം കടക്കണമെങ്കിൽ മൂന്ന് തവണയെങ്കിലും പിറകോട്ടും മുന്നോട്ടും എടുക്കണം. ഇരു ഭാഗത്തും പാലത്തിലേക്ക് കടക്കാനുള്ള വളവ് തിരിഞ്ഞാലും പാലത്തിന്റെ വശങ്ങളിലുള്ള ആർച്ചിന് മുട്ടിയുരുമ്മി വേണം കടക്കാൻ. വാഹനങ്ങൾ പാലത്തിലെത്തുമ്പോൾ കാൽ നടക്കാർ ഓടി രക്ഷപ്പെടണം. വാഹനത്തിലിരിക്കുന്നവർക്ക് പാലത്തിന്റെ ആർച്ച് കണ്ടാൽ ഭയമാകും. അത്രകണ്ട് ശോചനീയമാണ്. വാഹനങ്ങൾ ഇടിച്ച് അപകടാവസ്ഥയിലാണ് ആർച്ചുകളും. കോൺക്രീറ്റ് പാളി അടർന്ന് പോയിരിക്കയാണ്. കേരള-കർണ്ണാടക സർക്കാറുകൾ ഈ ദുർഘട പാലത്തിന്റെ യഥാർത്ഥ അവസ്ഥയിൽ ഇനിയും കണ്ണു തുറന്നിട്ടില്ല.\nമട്ടന്നൂരിലെ കണ്ണൂർ അന്താരാഷ്ട്ര വിമാനത്താവളം അടുത്ത മാസം9ാം തീയ്യതി തുറക്കുകയാണ്. കുടക് ജില്ലക്കാരായ യാത്രികരെ കൂടി ലക്ഷ്യമാക്കിയാണ് വിമാനത്താവളം. എന്നാൽ അതിർത്തി കടന്ന് വിമാനത്താവളത്തിലെത്താൻ കൂട്ടു പുഴ പാലം വലിയ കുരുക്കാകും. കുടകിലെ വിരാജ് പേട്ടയിൽ നിന്നും 54 കിലോ മീറ്റർ റോഡ് മാർഗ്ഗം സഞ്ചരിച്ചാൽ കണ്ണൂർ എയർപോർട്ടിലെത്താം. തലസ്ഥാനമായ മടിക്കേരിയിൽ നിന്നും 86 കിലോ മീറ്റർ സഞ്ചരിച്ചാലും എയർപോർട്ടിലെത്താം. നിലവിൽ ബംഗളൂരു വിമാനത്താവളത്തിലെത്താൻ അവർക്ക് 265 കിലോ മീറ്ററെങ്കിലും സഞ്ചരിക്കണം. അതിനാൽ കുടക് ജില്ലയിലെ യാത്രികർക്ക് മറ്റാരെക്കാളും കണ്ണൂർ വിമാനത്താവളത്തെയാണ് ആശ്രയിക്കുക. എന്നാൽ അവർക്ക് മുന്നിലുള്ള പ്രധാന തടസ്സം കൂട്ടുപുഴ പാലമാണ്. ചുരമിറങ്ങി കൂട്ടുപുഴയിലെത്തുന്നതോടെ യാത്ര ദുഷ്‌ക്കരമാകും. എന്നാൽ അതിനുള്ള പോംവഴി കാണാൻ ഇരു സംസ്ഥാനങ്ങളും മുതിരുന്നില്ല.\nതകർച്ച നേരിടുന്ന പഴയ പാലത്തിന് പകരം കേരളത്തിന്റെ ചെലവിൽ പുതിയ പാലം നിർമ്മിക്കാൻ തുടങ്ങിയിട്ട് രണ്ട് വർഷത്തോളമായി. എന്നാൽ കേരള അതിർത്തിയിൽ നിന്നും പുഴ കടന്ന് മറുകരയിൽ പണി തുടങ്ങാനിരിക്കേ കഴിഞ്ഞ വർഷം ഡിസംബർ 27 ന് കർണ്ണാടക വനം വകുപ്പ് പാലം നിർമ്മാണം തടഞ്ഞു. ബ്രഹ്മഗിരി വന്യ ജീവി സങ്കേതത്തിൽപെട്ടതാണെന്നായിരുന്നു കാരണം പറഞ്ഞത്. തീർത്തും ബാലിശമായ വാദമാണിതെന്ന് സ്ഥലം കണ്ടാൽ മനസ്സിലാകും. മാലിന്യം കൊണ്ട് മൂടിയ അവസ്ഥയിലാണ് കർണ്ണാടകത്തിന്റെ ഈ സ്ഥലം. മാത്രമല്ല പാലത്തിന്റെ കർണാടക ഭാഗത്ത് നിലവിലുള്ള സംസ്ഥാന പാതയും പാലവും തമ്മിളുള്ള അകലം കേവലം അഞ്ച് മീറ്റർ മാത്രം. പുതിയ പാലത്തിന് 12 മീറ്റർ വീതിയും 90 മീറ്റർ നിളവുമാണ്. നാല് തൂണുകളാണ് നിർമ്മിക്കേണ്ടത്. കർണ്ണാടകം തടസ്സമുന്നയിച്ച കര ഒഴിവാക്കി ബാക്കി ഭാഗത്ത് വരുന്ന രണ്ട് തൂണുകളുടേയും വാർപ്പിന്റേയും പണി തീർന്നിട്ടുണ്ട്. കഴിഞ്ഞ മെയ് മാസം തുറന്ന് കൊടുക്കേണ്ടതായിരുന്നു പുതിയ പാലം.\nസണ്ണി ജോസഫ് എംഎൽഎ ബംഗളൂരുവിൽ വെച്ച് നടത്തിയ ചർച്ചയിൽ കർണ്ണാടക വനം വകുപ്പിലെ ഉന്നതർ അനുകൂല നിലപാട് എടുത്തിരുന്നില്ലെങ്കിലും പ്രാദേശിക വനപാലകർ ഇതിനെതിരായി നിൽക്കുകയാണ്. അപകടത്തിലായ പഴയപാലത്തിന് പകരം പുതിയ പാലം നിർമ്മിക്കുകയാണ് കേരളം ചെയ്യുന്നതെങ്കിലും വനഭൂമി കൈയേറി പാലം നിർമ്മിക്കുന്നുവെന്നാണ് പ്രാദേശിക വനം വകുപ്പ് അധികാരികൾ നൽകിയ റിപ്പോർട്ട്. ഉദ്യോഗസ്ഥ തലത്തിൽ തടസ്സപ്പെട്ടു കിടക്കുന്ന ഈ പാലത്തിന്റെ പൂർത്തീകരണത്തിന് ഇരു സംസ്ഥാനങ്ങളിലേയും മുഖ്യമന്ത്രിമാർ ഇടപെട്ടെങ്കിൽ മാത്രമേ പ്രശ്‌നപരിഹാരമുണ്ടാകൂ എന്നാണ് യാത്രികരുടെ അഭിപ്രായം. നിലവിൽ രാവിലെ ആറ് മുതൽ വൈകീട്ട് ആറ് വരെയാണ് വലിയ വാഹനങ്ങൾക്ക് ഗതാഗതം അനുവദിച്ചിട്ടുള്ളത്. കഴിഞ്ഞ ജൂൺ 12 ന് ഉണ്ടായ ഉരുൾപൊട്ടലിനെ തുടർന്നാണ് ഈ നിയന്ത്രണം.


1885 ഏപ്രില് 27-ന് (കൊല്ലവര്‍ഷം 1060 മേടം പതിനാലാം തീയതി) വടക്കെ മലബാറില് കണ്ണൂര് ജില്ലയില് തലശ്ശേരിക്കും കൂത്തുപറമ്പിനുമിടയ്‌ക്ക് പ്രകൃതിമനോഹരമായ പാട്യം ഗ്രാമത്തിലാണ് വാഗഭടാനന്ദഗുരുവിന്റെ ജനനം. കേരളീയ സംസ്‌കാരപാരമ്പര്യത്തിന്റെ ഉള്‍ത്തുടിപ്പുള്‍ക്കൊണ്ട പാട്യം സമ്പന്നമായ പൈതൃകങ്ങളുടെ വിളഭൂമിയായിരുന്നു\nവയലേരി ചീരുഅമ്മയുടെയും തേനന്‍കണ്ടി വാഴവളപ്പില് കോരന് ഗുരുക്കളുടെയും സീമന്തപുത്രനായിട്ടാണ് ഗുരുദേവന്റെ ജനനം. ജന്മനാതന്നെ അതിതേജസ്വിയായിരുന്ന കുഞ്ഞിന്, കുഞ്ഞിക്കണ്ണന് എന്ന് നാമകരണം ചെയ്യപ്പെട്ടു. സംസ്‌കൃതത്തിലും വൈദ്യത്തിലും പണ്ഡിതനും പുരോഗമന ചിന്താശീലനും അനാചാരങ്ങളോട് എതിര്‍പ്പുള്ള ആളുമായിരുന്ന പിതാവിന്റെ കീഴിലാണ് കുഞ്ഞിക്കണ്ണന് ബാല്യകാല വിദ്യാഭ്യാസം നടത്തിയത്. പിതാവില് നിന്ന് സംസ്‌കൃതത്തില് കാവ്യ, നാടകാദികള് ഹൃദിസ്ഥമാക്കിയതിനുപുറമെ ആത്മീയകാര്യങ്ങളില് അദ്ദേഹത്തിനുണ്ടായിരുന്ന അനന്യസാധാരണമായ കാഴ്‌ചപ്പാടും കുഞ്ഞിക്കണ്ണന് സ്വായത്തമാക്കിയിരുന്നു. അസാമാന്യമായ ബു്‌ദ്ധിശക്തിയും അന്യാദൃശ്യമായ സ്‌മൃതിവൈഭവവും ചെറുപ്പത്തിലേ പ്രകടമാക്കിയ കുഞ്ഞിക്കണ്ണന് 12-ാം വയസ്സില് തന്നെ സംസ്‌കൃതാധ്യാപനത്തില് പിതാവിനെ സഹായിച്ചുപോന്നു. തന്നെക്കാള് മുതിര്‍ന്നവരായിരുന്നു പല ശിഷ്യന്മാരും. “വൃദ്ധോ ശ്‌ഷ്യഃ ഗുരോര്‍യുവാ” എന്ന വചനം അന്വര്‍ത്ഥമാക്കുമാറ് അധ്യാപനം നടത്തിയ കുഞ്ഞിക്കണ്ണന് വി.കെ. ഗുരുക്കള് എ്‌ന്ന പേരില് പ്രശസ്‌തനായിത്തീര്‍ന്നു. സംസ്‌കൃത ഭാഷയില് പുകള്‍പെറ്റ ഒട്ടേറെ പണ്ഡിതന്മാര് അക്കാലത്ത് വടക്കെ മലബാറില് ഉണ്ടായിരുന്നു. മേലൂട്ട് കണ്ണന് ഗുരുക്കള്, പാരമ്പത്ത് രൈരുനായര്, കടത്തനാട്ട് കൃഷ്‌ണവാര്യര്, വായത്തസ്വാമി എന്ന കണ്ണന് ഗുരുക്കള്, എം.കെ. ഗുരുക്കള് തുടങ്ങി നിരവധിപേര്.\nഅച്ഛനില് നിന്നും പകര്‍ന്നുകിട്ടിയ കാവ്യസംസ്‌കാരവും ദ്രുതകവനപാടവവും കുഞ്ഞിക്കണ്ണന് സ്വയം വളര്‍ത്തിയെടുത്തു. മഹാപണ്ഡിതനായ പാലക്കാട് വിക്ടോറിയ കോളേജിലെ മലയാളം അധ്യാപകന് പാരമ്പത്ത് രൈരുനായര് കുഞ്ഞിക്കണ്ണന്റെ ഗുരുനാഥനായിരുന്നു. കുഞ്ഞിക്കണ്ണന്റെ അസാമാന്യമായ പ്രതിഭാവിലാസം കണ്ട് രൈരുനായര് അത്ഭുതപ്പെട്ടിട്ടുണ്ട്. “കുഞ്ഞിക്കണ്ണന് ഒന്നും പുതുതായി പഠിക്കേണ്ടതില്ല. ഓര്‍മ്മിക്കുകയേ വേണ്ടൂ” എന്ന് രൈരുനായര് അഭിപ്രായപ്പെടുകയുണ്ടായി. ശ്രീനാരായണഗുരുവും ഇതേ അഭിപ്രായം തന്നെയാണ് കുഞ്ഞിക്കണ്ണനെപ്പറ്റി പിന്നീട് പറഞ്ഞത്. തത്ത്വശാസ്‌ത്രത്തിന്റെയും പാണ്ഡിത്യത്തിന്റെയും വാഗ്മിത്വത്തിന്റെയും ആയുധമണിഞ്ഞ ഈ ബാലഗുരുവിന്റെ ഭാവിയെപ്പറ്റി അവര്‍ക്കാര്‍ക്കുംതന്നെ സംശയമുണ്ടായിരുന്നില്ല. തര്‍ക്കശാസ്‌ത്രത്തില് അവഗാഹമില്ലാതിരുന്ന കുഞ്ഞിക്കണ്ണന് ഗുരുക്കള് മരക്കാട്ടേരി കോരന് ഗുരുക്കള് അഥവാ എം.കെ. ഗുരുക്കള് എന്ന തലശ്ശേരി ബ്രണ്ണന് സ്‌കൂളിലെ ഭാഷാധ്യാപകന്റെ ശിഷ്യത്വം സ്വീകരിച്ച് തര്‍ക്കശാസ്‌ത്രത്തില് പാടവം നേടുകയുണ്ടായി.\nസംസ്‌കൃത വിദ്യാഭ്യാസത്തെ കേവലം ഭാഷാപരമായ അഭ്യാസമെന്നതിലേറെ അതിലെ അമൂല്യങ്ങളായ തത്ത്വദര്‍ശനങ്ങളും വേദേതിഹാസങ്ങളും സ്വായത്തമാക്കുന്നതിനുള്ള ഒരു സുവര്‍ണ്ണോപാധിയായിട്ടാണ് ഗുരുക്കള് സമീപിച്ചിരുന്നത്. ഏകേശ്വരവിശ്വാസിയായ പിതാവില് നിന്നും മഹാഭാരതം, രാമായണം തുടങ്ങിയ ഇതിഹാസങ്ങളുടെയും പുരാണങ്ങളുടെയും മൂലതത്ത്വങ്ങളും പതിനഞ്ചുവയസ്സാകുമ്പോഴേക്കുതന്നെ ഗുരുദേവന് ഗ്രഹിച്ചുകഴിഞ്ഞിരുന്നു. സംസ്‌കൃതഭാഷയില് ഉള്ള അഗാധമായ പരിജ്ഞാനം വേദങ്ങളിലേക്കും ഉനിഷത്തുകളിലേക്കുമുള്ള പര്യടനം സുഗമമാക്കിത്തീര്‍ത്തു. സംസ്‌കൃതഭാഷയെത്തന്നെ ഹൈന്ദവദര്‍ശനത്തിന്റെ രസനയായാണ് അദ്ദേഹം കണ്ടത്.\n16 വയസ്സ് ആയപ്പോഴേക്കും യുക്തിക്കും ബുദ്ധിക്കും നിക്കാത്ത എല്ലാറ്റിനേയും അദ്ദേഹം ചോദ്യം ചെയ്‌തു. നൂറ്റാണ്ടുകളായി മനുഷ്യമനസ്സിലും സമൂഹത്തിലും വേരൂന്നിയ അന്ധിവിശ്വാസങ്ങളേയും അനാചാരങ്ങളേയും വെല്ലുവിളിച്ചു. ധിക്കരിച്ചു. ആ ധിക്കാരം സാമൂഹ്യ മാറ്റത്തിന് വേണ്ടിയുള്ള ധിക്കാരമായിരുന്നു. യാഥാസ്ഥിതികര് പടുത്തുയര്‍ത്തിയ ദുരാചാരങ്ങളെയായിരുന്നു ഗുരുക്കള് ആദ്യമായി ചെറുത്തത്. ഒരര്‍ത്ഥത്തില് ലോകത്തിലെ എല്ലാ മഹാത്മാക്കളും ധിക്കാരികളായിരുന്നു എന്നു പറയാം. ശ്രീബുദ്ധനും ആദിശങ്കരനും ്‌ക്രിസ്‌തുവും മുഹമ്മദ് നബിയും കാറല്‍മാര്‍ക്‌സും സോക്രട്ടീസും ഒക്കെ ഈ പട്ടികയില് പെടുന്നവയായിരുന്നു.\nപഠിച്ചും പഠിപ്പിച്ചും സ്വദേശത്ത് കഴിയുന്ന കാലത്ത്‌തന്നെ ഒടുങ്ങാത്ത വിജ്ഞാനദാഹിയായിരുന്നു. ഒരു ഗ്രന്ഥം കൈയില് കിട്ടിയാല് ദാഹിച്ചുവലയുന്നവന് ലഭിച്ച ഒരു കുടം തണ്ണീര്‍പോലെ ഉടനെ അകത്താക്കും. ഒരു പ്രാവശ്യം വായിച്ചുകഴിഞ്ഞാല് എല്ലാം ഹൃദിസ്ഥം. വേദേതിഹാസങ്ങളും ഉപനിഷത്തുക്കളും ഗൗരവബുദ്ധിയോടെ വായിച്ചു പഠിച്ചു. ഗ്രന്ഥതീര്‍ത്ഥങ്ങള് നേടിപ്പോവുക, ഗ്രന്ഥങ്ങള് വരുത്തിവായിക്കുക എന്നിവയില് പ്രത്യേകം താല്‌പര്യം കാണിച്ചു. ഗ്രന്ഥങ്ങള് തേടിയുള്ള യാത്രയില് ഗുരുദേവര്‍ക്ക് വിവിധ തട്ടുകളിലുള്ള ആളുകളുമായി സമ്പര്‍ക്കം പുലര്‍ത്താന് കഴിഞ്ഞു എന്നതും വലിയ അനുഭവമായി. ഈ കാലത്തുതന്നെ പാനൂരിനടുത്തുള്ള പത്തായക്കുന്ന്, മൊകേരി, പാനൂര് എന്നിവിടങ്ങളിലായി ഗുരുദേവന് സംസ്‌കൃതപാഠശാലകള് നടത്തിയിരുന്നു. പില്‍ക്കാലത്ത് കോഴിക്കോട് കാരപ്പറമ്പില് തത്ത്വപ്രകാശിക എന്ന പേരില് സംസ്‌കൃത പാഠശാല തുടങ്ങാനുണ്ടായ പ്രചോദനവും ഇതുതന്നെയായിരുന്നു അധ്യാപനത്തോടൊപ്പം അന്ധവിശ്വാസങ്ങള്‍ക്കും അനാചാരങ്ങള്‍ക്കും മദ്യത്തിനുമെതിരായി നടത്തിവന്ന പ്രവര്‍ത്തനങ്ങളും ധാര്‍മ്മികപ്രഭാഷണങ്ങളും അക്കാലത്തുതന്നെ ഗുരുക്കളുടെ പ്രശസ്‌തി വടക്കെ മലബാറിലുടനീളം പരത്തിക്കഴിഞ്ഞിരുന്നു.\nപില്‍ക്കാലത്ത് 1906-ല് ഗുരുക്കള് തന്റെ പ്രവര്‍ത്തനകേന്ദ്രം കോഴിക്കോട് കാരപ്പറമ്പിലേക്ക് മാറ്റുകയുണ്ടായി. കോഴിക്കോട് നിന്നും പാട്യത്തെത്തിയ ചിലര് ഗുരുക്കളുടെ പാണ്ഡിത്യവും വാഗ്‌വിലാസവും കണ്ട് ആകൃഷ്ടരായി അദ്ദേഹത്തെ കോഴിക്കേട്ടേക്ക് ക്ഷണിക്കുകയായിരുന്നു. ആ യാത്ര കേരള സംസ്‌കാരികചരിത്രത്തിലെ ഒരു പ്രധാന വഴിത്തിരിവായിരുന്നു. കാരപ്പറമ്പിലെത്തിയ അദ്ദേഹം ഭഗവദ്‌ഗീതയിലെ ധ്യാനശ്ലോകങ്ങളില് ഒന്നായ ‘പാര്‍ത്ഥായ പ്രതിബോധിതാം’ എന്ന ശ്ലോകത്തിന്റെ വ്യാഖ്യാനമായിരുന്നു അദ്യമായി നടത്തിയത്. പ്രസംഗത്തിലും പാണ്ഡിത്യത്തിലും മുഗ്‌ദ്ധരായ തദ്ദേശീയരുടെ സ്‌നേഹപൂര്‍ണ്ണമായ നിര്‍ബന്ധത്തിന് വഴങ്ങിയാണ് തത്ത്വപ്രകാശിക ആശ്രമം എന്ന സംസ്‌കൃതപാഠശാല (1906) ആരംഭിച്ചതും ആര്‍ഷധര്‍മ്മങ്ങളുടെ പ്രചാരണത്തില് ഗുരുദേവന് വ്യാപൃതനായതും. കാരപ്പറമ്പില് ആരംഭിച്ച ഈ വിദ്യാലയം പില്‍ക്കാലത്ത് തിരുക്കൊച്ചി പ്രദേശങ്ങളുടെയും സംസ്‌കൃതവിദ്യാകേന്ദ്രമായി മാറി.\nകാരപ്പറമ്പില് തന്റെ പ്രവര്‍ത്തനമാരംഭിച്ച കാലത്ത് ബംഗാളില് രാംമോഹന് റായി സ്ഥാപിച്ച ബ്രഹ്മസമാജത്തിന്റെ സാമൂഹിക പരിഷ്‌കരണസംരംഭങ്ങള് കോഴിക്കോട്ടും തുടങ്ങിക്കഴിഞ്ഞിരുന്നു. 1898-ല് ബ്രഹ്മസമാജം ആദ്യമായി കേരളത്തില് കോഴിക്കോട്ട് ആരംഭിച്ചത് ഡോ. അയ്യത്താന് ഗോപാലന് (പരേതനായ ശ്രീ. സുജനപാല്, മുന് എം.എല്.എ. യുടെ പിതൃസഹോദരന്) എന്ന മഹദ് വ്യക്തിയായിരുന്നു. സംസ്‌കൃതപണ്ഡിതനും യോഗീവര്യനുമായ കാരാട്ട് ഗോവിന്ദമേനോന് ആണ് ഏകേശ്വര വിശ്വാസത്തിലധിഷ്‌ഠിതമായ പ്രാര്‍ത്ഥനകള് രചിച്ച് ശ്രീ. അയ്യത്താന് ഗോപാലന് നല്‍കിയതും സഹായിച്ചതും. ബ്രഹ്മസമാജത്തിന്റെ ആദര്‍ശങ്ങളില് ആകൃഷ്ടനായ ശ്രീ. ഗോവിന്ദമേനോന് ജാതി, വിഗ്രഹാരാധനാദി വിശ്വാസങ്ങളെ എതിര്‍ത്തുകൊണ്ടുള്ള പ്രഭാഷണങ്ങള് നടത്തിയിരുന്നു. ഡോ. ഗോപാലനാണ് ഇദ്ദേഹത്തിന് ‘ബ്രഹ്മാനന്ദ സ്വാമികള്’ എന്ന് നാമകരണം ചെയ്‌തത്. ഡോ. അയ്യത്താന് ഗോപാലനും ബ്രഹ്മാനന്ദസ്വാമിയും വി.കെ. ഗുരുക്കളും തമ്മിലുള്ള ബന്ധം കേരളത്തില് ധാര്‍മികരംഗത്ത് ഒരു നവോത്ഥാനത്തിന്റെ കാരകശക്തിയായി വളര്‍ന്നു. 1910-ല് കോഴിക്കോട്ട് ടൗണ്‍ഹാളില് വച്ചാണ് ബ്രഹ്മാനന്ദസ്വാമിയുടെ യോഗവിദ്യയെപ്പറ്റിയുള്ള പ്രഭാഷണം ഗുരുക്കള് കേള്‍ക്കാന് ഇടയായത്. തുടര്‍ന്ന് സ്വാമിയെ മുന്‍നിര്‍ത്തിക്കൊണ്ട് രാജയോഗസിദ്ധാന്തത്തെപ്പറ്റിയുള്ള വിപുലമായ ആശയ പ്രചാരണ യജ്ഞങ്ങളാണ് ഗുരുക്കള് നടത്തിയത്\n1911-ല് കോഴിക്കോട് കല്ലായിയില് രാജയോഗാനന്ദ കൗമുദി യോഗശാല സ്ഥാപിച്ചുകൊണ്ട് ഗുരുക്കള് ചെയ്‌ത പ്രസംഗങ്ങള് ധാരാളം പേരെ ആകര്‍ച്ചു. തുടര്‍ന്ന് നടക്കാവില് ആരംഭിച്ച യോഗശാലയില് ഭഗവദ്‌ഗീതയെ അധികരിച്ച് മൂന്ന് മാസം നീണ്ടുനിന്ന ഒരു ജ്ഞാനയജ്ഞവും നടത്തപ്പെട്ടു. കേരളത്തിലെ ആദ്ധ്യാത്മിക പ്രഭാഷണരംഗത്ത് നടന്ന ആദ്യത്തെ യജ്ഞമായിരുന്നു അത്. സര്‍വോപനിഷദ്‌സാരമായ ഭഗവദ്‌ഗീതയെ തദനുസൃതമായി വ്യാഖ്യാനിച്ചപ്പോള് യാഥാസ്ഥിതിക പണ്ഡിതന്മാര് എതിര്‍വാദങ്ങളുമായി മുന്നോട്ട് വന്നു. ദൂരദേശങ്ങളില് നിന്നുപോലും യാദാസ്ഥിതിക പണ്ഡിതന്മാര് എത്തിച്ചേര്‍ന്നുവെങ്കിലും അവരെല്ലാം ഗുരുദേവന്റെ പ്രസംഗങ്ങള് കേട്ട് അത്ഭുതപ്പെടുകയോ പരാജയപ്പെടുകയോ പരാജയം ഏറ്റുവാങ്ങി മടങ്ങുകയോ ചെയ്‌തു. മഹാഭാരതം, രാമായണം തുടങ്ങി ഇതിഹാസകാവ്യങ്ങളെപ്പറ്റി അക്കാലത്ത് കോഴിക്കോട്ടെ വെസ്‌റ്റ് ഹില്ലിലും ചെറുവണ്ണൂരിലും മറ്റും നടത്തപ്പെട്ട പ്രഭാഷണ പരമ്പരകള് ജനങ്ങള്‍ക്ക് പുതിയ ദര്‍ശനം നല്‍കുന്നവയായിരുന്നു. 1912-ല് കൊട്ടിയൂര് അന്ധവിശ്വാസത്തിനെതിരേ പ്രസംഗ പരമ്പരതന്നെ നടത്തുകയുണ്ടായി. ചാവക്കാട്, പൊന്നാനി, വടകര, കണ്ണൂര് തുടങ്ങി മലബാറിലുടനീളം ഗുരുക്കളുടെ പ്രഭാഷണങ്ങള് നിത്യസംഭവങ്ങളായിത്തീര്‍ന്നു. 1914-ല് ഗുരുക്കളുടെ പ്രഭാഷണത്തിലും ദിഗ്വിജയത്തിലും സന്തുഷ്ടനായ ബ്രഹ്മാനന്ദസ്വാമികള് ‘വാഗ്‌ഭടാനന്ദന്’ എന്ന നാമം നല്‍കി അഭിനന്ദിച്ചു.\nസരസ്വതീസദ്‌ഭടനായി വാക്കിനാല് സദസ്സിലാനന്ദമതീവ ചേര്‍ക്കയാല്\nസുവാഗ്‌ഭടാനന്ദ വിശേഷ സംജ്ഞയെ\nസുഖേന കൈക്കൊള്‍ക! ജയിക്ക! മംഗളം!\nഎന്ന ശ്ലോകം ചൊല്ലിക്കൊണ്ടാണ് ബ്രഹ്മാനന്ദ സ്വാമികള് ഗുരുദേവനെ അഭിനന്ദിച്ചത്.\nഅനുദിനം വികസ്വരമായിവന്ന സാമൂഹിക, മതപരിഷ്‌കരണ പ്രവര്‍ത്തനങ്ങള്‍ക്ക് വേണ്ടത്ര പ്രചാരണവും പ്രസിദ്ധീകരണവും ലഭിക്കുന്നില്ലെന്ന വസ്‌തുത മുന്‍നിര്‍ത്തി വാഗ്‌ഭടാനന്ദന് പത്രപ്രവര്‍ത്തനരംഗത്തേക്ക് കടന്നുവന്നു. 1914 മാര്‍ച്ചില് ശിവയോഗി വിലാസം എന്ന പേരില് ഒരു മാസിക കോഴിക്കോട്ട് നിന്നു ആരംഭിച്ചു. 1914 മാര്‍ച്ച്-ഏപ്രില് മാസങ്ങളില് ഈ ആവശ്യാര്‍ത്ഥം വാഗ്‌ഭടാനന്ദന് മംഗലാപുരം മുതല് ചെന്നൈ വരെ ഒരു പ്രസംഗ പര്യടനം നടത്തുകയുണ്ടായി. പ്രമുഖ സ്വാതന്ത്ര്യസമരസേനാനിയായിരുന്ന പി. അച്യുതന് വക്കീലിന്റെ സഹോദരന് പി. സ്വാമിയും ഗുരുദേവനെ അനുഗമിച്ചിരുന്നു. പര്യടനം ഒരു വമ്പിച്ച വിജയമായിരുന്നു. മദിരാശിയില് ഹൈക്കോടതി ജഡ്‌ജിയായിരുന്ന സര്.സി. ശങ്കരന് നായരുമായി ദീര്‍ഘചര്‍ച്ചകള് നടത്തുകയുണ്ടായി. വാഗ്‌ഭടാനന്ദന്റെ പാണ്ഡിത്യത്തിലും ആദര്‍ശങ്ങളിലും ആകൃഷ്ടനായി സര്.സി.ശങ്കരന് നായരും മദിരാശി മലയാളി സമാജത്തിന്റെ നേതാക്കളും ചേര്‍ന്ന് ഏര്‍പ്പെടുത്തിയ പല സമ്മേളനങ്ങളിലും ഗുരുദേവന് പ്രസംഗിക്കുകയുണ്ടായി. തുടര്‍ന്ന് അഭിനവകേരളം (1921), ആത്മവിദ്യാ കാഹളം (1929), യജമാനന് (1939) എന്നീ മാസികകള് ആരംഭിക്കുകയും അജ്ഞതയ്‌ക്കും അന്ധതയ്‌ക്കുമെതിരേ ആഞ്ഞടിക്കുകയും ചെയ്‌തു.\nആദ്ധ്യാത്മിക, സാംസ്‌കാരിക രംഗത്ത് വാഗ്‌ഭടാനന്ദഗുരുവിന്റെ പ്രഭാവം ഒരാലക്തിക ശക്തിപോലെ പ്രസരിച്ചിരുന്ന കാലത്ത് 1914 മെയ് മാസം 14 ന് വാഗ്‌ഭടാനന്ദഗുരുദേവന് ശ്രീനാരായണഗുരുവിനെ ആലുവായിലെ അദൈ്വതാശ്രമത്തില് പോയി സന്ദര്‍ശിക്കാന് ഇടയായി. ഒരു ആഗ്രഹത്തിന്റെ നിര്‍വഹണം കൂടിയായിരുന്നു അത്. ആലുവായില് ശ്രീനാരായണ ഗുരുവിന്റെ അധ്യക്ഷതയില് ചേര്‍ന്ന സമ്മേളനത്തില് അദൈ്വതദര്‍ശനത്തെ സംബന്ധിച്ച് വാഗ്‌ഭടാനന്ദഗുരു ഉ്‌ജ്ജ്വലമായ പ്രഭാഷണം നടത്തുകയുണ്ടായി. സമ്മേനാനന്തരം വാഗ്‌ഭടാനന്ദന് അങ്ങുനിന്ന് എല്ലാം പഠിച്ചതിനുശേഷം അവ ഓര്‍മ്മിക്കുവാന് വേണ്ടി ഇങ്ങോട്ട് വന്ന ആളാണ്. എന്നത്രേ നാരായണഗുരു അഭിപ്രായപ്പെട്ടത്. ശ്രീനാരായണഗുരുവും വാഗ്‌ഭടാനന്ദഗുരുവും തമ്മില് നടന്ന ദീര്‍ഘമായ സംഭാഷണം ശിവയോഗിവിലാസം മാസികയില് പ്രസിദ്ധീകരിച്ചതിന്റെ ഒരു ചെറിയ ഭാഗം ഇവിടെ ഉദ്ദരിക്കുന്നു.\nവാഗ്‌ഭടാ : സ്വാമി അദൈ്വതിയാണല്ലോ? അതുകൊണ്ടാണ് അങ്ങയെ സന്ദര്‍ശിക്കണമെന്ന് കുറച്ചുകാലമായി ആഗ്രഹിക്കുന്നത്. അതിനുള്ള ഭാഗ്യം ഇപ്പോഴാണ് ഉണ്ടായത്! ശ്രീനാരായണ : അതെ, നാം അദൈ്വതി തന്നെ. ഗുരുക്കളും അദൈ്വതിയല്ലേ? അപ്പോള് നാം ഒന്നാകുന്നു. വാഗ്‌ഭടാ : അങ്ങ് ക്ഷേത്രങ്ങള് സ്ഥാപിക്കുകയും പ്രതിഷ്‌ഠ നടത്തുകയും ചെയ്യുന്നുണ്ടല്ലോ. അദൈ്വതവും അതും തമ്മില് എങ്ങനെ പൊരുത്തപ്പെടും? ശ്രീനാരാ : ജനങ്ങള് സൈ്വരവും തരണ്ടേ? അവര്‍ക്ക് ക്ഷേത്രം വേണം. പിന്നെ കുറെ ശുചിത്വമെങ്കിലും ഉണ്ടാകുമല്ലോ എന്ന് നാം വിചാരിച്ചു. വാഗ്‌ഭടാ : അങ്ങ് ഒരാചാര്യനാണ്. അങ്ങയുടെ സിദ്ധാന്തത്തിന് ജനങ്ങളെ വഴക്കിയെടുക്കേണ്ടതല്ലെ?\nശ്രീനാരാ : നാം ആദ്യകാലത്ത് അവരെ വിളിച്ചു. വിളികേട്ട് ആരും വന്നില്ല. വാഗ്‌ഭടാ : അദൈ്വത തത്ത്വവും യോഗസിദ്ധാന്തവും ക്ഷേത്രവിശ്വാസവും തമ്മിലൊരു ബന്ധവുമില്ലാത്തതുകൊണ്ട്, ഞങ്ങള് വിഗ്രഹാരാധനയെ ശക്തിപൂര്‍വ്വം എതിര്‍ക്കുന്നവരാണ്. ശ്രീനാരാ : നല്ലാതാണല്ലോ. നാമും നിങ്ങളുടെ പക്ഷത്താണ് (സംഭാഷണത്തിനുശേഷം വളരെ സന്തുഷ്ടരായാണ് ഇരുവരും പിരിഞ്ഞത്).\nമേല്‍കൊടുത്ത സംഭാഷണത്തില് നിന്നും കലര്‍പ്പില്ലാത്തതും കറകളഞ്ഞതുമായ അദൈ്വത സിദാന്തം പ്രചരിപ്പിക്കുന്നതിലാണ് വാഗ്‌ഭടാനന്ദഗുരു ശ്രദ്ധ കാണിച്ചിരുന്നതെന്ന് മനസ്സിലാക്കാം.\nനാരായണഗുരുവില് നിന്നും വാഗ്‌ഭടാനന്ദഗുരുവിനെ തികച്ചും വ്യത്യസ്‌തനാക്കുന്ന ഘടകം നിര്‍ധനരും പീഡിതരുമായ കാര്‍ഷികമേഖലയിലെയും ഫാക്ടറി മേഖലയിലെയും തൊഴിലാളി വര്‍ഗ്ഗത്തിന്റെ ശാശ്വതമായ ക്ഷേമത്തിനുവേണ്ടി സ്വന്തം ജീവിതം സമര്‍പ്പിച്ചുകൊണ്ടുള്ള ആത്മീയപ്രവണതയാണ്.\nകോഴിക്കോട് കാരപ്പറമ്പില് കാളൂര് തറവാട്ടില് ഗൃഹനായിക മാണിക്കം അമ്മയായിരുന്നു ഗുരുദേവരെ ആദ്യമായി കോഴിക്കോട്ട് സ്വീകരിച്ചത്. അവരുടെ പുത്രി വിദ്യാസമ്പന്നയായ കുഞ്ഞിക്കുട്ടൂലി അമ്മ എന്ന വാഗ്‌ദേവിയുമായുള്ള വിവാഹം ഈ സമയത്ത് നടന്നു. (1922 വര്‍ഷത്തില്). വാഗ്‌ഭടാനന്ദന്റെ ശത്രുക്കള്‍ക്ക് വാഗ്‌ഭടാനന്ദനെ ഒരുവിധത്തിലും അടിയറ പറയിക്കാന് സാധിക്കില്ല എന്നുവന്നപ്പോള് ഇവര് തമ്മില് പ്രേമബദ്ധരാണെന്ന് പറഞ്ഞ് ഗുരുദേവനെ അപമാനിക്കാമെന്ന് കരുതി. അതിനുള്ള പ്രതിവിധിയായാണ് ഗുരുദേവനും വാഗ്‌ദേവിയും തമ്മിലുള്ള വിവാഹം നടത്തിയത്. ഈ വിവാഹത്തിന് മുന്‍കൈയെടുത്തത് ഗുരുദേവന്റെ പിതാവ് തന്നെയായിരുന്നു. ഈ ബന്ധത്തില് ഗുരുദേവര്‍ക്ക് ധര്‍മ്മാശോകന്, പ്രഭാകരന്, ഭാരതി, വി.എസ്.ഹര്‍ഷവര്‍ദ്ധനന്, ഉദയദേവന് എന്നീ സന്തതികളുണ്ടായി. ഇതില് ഭാരതി മാത്രം ഇന്ന് ജീവിച്ചിരിപ്പുണ്ട്.\nദേശീയപ്രസ്ഥാനവുമായി ബന്ധപ്പെട്ടുള്ള സംഘത്തിന്റെ പ്രവര്‍ത്തനം\nപത്രപ്രവര്‍ത്തനത്തെ ധര്‍മ്മപ്രചാരണത്തിനുവേണ്ടി വിനിയോഗിച്ച പൈതൃകം കേരളത്തില് പ്രാവര്‍ത്തികമാക്കിയത് വാഗ്‌ഭടാനന്ദനാണ്. 1929-ല് ആരംഭിച്ച ‘ആത്മവിദ്യാകാഹളം’ പത്രം, മതം, രാഷ്‌ട്രീയം, സാമൂഹികം, സാംസ്‌കാരികം, സാഹിത്യം തുടങ്ങി വൈവിധ്യമാര്‍ന്ന വിഷയങ്ങള്‍ക്ക് പ്രാമുഖ്യം നല്‍കി. ദേശീയപ്രസ്ഥാനത്തോടുള്ള ദൃഢമായ ആഭിമുഖ്യവും പത്രം പ്രതിഫലിപ്പിച്ചിരുന്നു. ആത്മവിദ്യാസംഘം പ്രവര്‍ത്തകരായ ധാരാളം ചെറുപ്പക്കാര് ദേശീയ പ്രസ്ഥാനവുമായി ബന്ധപ്പെട്ട് പ്രവര്‍ത്തിക്കാന് മുന്നോട്ടുവന്നു. 1932-ല് ചരിത്രപ്രസിദ്ധമായ ഗുരുവായൂര് സത്യാഗ്രഹം ആരംഭിച്ചപ്പോള് ഗുരുദേവന് അതിന് നിരുപാധികം പിന്തുണ നല്‍കുകയുണ്ടായി.. സത്യാഗ്രഹത്തെ എതിര്‍ത്തു കേരളത്തിനകത്തും പുറത്തുമുള്ള യാഥാസ്ഥിതിക പണ്‌ഡിതന്മാരെ വെല്ലുവിളിച്ചുകൊണ്ട് കേരളത്തിലങ്ങോളമിങ്ങോളം ഗുരുദേവര് നടത്തിയ പ്രസംഗങ്ങളും വാദപ്രതിവാദങ്ങളും പ്രസിദ്ധമായിരുന്നു. സനാതനികളെന്നു പറയുന്നവര് ഇന്ത്യയിലെ സകല യാഥാസ്ഥിതിക പണ്‌ഡിതന്മാരെയും ഒന്നായണിനിരത്തിക്കൊള്ളട്ടെ. ഇന്നത്തെ അദ്ധ്യക്ഷന് (വാഗ്‌ഭടാനന്ദന്) ഞങ്ങളുടെ മുമ്പിലുള്ളേടത്തോളം അവരെ യാതൊരു ഭയവുമില്ല എന്നാണ് ദിവംഗതനായ ശ്രീ.മന്നത്ത് പത്മനാഭന് ഇതോടനുബന്ധിച്ചു നടന്ന ഒരു മഹാസമ്മേളനത്തെ അഭിമുഖീകരിച്ചുകൊണ്ട് പ്രഖ്യാപിച്ചത്.\nസത്യാഗ്രഹവിരോധികളായ സവര്‍ണ്ണ പണ്‌ഡിത ന്മാരോട് മഹാത്മാഗാന്ധി 10 ചോദ്യങ്ങള് ചോദിക്കുകയുണ്ടായി. അതിന് മറുപടിയെന്നോണം പുല്‍പ്പാക്കര ദാമോദരന് നമ്പൂതിരി ഗാന്ധിജിയെ കഠിനമായെതിര്‍ത്തുകൊണ്ട് എഴുതിയ ലേഖനത്തിന്നും; മഹാത്മജിയുടെ മതാധികാരത്തെ ചോദ്യംചെയ്‌തുകൊണ്ട് യാഥാസ്ഥിതിക പത്രമായ ‘സനാതന ഹിന്ദു’എഴുതിയ മുഖപ്രസംഗത്തിന്നും ‘ആത്മവിദ്യാകാഹള’ത്തിലൂടെ ഗുരുദേവനാണ് മറുപടി പറഞ്ഞത്. ഗാന്ധിജിയുടെ ദണ്‌ഡിയാത്രയും നിയമലംഘന പ്രസ്ഥാനവും ഗുരുദേവരെ ആവേശം കൊളളിച്ചു. നിയമലംഘനകാലത്ത് ഗുരുദേവനെഴുതിയ ‘നിയമ പ്രധ്വംസകന് ആര്’? എന്ന ലേഖനം ബ്രിട്ടീഷ് ഭരണാധികാരികളെ ചൊടിപ്പിക്കുകയും ലേഖകന് താക്കീതു ചെയ്യപ്പെടുകയും ഉണ്ടായി. ദേശീയ നേതാക്കളെ അറസ്റ്റ് ചെയ്‌തപ്പോള് സര്‍ക്കാരിനെ നിശിതമായി വിമര്‍ശിച്ചുകൊണ്ട് ഗുരുദേവന് ലേഖനങ്ങളെഴുതി ജനങ്ങളെ ഉദ്‌ബോധിപ്പിച്ചു : നിങ്ങളുള്ളപ്പോഴും, അധര്‍മ്മമുള്ളപ്പോഴും അടങ്ങിയിരിക്കരുത്; ആന്തം പൊരുതുക. വാഗ്‌ഭടാനന്ദന്റെ പരിഷ്‌കരണ പ്രസ്ഥാനമായ ആത്മവിദ്യാസംഘത്തിന്റെ പ്രവര്‍ത്തനഫലം കൂടിയാണ് പില്‌ക്കാലത്ത് പുരോഗമന പ്രസ്ഥാനങ്ങള്‍ക്ക് തഴച്ചുവളരാനുള്ള മണ്ണ് പാകപ്പെടുത്തിക്കൊടുത്തത്. ഈ ചരിത്രസത്യം വിസ്‌മരിക്കുമ്പോള് നമുക്ക് ചുവട് പിഴച്ചേക്കാം.\nതൊഴിലാളിസ്‌നേഹിയും ട്രെയിഡ് യൂനിയന് പ്രവര്‍ത്തകനുമായ വാഗ്‌ഭടാനന്ദന്\nകര്‍ഷകരുടെയും തൊഴിലാളികളുടെയും ഉറ്റബന്ധുവായിരുന്നു വാഗ്‌ഭടാനന്ദന്. തൊഴിലാളികളെ അടിമകളാക്കി ചൂഷണം ചെയ്യുന്ന മുതലാളിത്ത വ്യവസ്ഥിതിക്കെതിരേയും അതിന് ബലം പകരുന്ന ഭരണാധികാരികളുടെ നയത്തിനെതിരേയും അദ്ദേഹം സന്ധിയില്ലാസമരം തന്നെ ചെയ്‌തിരുന്നു. കോഴിക്കോട്ടെ ഫറോക്ക് ഓട് കമ്പനിയിലെ അധ:കൃതനായൊരു തൊഴിലാളിയെ മര്‍ദ്ദിച്ചു കൊലപ്പെടുത്തിയ സംഭവത്തില് (1936-ല്) പ്രതിഷേധിച്ചു കമ്മ്യൂണിസ്റ്റ് നേതാവായ കെ.പി.ഗോപാലന് നടത്തിയ പത്തു ദിവസം നീണ്ടുനിന്ന നിരാഹാര സത്യാഗ്രഹത്തിന്ന് വാഗ്‌ഭടാനന്ദന്റെ പരിപൂര്‍ണ്ണ പിന്തുണ ഉണ്ടായിരുന്നു. ഫറോക്ക് പട്ടണത്തെ പ്രകമ്പനം കൊള്ളിച്ച ആ നിരാഹാര സത്യാഗ്രഹത്തോടനുബന്ധിച്ച് അദ്ദേഹം ശക്തമായ ഭാഷയില് മുതലാളിത്തത്തെയും സാമ്രാജ്യത്വത്തെയും വിമര്‍ശിച്ചുകൊണ്ട് സമരപ്പന്തലില് വച്ച് പ്രസംഗിക്കുക യുണ്ടായി. വാഗ്‌ഭടാനന്ദന് നല്‍കിയ നാരങ്ങാനീര് കഴിച്ചാണ് കെ.പി.ഗോപാലന് തന്റെ ഉപവാസം അവസാനിപ്പിച്ചത്.\n1935-ല് കരിവള്ളൂരില് എ.വി.കുഞ്ഞമ്പു രൂപവല്‍ക്കരിച്ച ‘അഭിനവ ഭാരത യുവസംഘം’ എന്ന കര്‍ഷക പ്രസ്ഥാനത്തിന്റെ അദ്ധ്യക്ഷവേദിയിലും വാഗ്‌ഭടാനന്ദന് ഉണ്ടായിരുന്നു. കോഴിക്കോട് കോമണ് വെല്‍ത്ത് കമ്പനിയിലെ ഒരു തൊഴിലാളിയെ യൂറോപ്യനായ മേലധികാരി മര്‍ദ്ദിച്ചവശനാക്കിയപ്പോഴും (1932-ല്) വാഗ്‌ഭടാനന്ദന് പ്രതിഷേധിച്ചിട്ടുണ്ട്. മറ്റു പത്രങ്ങള് ഈ സംഭവത്തിനെതിരേ പ്രതികരിക്കാന് തയ്യാറായില്ലെങ്കിലും വാഗ്‌ഭടാനന്ദന്റെ പത്രമായ ‘ആത്മവിദ്യാകാഹള’ത്തില് തൊഴിലാളികളുടെ ദുരവസ്ഥ എന്നൊരു ലേഖനമെഴുതി. സഹോദരസ്‌നേഹമില്ലെങ്കിലും സമസൃഷ്‌ടി സ്‌നേഹം പോലുമില്ലാത്ത രാക്ഷസപ്രഭൃതികളുടെ ദുഷ്‌ട പ്രവൃത്തിയായി അദ്ദേഹം പ്രസ്‌തുത സംഭവത്തെ വിലയിരുത്തി. പ്രാണവേദനയില് പിടഞ്ഞുനിലവിളിക്കുന്ന ദരിദ്രലക്ഷങ്ങളുടെ അസ്ഥിപഞ്‌ജരങ്ങളിന് മേല് കെട്ടിപ്പടുക്കപ്പെട്ട മണിമാളികകളില് തൊഴിലാളികളുടെ ഉണക്കഞരമ്പുകളും തോലുകളുമാകുന്ന ഹംസത്തൂലികാമെത്തകളില് തൊഴിലാളികളുടെ ജീവരക്തം കുടിച്ചും ജീവവായു ശ്വസിച്ചും സുഖിക്കുന്ന വൈശ്രവണന്മാര് ആ ദയനീയത കാണുന്നുണ്ടോ എന്നാണ് അദ്ദേഹം ചോദിച്ചത്. ഈ രണ്ട് സംഭവങ്ങളും മനുഷ്യാവകാശത്തിന്റെയും സ്വാതന്ത്ര്യത്തിന്റെയും നീതിയുടെയും ക്രൂരവും ഹീനവുമായ നിഷേധമെന്ന നിലയിലാണ് വാഗ്‌ഭടാനന്ദന് ദര്‍ശിച്ചത്.


പഞ്ചാബിന് ഇരുട്ടടി കൊടുത്ത് കോലിപ്പട; ആര്‍സിബി പ്ലേ ഓഫില് | IPL 2021 RCB vs PBKS Royal Challengers Bangalore won by6runs and secure play offs spot\nമറുപടി ബാറ്റിംഗില് അതിഗംഭീര തുടക്കമാണ് കെ എല് രാഹുലും മായങ്ക് അഗര്‍വാളും പ‌ഞ്ചാബിന് നല്‍കിയത്. ആദ്യ വിക്കറ്റില് രാഹുലും മായങ്കും 91 റണ്‍സ് ചേര്‍ത്ത ശേഷമാണ് പഞ്ചാബിന്‍റെ തോല്‍വി.\nSharjah - United Arab Emirates, First Published Oct 3, 2021, 7:23 PM IST\nഷാര്‍ജ: ഐപിഎല്ലില്(IPL 2021) പഞ്ചാബ് കിംഗ്‌സിന്‍റെ(Punjab Kings) പ്ലേ ഓഫ് പ്രതീക്ഷകള് തുലാസില്. നിര്‍ണായക മത്സരത്തില് റോയല് ചലഞ്ചേഴ്‌സ് ബാംഗ്ലൂരിനോട്(Royal Challengers Bangalore) ആറ് റണ്‍സിന്‍റെ തോല്‍വി വഴങ്ങിയതോടെയാണിത്. ആര്‍സിബി മുന്നോട്ടുവെച്ച 165 റണ്‍സ് വിജയലക്ഷ്യം പിന്തുടര്‍ന്ന പഞ്ചാബിന് 20 ഓവറില് ആറ് വിക്കറ്റിന് 158 റണ്‍സേ നേടാനായുള്ളൂ. ആദ്യ വിക്കറ്റില് രാഹുലും(KL Rahul), മായങ്കും(Mayank Agarwal) 91 റണ്‍സ് ചേര്‍ത്ത ശേഷമാണ് പഞ്ചാബിന്‍റെ തോല്‍വി. ജയത്തോടെ ആര്‍സിബി പ്ലേ ഓഫിലെത്തുന്ന മൂന്നാമത്തെ ടീമായി.\nമറുപടി ബാറ്റിംഗില് അതിഗംഭീര തുടക്കമാണ് കെ എല് രാഹുലും മായങ്ക് അഗര്‍വാളും പ‌ഞ്ചാബിന് നല്‍കിയത്. 6.1 ഓവറില് 50 റണ്‍സ് കൂട്ടുകെട്ട് സൃഷ്‌ടിച്ചു. 11-ാം ഓവറില് ടീം സ്‌കോര് 91ല് നില്‍ക്കേ ഷെഹ്‌ബാസാണ് ഈ കൂട്ടുകെട്ട് പൊളിക്കുന്നത്. 35 പന്തില് 39 റണ്‍സെടുത്ത കെ എല് രാഹുല് ഹര്‍ഷാലിന്‍റെ കൈകളിലെത്തി. ചാഹല് എറിഞ്ഞ 13-ാം ഓവറില് മായങ്ക്(36 പന്തില്) അര്‍ധ സെഞ്ചുറി തികച്ചു. എന്നാല് ഇതേ ഓവറില് പുരാന്(7 പന്തില് 3) പടിക്കലിന് ക്യാച്ച് നല്‍കി മടങ്ങി. തൊട്ടടുത്ത പന്തില് ടീം സ്‌കോര് 100 തികഞ്ഞു.\nഎറിഞ്ഞ് തിരിച്ച് ചാഹല്\nഅര്‍ധ സെഞ്ചുറിക്ക് പിന്നാലെ 16-ാം ഓവറില് മായങ്കിനെയും(42 പന്തില് 57) ചാഹല് മടക്കി. മൂന്ന് പന്തിന്‍റെ ഇടവേളയില് സര്‍ഫറാസ് ഖാനും(0) ചാഹലിന് മുന്നില് ബൗള്‍ഡായി. ഗാര്‍ട്ടന്‍റെ അടുത്ത ഓവറില് എയ്‌ഡന് മര്‍ക്രാം(14 പന്തില് 20) ക്രിസ്റ്റ്യാന്‍റെ കൈകളിലെത്തിയതോടെ പഞ്ചാബ് 127-5 എന്ന നിലയില് പ്രതിരോധത്തിലായി. അവസാന രണ്ട് ഓവറില് 27 റണ്‍സാണ് പഞ്ചാബിന് ജയിക്കാന് വേണ്ടിയിരുന്നത്. ഹര്‍ഷാലിന്‍റെ അവസാന ഓവറിലെ ആദ്യ പന്തില് ഷാരൂഖ് ഖാന്(11 പന്തില് 16) റണ്ണൗട്ടായി. പഞ്ചാബ് തോല്‍ക്കുമ്പോള് ഹെന്‍റിക്വസും(12*), ഹര്‍പ്രീതും(3*) ക്രീസിലുണ്ടായിരുന്നു.\nറണ്‍പടി കയറി പടിക്കല്, പിടിയിട്ട് ഹെന്‍റിക്വസ്\nമാക്‌സി വെടിക്കെട്ട്, ഷമിക്ക് മൂന്ന് വിക്കറ്റ്\nLast Updated Oct 3, 2021, 7:35 PM IST\nPunjab Kings Lose\nRCB Beat Punjab\nRCB Enter Play-offs


പന്തളം നഗരസഭ ഭരണത്തെക്കുറിച്ച് പാർട്ടിതലത്തിൽ വിലയിരുത്തും: സൂരജ് : Deepika.com Nattu Visesham\nപത്തനംതിട്ട: ബിജെപി നിയന്ത്രണത്തിലുള്ള പന്തളം നഗരസഭ ഭരണത്ത സംബന്ധിച്ച് പാർട്ടിതലത്തിൽ വിലയിരുത്തലുകൾ ഉണ്ടാകുമെന്ന് ജില്ലാ പ്രസിഡന്‍റ് വി.എ. സൂരജ്. പത്തനംതിട്ട പ്രസ്ക്ലബിൽ മുഖാമുഖം പരിപാടിയിൽ പങ്കെടുക്കുകയായിരുന്നു അദ്ദേഹം.\nപന്തളം നഗരസഭയിൽ നേരത്തെ സെക്രട്ടറിയായിരുന്നയാൾ സൃഷ്ടിച്ച വിവാദങ്ങളാണ് ഉണ്ടായിരുന്നത്. നിലവിൽ അത്തരം പ്രശ്നങ്ങൾ പരിഹരിച്ചിട്ടുണ്ടെന്ന് സൂരജ് പറഞ്ഞു. ബിജെപി കൗണ്‍സിലർമാർക്കിടയിൽ ഭിന്നതകളില്ല. എല്ലാവരും ഒറ്റക്കെട്ടായാണ് മുന്നോട്ടു പോകുന്നത്. പ്രശ്നങ്ങൾ സംസ്ഥാന നേതൃത്വം എല്ലാവരുമായി ചർച്ച ചെയ്തിരുന്നു.\nഇടത്, വലതു മുന്നണികളുമായി ബന്ധം വേണ്ടെന്ന നിലപാടാണ് ബിജെപിക്കുള്ളത്. ഇതിന്‍റെ ഭാഗമായാണ് റാന്നി ഗ്രാമപഞ്ചായത്തിൽ അവിശ്വാസ ചർച്ചയിൽ വിട്ടുനിൽക്കാൻ തീരുമാനിച്ചത്. സീതത്തോട് സർവീസ് സഹകരണ ബാങ്ക് അഴിമതിയുമായി ബന്ധപ്പെട്ട സമരങ്ങൾ ശക്തമാക്കുമെന്ന് ജില്ലാ പ്രസിഡന്‍റ് പറഞ്ഞു.


ആണവഘടികാരം - വിക്കിപീഡിയ\n(ആറ്റോമിക് ഘടികാരം എന്ന താളിൽ നിന്നും തിരിച്ചുവിട്ടതു പ്രകാരം)\nഅണുക്കളുടെയും തൻമാത്രകളുടെയും സ്വാഭാവികമായ കമ്പനങ്ങളെ അടിസ്ഥാനമാക്കി നിർമിച്ചിട്ടുള്ളതും സമയനിർണയത്തിന് ഉപയോഗിക്കുന്നതുമായ ഉപകരണത്തെ ആണവഘടികാരം എന്നു പറയുന്നു. ഒരു ക്വാർട്സ് ക്രിസ്റ്റലിന്റെ മർദവൈദ്യുതീ (പീസോ-ഇലക്ട്രിക്) കമ്പനങ്ങളാണ് ക്വാർട്സ് ഘടികാരത്തെ പ്രവർത്തിപ്പിക്കുന്നത്. ഈ തത്ത്വമാണ് ആണവഘടികാരത്തിലും ഉപയോഗിക്കുന്നത്. ക്രിസ്റ്റൽ കമ്പനങ്ങളുടെ ആവൃത്തിയെ വിഭജിച്ച് ഘടികാരസൂചി തിരിക്കുന്നു. ഘടികാരത്തെ നിയന്ത്രിക്കുന്നതിനുവേണ്ടിയാണ് അണുകമ്പനങ്ങളെ ആശ്രയിക്കുന്നത്. 1948-ൽ നിർമിച്ച ആദ്യത്തെ ആണവഘടികാരത്തിൽ അമോണിയാ (NH3) തൻമാത്രയിലെ നൈട്രജൻ അണു ഹൈഡ്രജൻ അണുക്കളുടെ തലത്തിൽ ലംബമായി നടത്തുന്ന കമ്പനമാണ് മാനകം (standard) ആയി സ്വീകരിച്ചിരുന്നത്. പ്രതിലോമകമ്പനം എന്നറിയപ്പെടുന്ന ഈ കമ്പനത്തിന്റെ ആവൃത്തി 23870 മെഗാ സൈക്കിൾസ് സെക്കൻഡ് ആണ് (ഒരു മെഗാ സൈക്കിൾ = 106 ദശലക്ഷം സൈക്കിൾ). അമോണിയാഘടികാരത്തിന്റെ കൃത്യത 109-ൽ3ഭാഗമാണ്. മേസർതത്ത്വത്തെ (Maser Principle) ആസ്പദമാക്കിയുള്ള ആണവഘടികാരങ്ങൾക്ക് ഇതിനേക്കാൾ മെച്ചപ്പെട്ട പ്രവർത്തനസ്ഥിരത നേടാൻ കഴിഞ്ഞിട്ടില്ല.\nസ്വിറ്റ്സർലാൻഡിൽ 2004 - ൽ ആരംഭിച്ച ആണവഘടികാരം.\nയു എസ്സ് നാഷണൽ ബ്യൂറോ ഒഫ് സ്റ്റാൻഡാർഡ്\nആണവഘടികാരത്തിന്റെ അത്യാധുനിക രൂപങ്ങളിൽ അണുപുഞ്ജാനുനാദം (atomic beam resonance) എന്ന തത്ത്വമാണ് പ്രയോജനപ്പെടുത്തിയിട്ടുള്ളത്. സീഷിയം (Caesium) അണുവിന് അണുകേന്ദ്രചക്രണം (nuclear spin) മൂലം രണ്ടു വിഭിന്ന കാന്തികാവസ്ഥകളുണ്ട്. ഒരു അവസ്ഥയിൽനിന്നു, മറ്റേതിലേക്കുള്ള സംക്രമണത്തിന്റെ ആവൃത്തി 9,192,631,830 സൈ/സെ. 1010-ൽ 1 എന്ന പരിധിക്കുള്ളിൽ സുസ്ഥിരമാണ്. രന്ധ്രാനുനാദകങ്ങളിൽവച്ച് (cavity resonator) ഉച്ചാവൃത്തിയിലുള്ള കാന്തികമണ്ഡലങ്ങളിൽനിന്നും ഊർജാവശോഷണം നടത്തിയാണ് പ്രസ്തുത സംക്രമണം സാധിക്കുന്നത്. കാന്തികമണ്ഡലം, താപമാനം തുടങ്ങിയവയിലുണ്ടാകാവുന്ന ചിട്ടയില്ലാത്ത മാറ്റങ്ങളൊന്നും ആവൃത്തിയെ ബാധിക്കുകയില്ല. ആവർത്തിച്ചുള്ള മാപനങ്ങൾ മൂലം ഘടികാരത്തിന്റെ കൃത്യത 1011-ൽ3ഭാഗംവരെ വർധിക്കാവുന്നതാണ്. വാഷിങ്ടണിലുള്ള നാവികഗവേഷണ ലാബറട്ടറിയിൽ ഒരു സീഷിയം ഘടികാരം ഉണ്ട്. സീഷിയം ഉപയോഗിച്ചുള്ള ആണവഘടികാരത്തിന് 20 ബില്യൺ വർഷം കൃത്യതയോടെ പ്രവർത്തിക്കുവാൻ കഴിയും. റുബീഡിയം ഉപയോഗിച്ചുള്ള ആണവഘടികാരവും വികസിപ്പിച്ചിട്ടുണ്ട്. പക്ഷേ ഇതിന് സീഷിയത്തിന്റെ അത്ര കൃത്യത ലഭ്യമല്ല.\nആണവഘടികാരം എങ്ങനെ പ്രവർത്തിക്കുന്നു\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആണവഘടികാരം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=ആണവഘടികാരം&oldid=2598027" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 31 ഓഗസ്റ്റ് 2017, സമയം: 05:42\nഈ താൾ അവസാനം തിരുത്തപ്പെട്ടത്: 05:42, 31 ഓഗസ്റ്റ് 2017.


Bevco outlets working time changed\nബെവ് കോ ഔട്ട് ലെറ്റുകളുടെ പ്രവര്‍ത്തനസമയത്തില് മാറ്റം; ഹോട്ടലുകള് രാത്രി 7.30വരെ\nരാത്രി കര്‍ഫ്യൂ ഏര്‍പ്പെടുത്തിയ സാഹചര്യത്തില് ബെവ്‌കോ ജീവനക്കാര്‍ക്ക് വീട്ടിലേക്ക് മടങ്ങാനുള്ള സൗകര്യം കണക്കിലെടുത്താണ് പുതിയ തീരുമാനം\nPublished on : 20 Apr, 2021 , 2:09 pm\nതിരുവനന്തപുരം : കോവിഡ് വ്യാപനത്തോടെ സംസ്ഥാനത്ത് രാത്രി കര്‍ഫ്യൂ ഏര്‍പ്പെടുത്തിയതിനാല് ബെവ് കോ ഔട്ട് ലെറ്റുകളുടെ പ്രവര്‍ത്തന സമയത്തിലും മാറ്റം വരുത്തി. ബെവ് കോ ഔട്ട് ലെറ്റുകളും വെയര് ഹൗസുകളും രാവിലെ 10 മുതല് രാത്രി 8 വരെ പ്രവര്‍ത്തിപ്പിക്കാനാണ് ബിവറേജസ് കോര്‍പറേഷന് ഓപ്പറേഷന്‍സ് മാനേജര് നിര്‍ദ്ദേശം നല്‍കിയിരിക്കുന്നത്.\nനിലവില് പ്രവര്‍ത്തനസമയം രാവിലെ 10 മുതല് രാത്രി9വരെയായിരുന്നത് ഇപ്പോള് ഒരു മണിക്കൂര് കുറച്ചു. രാത്രി കര്‍ഫ്യൂ ഏര്‍പ്പെടുത്തിയ സാഹചര്യത്തില് ബെവ്‌കോ ജീവനക്കാര്‍ക്ക് വീട്ടിലേക്ക് മടങ്ങാനുള്ള സൗകര്യം കണക്കിലെടുത്താണ് പുതിയ തീരുമാനം. കോവിഡ് വര്‍ധിക്കുന്ന സാഹചര്യത്തില് ബെവ്ക്യൂ ആപ്പ് വീണ്ടും ഉപയോഗിക്കുന്നതിനെക്കുറിച്ച് ആലോചിച്ചിട്ടില്ലായെന്ന് അധികൃതര് വ്യക്തമാക്കി.\nബാറുകളുടെ പ്രവര്‍ത്തന സമയം രാത്രി 7.30വരെ മാത്രമാക്കി സര്‍ക്കാര് ഉത്തരവിറക്കി. ഹോട്ടലുകലും റസ്റ്ററന്റുകളും 7.30 വരെ മാത്രമേ പ്രവര്‍ത്തിക്കാന് പാടുള്ളു. ഹോട്ടലുകളില് 9.30വരെ പാഴ്‌സലുകള് നല്‍കാം. ഇന്നുമുതല് നടപ്പാക്കുന്ന നൈറ്റ് കര്‍ഫ്യു സംബന്ധിച്ചുള്ള ഉത്തരിലാണ് ഈ നിര്‍ദേശങ്ങളുള്ളത്.\nആശുപത്രികളിലുള്ള സൗകര്യങ്ങളെ കുറിച്ച് കോര്‍കമ്മറ്റിവിശദമായി വിലയിരുത്തി. വെന്റിലേറ്റര് സൗകര്യങ്ങളുംതൃപ്തികരമാണെന്നാണ് വിലയിരുത്തല്. രോഗം വ്യാപനം കൂടിയാല് സ്വകാര്യമേഖലയിലുള്ള ആശുപത്രികളോട് അതിനാവശ്യമായ നടപടികള് സ്വീകരിക്കാനുള്ള നിര്‍ദേശം നല്‍കും.


May 10, 2014 , ജോസ് പിന്റോ സ്റ്റീഫന്\nകുറെയേറെ വര്‍ഷങ്ങള്‍ക്കു മുമ്പ്, തിരുവനന്തപുരത്ത് തുമ്പ സെന്റ് സേവിയേഴ്‌സ് കോളജില് പ്രീഡിഗ്രിക്ക് പഠിക്കുന്ന കാലം. അവിടെ വച്ചാണ് എഫ്.എം.ലാസറിനെ ആദ്യമായി ഞാന് കണ്ടത്. വികലാംഗനായ ഒരു കൗമാരക്കാരന്. പള്ളിത്തുറ എന്ന തീരദേശ ഗ്രാമത്തിലാണ് ലാസര് ജനിച്ചതും വളര്‍ന്നതും. എന്റെ നാട്ടില് നിന്നും കോളജിലേക്ക് പോകുന്ന വഴിക്കാണ് പള്ളിത്തുറ സ്ഥിതിചെയ്യുന്നതെന്നതിനാല് പലപ്പോഴും ഞാനും ലാസറും ഒരേ ബസിലാണ് യാത്ര ചെയ്തിരുന്നത്.\nഐക്കഫ് (ആള് ഇന്ത്യാ കാത്തലിക് യൂണിവേഴ്‌സിറ്റി ഫെഡറേഷന്) എന്ന പ്രസ്ഥാനത്തില് ഞങ്ങള് അംഗത്വമെടുത്തത് ആ കാലഘട്ടത്തിലാണ്. സമൂഹത്തില് പുരോഗമനപരമായ മാറ്റങ്ങള് വരുത്താന് യുവജനങ്ങളെ, പ്രത്യേകിച്ച് വിദ്യാര്‍ത്ഥികളെ, സജ്ജമാക്കാന് വേണ്ടി പ്രവര്‍ത്തിക്കുന്ന ഒരു കലാലയ വിദ്യാര്‍ത്ഥി പ്രസ്ഥാനമാണ് ഐക്കഫ്. ഈശോ സഭാ വൈദീകരാണ് ഈ പ്രസ്ഥാനം സ്ഥാപിച്ചതും നേതൃത്വം നല്‍കിയിരുന്നതും.\nഫാദര് സിറിയക് പഞ്ഞിക്കാരനായിരുന്നു അന്നത്തെ യൂണിറ്റ് ചാപ്ലയിന്. അദ്ദേഹത്തിന്റെ മേല്‍നോട്ടത്തില് സാമൂഹ്യാവബോധവും സാമൂഹ്യപ്രതിബദ്ധതയും പഠിപ്പിക്കുന്ന നിരവധി പരിശീലന ക്ലാസ്സുകളില് ഞങ്ങള് പങ്കെടുത്തു. ഇതേ വിഷയത്തില് അടുത്തുള്ള സ്‌ക്കൂളുകളിലെ ഹൈസ്‌ക്കൂള് വിദ്യാര്‍ത്ഥികള്‍ക്ക് പരിശീലനം നല്‍കാന് പരിശീലകരായ അച്ചന് ഞങ്ങളെ അയക്കുമായിരുന്നു.\nസെന്റ് സേവിയേഴ്‌സിലെ പഠനം പൂര്‍ത്തിയായശേഷം ഞങ്ങള് വഴിപിരിഞ്ഞു. പിന്നെയെപ്പോഴോ വായിച്ചറിഞ്ഞു ലാസര് മുഴു സമയ സാമൂഹ്യപ്രവര്‍ത്തകനായി മാറിയെന്ന്. വര്‍ഷങ്ങള് പിന്നെയും കടന്നുപോയി. കുറെ മാസങ്ങള്‍ക്ക്മുമ്പ് ഫേസ്ബുക്കില് കണ്ട ഒരു വാര്‍ത്തയിലൂടെയാണ് ലാസറിനെക്കുറിച്ച് വീണ്ടും കേള്‍ക്കാനിടയായത്. കേരളാ കാത്തലിക് ബിഷപ്പ്‌സ് കോണ്‍ഫറന്‍സ് സംസ്ഥാനതലത്തില് നല്‍കുന്ന മികച്ച മദ്യവിരുദ്ധ പ്രവര്‍ത്തകനുള്ള അവാര്‍ഡ് ലാസറിന് ലഭിച്ചു എന്നതായിരുന്നു വാര്‍ത്ത. ആ വാര്‍ത്ത അമേരിക്കന് മലയാളി മാധ്യമങ്ങളില് പുനഃപ്രസിദ്ധീകരിക്കാന് ഞാന് ആഗ്രഹിച്ചു. അതോടൊപ്പം അദ്ദേഹത്തിന്റെ ഒരു ഫോട്ടോ കൂടി സംഘടിപ്പിക്കാന് ഞാന് ആവുന്നത്ര ശ്രമിച്ചു. എന്നാലത് നടന്നില്ല.\nഈയടുത്ത കാലത്ത് അവധിക്കായി നാട്ടിലെത്തിയപ്പോഴും ലാസറിനെ കാണാന് ശ്രമിച്ചു. വിവിധ ക്യാമ്പുകളും യാത്രകളും കാരണം അദ്ദേഹം തിരക്കിലായിരുന്നു. ഹൃസ്വസന്ദര്‍ശനമായിരുന്നതിനാല് ഞാനും തിരക്കിലായിരുന്നു. എന്നാലും, തിരിച്ചുള്ള യാത്രയുടെ തലേദിവസം രാത്രി എന്നെ കാണാനായി ലാസര് എന്റെ ഭവനത്തില് വന്നു. വളരെ വര്‍ഷങ്ങള്‍ക്കുശേഷമുള്ള പുനഃസമാഗമം.\nഞങ്ങള് കുറെയേറെ നേരം സംസാരിച്ചു. ഞങ്ങളുടെ കോളജ് ദിനങ്ങളിലെ അനുഭവങ്ങളെക്കുറിച്ച്, അതിനുശേഷം ഞങ്ങള് സഞ്ചരിച്ച വഴികളെക്കുറിച്ച്, ജീവിതം ഞങ്ങള്‍ക്ക് സമ്മാനിച്ച സുഖദുഃഖങ്ങളെക്കുറിച്ച്, ഞങ്ങളുടെ സ്വപ്നങ്ങളെയും സ്വപ്നഭംഗങ്ങളെയും കുറിച്ച്. അങ്ങനെ ഞങ്ങള് മനസ്സുതുറന്ന് സംസാരിച്ചു. പരസ്പരം യാത്ര പറയാന് സമയമായപ്പോള് ഞങ്ങളറിഞ്ഞു. ശക്തമായ ഒരു സൗഹൃദം, ഒരു പക്ഷേ അതിലുപരി ഒരു സഹോദര്യബന്ധം ഞങ്ങളുടെയിടയില് രൂപപ്പെട്ടുവെന്ന്.\nസാമൂഹ്യപ്രവര്‍ത്തനരംഗത്ത് ഗാന്ധിയന് മാര്‍ഗ്ഗങ്ങളാണ് ലാസര് പിന്തുടര്‍ന്നുവരുന്നത്. ഗാന്ധിയന് തത്വശാസ്ത്രങ്ങളാണ് ലാസര് പിന്തുടര്‍ന്നു വരുന്നത്. ഗാന്ധിയന് തത്വശാസ്ത്രങ്ങളാണ് ഈ രംഗത്തേക്ക് കടന്നുവരുന്നതിനും, ഏറെ കഷ്ടങ്ങളുടെയും നഷ്ടങ്ങളുടെയും സഹനങ്ങളുടെയും ഇടയിലും ഇന്നും ഈ രംഗത്ത് തുടരാന് ലാസറിന് പ്രചോദനവും ശക്തിയും നല്‍കുന്നത്.\nമദ്യവും മയക്കുമരുന്നും സമൂഹത്തില് ഉണ്ടാക്കുന്ന ദുരിതങ്ങളെക്കുറിച്ച് ലാസര് ഏറെ ദുഃഖിതനാണ്. താന് ജനിച്ചു വളര്‍ന്ന തീരപ്രദേശത്തെ മദ്യപാനം മൂലമുണ്ടാകുന്ന സാമൂഹ്യപ്രശ്‌നങ്ങള് അനുഭവിച്ചറിഞ്ഞ ലാസര് മദ്യവിരുദ്ധ പ്രസ്ഥാനത്തിന്റെ കരുത്തനായ നേതാവായി മാറി. മദ്യലോബികളുടെ എതിര്‍പ്പുകളും ഭീഷണികളും ലാസറിനെ ഭയപ്പെടുത്തിയില്ല. മദ്യത്തിന്റെ ദൂഷ്യവശങ്ങളെക്കുറിച്ച് ബോധവല്‍ക്കരണം നടത്തുന്നതോടൊപ്പം, ഈ തിന്മയ്‌ക്കെതിരെ ബഹുജനമുന്നേറ്റത്തിന് മുന്നണിപോരാളിയായി നേതൃത്വം നല്‍കാനും ലാസര് മുന്നിട്ടിറങ്ങി.\nതിരുവനന്തപുരം ലത്തീന് അതിരൂപതയുടെ കീഴിലുള്ള പൊഴിയൂരില് പ്രവര്‍ത്തിച്ചു വന്നിരുന്ന വന്‍കിട ആസൂത്രിത മദ്യനിര്‍മ്മാണശാലകള് അടച്ചുപൂട്ടാനും, ഇതുവഴി തൊഴില് നഷ്ടപ്പെടുന്നവര്‍ക്ക് പകരം തൊഴിലവസരങ്ങള് സൃഷ്ടിക്കാനും പുനരധിവാസപദ്ധതികള് രൂപീകരിക്കാനും അതിരൂപത നടത്തിയ ഐതിഹാസിക മുന്നേറ്റത്തില് മുന്‍നിര പോരാളിയായി ലാസര് ഉണ്ടായിരുന്നു.\nഅതുപോലെ പന്നിമല, വലിയതുറ, ബാലനഗര് എന്നിവിടങ്ങളിലെ മദ്യഉല്‍പ്പാദന കേന്ദ്രങ്ങള്‍ക്കെതിരെയുള്ള സമര പോരാട്ടങ്ങളിലും ലാസര് മുന്‍നിരയിലുണ്ടായിരുന്നു. അനധികൃത മദ്യ ഉല്‍പ്പാദകര്‍ക്കെതിരെ മാത്രമല്ല, ഗവണ്‍മെന്റ് അംഗീകൃത മദ്യഷാപ്പുകള്‍ക്കെതിരെയും ലാസര് യുദ്ധം നടത്തിയിട്ടുണ്ട്. കഠിനംകുളത്തും പൂവാറിലും നടത്തിയ അംഗീകൃതബാര് വിരുദ്ധ സമരങ്ങള് ഇവയില് ചിലതുമാത്രം. സാധാരണക്കാരന് അകത്താക്കുന്ന നാടന് ചാരായവും പണക്കാരന് മോന്തിക്കുടിക്കുന്ന വിദേശമദ്യവും ലാസറിന്റെ മുമ്പില് തുല്യമായ വസ്തുക്കളാണ്. മനുഷ്യനെയും മനുഷ്യമനസാക്ഷിയെയും നശിപ്പിക്കുന്ന കൊടുംവിഷമായാണ് മദ്യത്തെ ലാസര് കാണുന്നത്.\nഎഫ്.എം. ലാസറിന്റെ മദ്യവിരുദ്ധ പോരാട്ടങ്ങള്‍ക്കുള്ള അംഗീകാരമായി കെ.സി.ബി.സി (കേരളാ കാത്തലിക് ബിഷ്പ്പ്‌സ് കോണ്‍ഫറന്‍സ്) മദ്യവിരുദ്ധ സമിതി 2013 ലെ ബെസ്റ്റ് ആക്ടിവിസ്റ്റ് അവാര്‍ഡ് നല്‍കി ലാസറിനെ ആദരിച്ചു. ലാസറിന്റെ നിസ്വാര്‍ത്ഥസേവനങ്ങള്‍ക്ക് അര്‍ഹമായ വാര്‍ത്താപ്രാധാന്യം നല്‍കാന് മാധ്യമങ്ങള് തയ്യാറായിരുന്നുവെങ്കില് ഇതിലും എത്രയോ വലിയ അവാര്‍ഡുകള് ലാസറിന് ഇതിനകം ലഭിക്കുമായിരുന്നു.\nമദ്യവിരുദ്ധ പ്രസ്ഥാനത്തിന്റെ സജീവപ്രവര്‍ത്തകനായിട്ട് ഇരുപത്തഞ്ച് വര്‍ഷം പൂര്‍ത്തിയാക്കിയ ലാസര് ഈയടുത്തകാലത്ത് വികലാംഗരുടെ ക്ഷേമപ്രവര്‍ത്തനങ്ങള്‍ക്കുവേണ്ടിയും തന്റെ പ്രവര്‍ത്തനമേഖലയില് ഇടം കൊടുത്തു തുടങ്ങി. ഡിഫറന്റ്‌ലി ഏബിള്‍ഡ് പീപ്പിള്‍സ് കോണ്‍ഗ്രസ് എന്ന വികലാംഗരുടെ സംഘടനയുടെ സംസ്ഥാന സെക്രട്ടറിയാണിപ്പോളദ്ദേഹം. കൂട്ടത്തില് രാഷ്ട്രീയ പ്രവര്‍ത്തനവുമുണ്ട്. സജീവ കോണ്‍ഗ്രസ്സ് പ്രവര്‍ത്തകനാണദ്ദേഹം.\nക്രിസ്തീയ വിശ്വാസത്തില് അടിയുറച്ചു നില്‍ക്കുമ്പോഴും കോണ്‍ഗ്രസ്സിന്റെ സജീവപ്രവര്‍ത്തകനായിരിക്കുമ്പോഴും എല്ലാവരെയും സമഭാവനയോടെ കാണുവാനും സ്‌നേഹിക്കുവാനും സഹായിക്കുവാനും സാധിക്കുന്ന വലിയ ഹൃദയത്തിനുടയാണദ്ദേഹം. ജാതി, മത, വര്‍ഗ്ഗ, രാഷ്ട്രീയ, സാംസ്‌ക്കാരിക, ഭാഷാ വ്യത്യാസങ്ങള്‍ക്കതീതമായി മനുഷ്യരാശിക്കാമമാനം. സേവനം ചെയ്യാന് ലാസര് ആഗ്രഹിക്കുന്നു.\nആ ലക്ഷ്യം മുന്നില് വച്ചുകൊണ്ട് ലാസര് ആരംഭിച്ച ‘കെയര് ഇന്ത്യാ ഫൗണ്ടേഷന്’ എന്ന പ്രസ്ഥാനം അദ്ദേഹത്തിന്റെ മേല്‍നോട്ടത്തില് കഴിഞ്ഞ കുറെ വര്‍ഷങ്ങളായി പ്രവര്‍ത്തിച്ചുവരുന്നു. കെ.സി.ബി.സി. മദ്യവിരുദ്ധ സമിതി സംസ്ഥാന വൈസ് പ്രസിഡന്റ്, സ്വതന്ത്ര മത്സ്യത്തൊഴിലാളി ഫെഡറേഷന് സംസ്ഥാന കോര്‍ഡിനേറ്റര്, കേരളാ ഫിഷറീസ് കോര്‍ഡിനേറ്റിങ്ങ് കൗണ്‍സില് സംസ്ഥാന കോര്‍ഡിനേറ്റര് എന്നീ ഉത്തരവാദിത്വങ്ങളും ലാസറിന്റെ ചുമലിലുണ്ട്.\nപള്ളിത്തുറ സാരാഭായി (ഡോ.വിക്രം സാരാഭായി)റെസിഡന്റ്‌സ് അസോസിയേഷന് എന്ന സംഘടനയുടെ മുഖ്യസ്ഥാപകനും ഇപ്പോഴത്തെ കോര്‍ഡിനേറ്ററുമാണദ്ദേഹം. അതൊടൊപ്പം അനുപം ചാരിറ്റബിള് സൊസൈറ്റിയുടെ മുഖ്യസ്ഥാപകനും കോര്‍ഡിനേറ്ററും കൂടിയാണദ്ദേഹം.\nലാസറിന്റെ കുടുംബം പരിപൂര്‍ണ്ണ പിന്തുണയുമായി അദ്ദേഹത്തോടൊപ്പം വളരെ സജീവമായി സാമൂഹ്യപ്രവര്‍ത്തനരംഗത്തുണ്ട്. ഭാര്യ തെരേസ കെയര് ഇന്ത്യാ ഫൗണ്ടേഷന്റെ കോര്‍ഡിനേറ്ററായി പ്രവര്‍ത്തിക്കുന്നു. അതോടൊപ്പം മഹിളാ കോണ്‍ഗ്രസ്സ് ബ്ലോക്ക് ജനറല് സെക്രട്ടറി, ജനശ്രീ വാര്‍ഡ് കോര്‍ഡിനേറ്റര്, അനുപം ചാരിറ്റബിള് സൊസൈറ്റി എക്‌സിക്യൂട്ടീവ് മെമ്പര്, പള്ളിത്തുറ സാരാബായി റസിഡന്റ്‌സ് അസോസിയേഷന് കമ്മിറ്റിയംഗം എന്നീ നിലകളില് സേവനമനുഷ്ഠിക്കുന്നു.\nലാസറിന് രണ്ട് മക്കളാണുള്ളത്. മകള് മൃദുല കമ്പ്യൂട്ടര് സയന്‍സില് ബി.ടെക് കോഴ്‌സ് ഈയിടെ പൂര്‍ത്തിയാക്കി. ഉപരിപഠനത്തിന് വളരെയേറെ ആഗ്രഹമുണ്ട്. എന്നാലും സാമ്പത്തിക പരാധീനതകാരണം ജോലിക്കായും അന്വേഷണമാരംഭിച്ചിട്ടുണ്ട്. മകന് ജോസ് പ്ലസ്ടൂവില്- പന്ത്രണ്ടാം ക്ലാസ്സില് പ്രവേശിച്ചിരിക്കുകയാണ്.\nദീര്‍ഘകാലത്തെ സാമൂഹ്യസേവനത്തിനുശേഷം പിന്തിരിഞ്ഞുനോക്കുമ്പോള് ഏറെ ചാരിതാര്‍ത്ഥ്യം നല്‍കുന്ന ജീവിതാനുഭവങ്ങളാണ് ലാസറിന്റെ മനസ്സിലൂടെ മിന്നിമറയുന്നത്. ദൈവം കൈപിടിച്ച് നടത്തിയ അനുഭവങ്ങള്. സാമ്പത്തിക ക്ലേശങ്ങള്‍ക്കിടയിലും മക്കള്‍ക്ക് നല്ല വിദ്യാഭ്യാസം നല്‍കാന് സാധിച്ചതില് ലാസര് ഏറെ സന്തോഷിക്കുന്നു. തന്റെ പ്രവര്‍ത്തനങ്ങള്‍ക്ക് പൂര്‍ണ്ണ പിന്തുണയുമേകി. സുഖദുഃഖനിമിഷങ്ങളിലെല്ലാം കൂടെയുണ്ടായിരുന്ന ഭാര്യയെയും മക്കളെയും ബന്ധുമിത്രാദികളെയും ലാസര് നന്ദിപൂര്‍വ്വം സ്മരിക്കുന്നു.\nപള്ളിത്തുറ ഇടവകയോടും തിരുവനന്തപുരം ലത്തീന് അതിരൂപതയോടും ലാസറിന് നന്ദിയും കടപ്പാടുമുണ്ട്. കെ.സി.ബി.സി. മദ്യവിരുദ്ധ സമിതിയോടും അതിന് സജീവമായ നേതൃത്വം നല്‍കുന്ന ബിഷപ്പുമാരോടും പ്രത്യേകിച്ച് ബിഷപ്പ് സൂസപാക്യം, ബിഷപ്പ് സെബാസ്റ്റ്യന് തെക്കേച്ചേരില്, ബിഷപ്പ് റെമിജിയോസ് ഇഞ്ചാനിയില്, ബിഷപ്പ് ജോഷ്വോ മാര് ഇഗ്നാത്തിയോസ് എന്നീ ഇടയ ശ്രേഷ്ഠന്‍മാരോടുള്ള കൃതജ്ഞതയും ലാസര് ഈ വേളയില് അറിയിക്കുന്നു.\nകെയര് ഇന്ത്യാ ഫൗണ്ടേഷന്റെ പ്രവര്‍ത്തന മേഖല വികസിപ്പിക്കുന്നതിനുവേണ്ടി ലാസറിന് സ്‌പോണ്‍സര്‍മാരെ ആവശ്യമുണ്ട്. ഫണ്ടിങ്ങ് ഏജന്‍സികള്‍ക്കും സാമൂഹ്യ സാംസ്‌ക്കാരിക സംഘടനകള്‍ക്കും ബിസിനസ് സംരംഭങ്ങള്‍ക്കും വ്യക്തികള്‍ക്കും സ്പോണ്‍സര്‍മാരാകാം. നിങ്ങള്‍ക്ക് ചെറിയ സഹായം ചെയ്യാനും വലിയ സഹായം ചെയ്യാനും അവസരമുണ്ട്. സ്വന്തമായി ഒരു കമ്പ്യൂട്ടര് പോലും ഈ പ്രസ്ഥാനത്തിനില്ല. ഒരു പക്ഷേ നിങ്ങള്‍ക്ക് ഒരു കമ്പ്യൂട്ടര് നല്‍കി ഈ പ്രസ്ഥാനത്തിനെ സഹായിക്കാനാകും. അതുപോലെ സ്‌പോണ്‍സര്‍മാരേയോ, ഫണ്ടിംഗ്, ഏജന്‍സികളെയോ ഈ പ്രസ്ഥാനത്തിനെ പരിചയപ്പെടുത്തിക്കൊടുത്തും നിങ്ങള്‍ക്കവരെ സഹായിക്കാനാകും.\nവിദേശരാജ്യങ്ങള് സന്ദര്‍ശിച്ച് സാമൂഹ്യപ്രവര്‍ത്തന മേഖലയിലുള്ള ഹൃസ്വകാല പരിശീലനപ്രോഗ്രാമുകളില് പങ്കെടുക്കാനും, അതേസമയം തങ്ങള്‍ക്കിന്നുവരെയുള്ള അനുഭവപാഠങ്ങളെ ഉള്‍പ്പെടുത്തി മറ്റുള്ളവര്‍ക്ക് ക്ലാസ്സുകള് നല്‍കാനും ലാസറിനും സംഘത്തിനും ആഗ്രഹമുണ്ട്.\nലാസറിനെക്കുറിച്ചും അദ്ദേഹത്തിന്റെ പ്രവര്‍ത്തനങ്ങളെക്കുറിച്ചും കൂടുതല് അറിയാനും അദ്ദേഹത്തെ സഹായിക്കാന് ആഗ്രഹിക്കുന്നവരും ബന്ധപ്പെടുക.\nFM Lazer, Care India Foundation, Thejomrudulam, TC-1/327, Pallithura. P.O., Thiruvanathapuram-695586, kerala, India\nPh: 9495549450, Email: fmlazer@gmail.com\n‘ലാന’ കേരള കണ്‍വെന്‍ഷന് തൃശൂരില് തുടക്കം\nപാവങ്ങളെ കാര്‍ഷിക ആത്മഹത്യകളിലേക്ക് തള്ളിവിടരുതെന്ന് ബാങ്കുകളോട് മോദി\nഅതിര്‍ത്തിയില് പാക്കിസ്ഥാന്റെ പ്രകോപനം, തിരിച്ചടിക്കുമെന്ന് ഇന്ത്യയുടെ മുന്നറിയിപ്പ്\nഷിക്കാഗോയില് മീനയുടെ പുതുവത്സരാഘോഷം വര്‍ണ്ണാഭമായി\nവിഴിഞ്ഞം കരാര്: പ്രതിഷേധവുമായി സൂസപാക്യം\nഅമിതമായി ഫെയ്‌സ്ബുക്ക് ഉപയോഗിക്കുന്നവര് വിഷാദരോഗത്തിന് അടിമയാകുമെന്ന് പഠനം\nരാസമാലിന്യം; പെരിയാര് ചുവന്നൊഴുകി


മധ്യപ്രദേശില് മുഖ്യമന്ത്രിക്ക് പിന്നാലെ മറ്റൊരു മന്ത്രിക്കും കൊവിഡ് | Madhyapradesh Minister Tulsi Silawat test positive for Covid 19\nമധ്യപ്രദേശില് മുഖ്യമന്ത്രിക്ക് പിന്നാലെ മറ്റൊരു മന്ത്രിക്കും കൊവിഡ്\nBhopal, First Published 29, Jul 2020, 9:37 AM\nഅദ്ദേഹത്തിന്റെ ഭാര്യക്കും കൊവിഡ് സ്ഥിരീകരിച്ചിട്ടുണ്ട്. താനുമായി സമ്പര്‍ക്കത്തില് വന്നവര് നിരീക്ഷണത്തില് പോകണമെന്ന് മന്ത്രി അഭ്യര്‍ത്ഥിച്ചു.\nഭോപ്പാല്: മുഖ്യമന്ത്രി ശിവരാജ് സിംഗ് ചൗഹാന് പിന്നാലെ മധ്യപ്രദേശില് മറ്റൊരു മന്ത്രിക്കും കൊവിഡ് സ്ഥിരീകരിച്ചു. ജലവിഭവ മന്ത്രി തുളസി സിലാവത്തിനാണ് കൊവിഡ് സ്ഥിരീകരിച്ചത്. അദ്ദേഹത്തിന്റെ ഭാര്യക്കും കൊവിഡ് സ്ഥിരീകരിച്ചിട്ടുണ്ട്. താനുമായി സമ്പര്‍ക്കത്തില് വന്നവര് നിരീക്ഷണത്തില് പോകണമെന്ന് മന്ത്രി അഭ്യര്‍ത്ഥിച്ചു.\nമുഖ്യമന്ത്രി ശിവരാജ് സിംഗ് ചൗഹാനും കൊവിഡ് ബാധിച്ച് ചികിത്സയിലാണ്. മധ്യപ്രദേശില് മൂന്നാമത്തെ മന്ത്രിക്കാണ് കൊവിഡ് ബാധിക്കുന്നത്. മന്ത്രി അരവിന്ദ് ഭര്‍തിയക്കും കൊവിഡ് സ്ഥിരീകരിച്ചിരുന്നു. ബിജെപി നേതാവായ ജ്യോതിരാദിത്യ സിന്ധ്യക്കും കൊവിഡ് രോഗം ബാധിച്ചിരുന്നു. മന്ത്രിയുടെ രോഗം എത്രയും വേഗത്തില് സുഖപ്പെടട്ടെയെന്ന് സിന്ധ്യ ട്വീറ്റ് ചെയ്തു. വീഡിയോ കോണ്‍ഫറന്‍സ് വഴിയാണ് സിലാവത്ത് മന്ത്രിയസഭ യോഗത്തില് പങ്കെടുത്തത്. മന്ത്രിയുടെ അസുഖം എത്രയും പെട്ടെന്ന് സുഖപ്പെടട്ടെയെന്ന് നിരവധി പേര് ട്വീറ്റ് ചെയ്തു.\nLast Updated 29, Jul 2020, 9:37 AM


4 ദിവസം കുടിച്ചാൽ.! മുതുക് വേദന, കൈ കാല്, ക്ഷീണം, രക്ത കുറവ്, 100 വയസ്സിലും വരില്ല – Thozhil vartha\n4 ദിവസം കുടിച്ചാൽ.! മുതുക് വേദന, കൈ കാല്, ക്ഷീണം, രക്ത കുറവ്, 100 വയസ്സിലും വരില്ല\nഹായ് ഡിയർ ഫ്രണ്ട്സ് വെൽക്കം ടു മൈ ചാനൽ അപ്പോൾ ഇന്നു ഞാൻ വന്നിട്ടുള്ളത് നമ്മുടെ ശരീരത്തിൽ ഉണ്ടാകുന്ന വേദനകൾ പുറംവേദന, കഴുത്തുവേദന അതുപോലെ തന്നെ മുട്ടുവേദന ജോയിന്റ് ഉണ്ടാകുന്ന വേദനകൾ. അങ്ങനെ ഒരുപാട് വേദനകൾ ഉണ്ടാകുന്നുണ്ട് ശരീരത്തിൽ. എണ്ണിയാൽ ഉം എണ്ണിയാൽ ഉം തീരാത്ത ഒരുപാട് വേദനകൾ ഉണ്ടാകും. അതൊക്കെ ഒറ്റയടിക്ക് മാറ്റിയെടുക്കാനുള്ള നല്ല ടിപ്പും ആയിട്ടാണ് ഞാൻ വന്നിട്ടുള്ളത്.\nനമ്മുടെ വീട്ടിൽ നാച്ചുറലായി തയ്യാറാക്കി എടുക്കുന്ന കാര്യങ്ങളാണ് ഞാൻ ഇവിടെ പറയാൻ പോകുന്നത്. നമ്മുടെ ശരീരത്തിൽ പ്രതിരോധശക്തി കുറയുന്നതുമൂലം ആണ് നമുക്ക് ഇങ്ങനെയുള്ള പ്രശ്നങ്ങൾ വരുന്നത്. അപ്പോൾ നമ്മുടെ ശരീരത്തിൽ പ്രതിരോധ ശക്തി വർദ്ധിപ്പിക്കാനുള്ള ഒരു ട്രിക്ക് നമുക്ക് ഇവിടെ തയ്യാറാക്കി എടുക്കാം.\nഅതിനായി ഇവിടെ കുറച്ച് ബദാം എടുത്തിട്ടുണ്ട് നിങ്ങൾക്കറിയാം ബദാമിൽ എത്രത്തോളം ഗുണങ്ങൾ അടങ്ങിയിട്ടുണ്ടെന്ന് പിന്നെ ഞാൻ ഇവിടെ എടുത്തിട്ടുള്ളത് കൊപ്ര ആണ്. കൊപ്ര നിങ്ങൾക്കറിയാം തേങ്ങ ഉണക്കി എടുത്തതാണെന്ന് അപ്പോ ഒന്നുകൂടെ സത്തുക്കൾ നന്നായിട്ട് കിട്ടും ഗുണങ്ങൾ നന്നായിട്ട് കിട്ടും.\nഅപ്പോൾ ഈ കൊപ്രയിൽ ഇരുമ്പ് സത്ത്, പ്രോട്ടീൻ, ഫൈബർ, കാൽസ്യം അതുപോലെതന്നെ പൊട്ടാസിയം അങ്ങനെ ഒത്തിരി കാര്യങ്ങൾ ഇതിലടങ്ങിയിട്ടുണ്ട്. പ്രതിരോധ ശക്തി വർദ്ധിപ്പിക്കാനും നമ്മളെ ഏറ്റവും കൂടുതൽ സഹായിക്കുന്ന ഒരു ഇൻഗ്രീഡിയന്റ് കൂടിയാണ്.\nപിന്നെ അതുപോലെ തന്നെ നമ്മൾ ഇവിടെ കൽക്കണ്ടം ചേർത്തു കൊടുത്തിട്ടുണ്ട്. കൽക്കണ്ടം നിങ്ങൾക്കറിയാം കുഞ്ഞുങ്ങൾക്ക് ഒക്കെ പ്രത്യേകിച്ച് കൊടുക്കുന്ന ഒരു സംഭവം തന്നെയാണല്ലോ. കൽ കണ്ടത്തിൽ മഗ്നീഷ്യം, പൊട്ടാസ്യം, കാൽസ്യം അങ്ങനെ ഒരുപാട് ഗുണങ്ങൾ ഇതിലും അടങ്ങിയിട്ടുണ്ട്.


സ്വകാര്യ മൊബൈല് കമ്പനിയിലെ ജീവനക്കാരിയുടെ തിരോധാനത്തില് നിര്‍ണ്ണായക വഴിത്തിരിവ് - MALABAR FLASH\nHome Calicut Kerala Missing Case News കേരളം കേരള വാര്‍ത്ത സ്വകാര്യ മൊബൈല് കമ്പനിയിലെ ജീവനക്കാരിയുടെ തിരോധാനത്തില് നിര്‍ണ്ണായക വഴിത്തിരിവ്\nസ്വകാര്യ മൊബൈല് കമ്പനിയിലെ ജീവനക്കാരിയുടെ തിരോധാനത്തില് നിര്‍ണ്ണായക വഴിത്തിരിവ്\nവടകര: ഓര്‍ക്കാട്ടേരി ഐഡിയ മൊബൈല് ഔട്ട്‌ലറ്റിലെ ജീവനക്കാരി പ്രവീണയുടെ തിരോധാനത്തില് നിര്‍ണ്ണായക വഴിത്തിരിവ്. വടകരയിലെ വിനോദ സഞ്ചാര കേന്ദ്രമായ സാന്റ് ബാങ്ക്‌സിലെ പെട്ടിക്കടക്കാരന് നല്‍കിയ മൊഴിയാണ് പോലീസിന് നിര്‍ണ്ണായകമായത്.[www.malabarflash.com]\nതിങ്കളാഴ്ച വൈകിട്ട് സാന്റ് ബാങ്ക്‌സില് യുവതിയെ കണ്ടതായി ദൃക്‌സാക്ഷികള് പറയുന്നു. ഓര്‍ക്കാട്ടേരിയിലെ മൊബൈല് ഷോറൂം പൂട്ടിയ ശേഷം പ്രവീണ തന്റെ സ്‌കൂട്ടറില് തനിച്ചാണ് സാന്റ്ബാങ്ക്‌സില് എത്തിയത്.\nഇവിടെ സ്‌കൂട്ടര് നിര്‍ത്തിയശേഷം ഓവര്‍ക്കോട്ട് ധരിച്ച് ബൈക്കിലെത്തിയ യുവാവിന്റെ പിറകിലിരുന്നു പോകുന്നത് കണ്ടതായി കടയുടമ പോലീസിനോട് പറഞ്ഞു.\nചൊവ്വാഴ്ച ഉച്ചയോടെ പ്രവീണയുടെ മൊബൈല് ഫോണ് ലൊക്കേഷന് പാലക്കാട് മലമ്പുഴയില് കണ്ടതായി സൈബര് സെല് നടത്തിയ അന്വേഷണത്തില് നിന്നും വ്യക്തമായി. ഒരു മിനിറ്റ് മാത്രമാണ് മൊബൈല് ഫോണ് പ്രവര്‍ത്തിച്ചത്.\nരണ്ട് മാസം മുമ്പ് കടയുടമായ ഓര്‍ക്കാട്ടേരി വൈക്കിലശ്ശേരി സ്വദേശി പുത്തന്‍പുരയില് അംജാദിനെ(23) കാണാതായിരുന്നു. ഈ തിരോധാനത്തില് പോലീസ് അന്വേഷണം നടത്തി വരുകയാണ് ജീവനക്കാരിയായ പ്രവീണയേയും കാണാതായിരിക്കുന്നത്. സാന്റ് ബാങ്ക്‌സില് പ്രവീണ ഉപേക്ഷിച്ച കെഎല്‍പി 586450 എന്ന നമ്പര് സ്‌കൂട്ടര് പോലീസ് കസ്റ്റഡിയിലെടുത്തു.\nചൊക്ലി സ്വദേശിയായ പ്രവീണയെ ഒഞ്ചിയത്താണ് വിവാഹം കഴിച്ചു കൊടുത്തത്. ഭര്‍ത്താവ് ഷാജി കുവൈറ്റില് ജോലി ചെയ്യുകയാണ് ഇവര്‍ക്ക് ഏഴുവയസായ ഒരു മകളുണ്ട്.


BABA RAM DEV | ചൈന ശത്രുവാണ് ചൈനീസ് ഉത്പന്നങ്ങള് ബഹിഷ്‌കരിച്ചാൽ പോരാ; ഇന്ത്യാ- ചൈന അതിര്‍ത്തി തര്‍ക്കത്തില് ചൈനക്കെതിരെ ചൈനീസ് ഉത്പന്നങ്ങള് ബഹിഷ്‌കരിക്കണമെന്നാഹ്വാനം ചെയ്ത് ബാബാ രാംദേവ് - Malayalivartha.com Widgets Magazine\n06 JUNE 2020 10:20 PM IST\nഇന്ത്യാ- ചൈന അതിര്‍ത്തി തര്‍ക്കത്തില് ചൈനക്കെതിരെ ചൈനീസ് ഉത്പന്നങ്ങള് ബഹിഷ്‌കരിക്കണമെന്നാഹ്വാനം ചെയ്ത് ബാബാ രാംദേവ്. ചൈനീസ് ഉത്പന്നങ്ങള് ബഹിഷ്‌കരിക്കുക മാത്രമല്ല ചൈനയെ വെറുക്കുക കൂടി ചെയ്യണമെന്നാണ് ബാബാ രാംദേവ് ആഹ്വാനം ചെയ്തത്. ഇന്ത്യയുടെ നേര്‍ക്കുള്ള ചൈനയുടെ പ്രവര്‍ത്തനങ്ങള് എല്ലാം തന്നെ ഉപദ്രവകരമാണെന്നും ബാബാ രാംദേവ് പറഞ്ഞു.\nഇന്ത്യയിലേക്കുള്ള കച്ചവട വരുമാനത്തില് നിന്ന് ലഭിക്കുന്ന ലാഭം ഇന്ത്യയെ തന്നെ ദ്രോഹിക്കാനാണ് ഉപയോഗിക്കുന്നതെന്ന് ബാബാ രാംദേവ് പറഞ്ഞു. പാകിസ്ഥാന് വേണ്ടിയും ചൈന പണം മുടക്കുന്നുണ്ടെന്നും ബാബാ രാംദേവ് ആരോപിച്ചു. ഏത് രീതിയില് വേണമെങ്കിലും ഇന്ത്യയെ ഉപദ്രവിക്കാന് ചൈന സജ്ജമാണ്. അമേരിക്കയ്ക്കും യൂറോപ്പിനുമൊപ്പം ചൈനയ്‌ക്കെതിരെ കൈ കോര്‍ക്കണമെന്നും ബാബാ രാംദേവ് ആവശ്യപ്പെട്ടു.\nമുമ്ബ് സ്വദേശി ഉത്പന്നങ്ങൾക്കായി ഇ-കൊമേഴ്സ് പ്ലാറ്റ്ഫോം ഒരുക്കാനായി ബാബാ രാംദേവിന്‍റെ പതഞ്ജലി ഗ്രൂപ്പ് തയ്യാറെടുക്കുന്നു. ‘ഓർഡർമി’ എന്ന പ്ലാറ്റ്ഫോമിൽ പതഞ്ജലി ആയുർവേദ ഉത്പന്നങ്ങളും ഇന്ത്യൻ ഉത്പന്നങ്ങൾ വിൽക്കുന്ന പ്രാദേശിക ഷോപ്പുകളും കോർത്തിണക്കാനാണ് കന്പനി ലക്ഷ്യമിടുന്നത്. ഓർഡർപ്രകാരം മണിക്കൂറുകൾക്കകം ഉത്പന്നങ്ങൾ വീടുകളിലെത്തിക്കാനാണ് പതഞ്ജലി ലക്ഷ്യമിടുന്നത്.\nഉത്പന്നവിപണനത്തിനുപുറമേ 24 മണിക്കൂർ ഓൺലൈൻ വൈദ്യസഹായവും യോഗയും ഈ പ്ലാറ്റ്ഫോമിൽ ലഭ്യമാക്കാനും ആലോചനയുണ്ട്. രണ്ടാഴ്ചയ്ക്കുള്ളിൽ ഇതിനായുള്ള പ്ലാറ്റ്ഫോം തയ്യാറാകുമെന്നാണ് വിവരം.\nആൻഡ്രോയിഡ്, ഐ.ഒ.എസ്. പ്ലാറ്റ്ഫോമുകളിൽ ആപ്പുകൾ അവതരിപ്പിക്കും. സൂക്ഷ്മ-ചെറുകിട-ഇടത്തരം സംരംഭങ്ങളിൽ ഉത്പാദിപ്പിക്കുന്ന ഉത്പന്നങ്ങൾ സൗജന്യമായി വിതരണം ചെയ്യാനും ഈ പ്ലാറ്റ്ഫോമിലൂടെ ലക്ഷ്യമിടുന്നു. പദ്ധതിസംബന്ധിച്ച് പതഞ്ജലി ചീഫ് എക്സിക്യുട്ടീവ് ആചാര്യ ബാലകൃഷ്ണ സ്ഥിരീകരിച്ചിട്ടുണ്ട്.


Infosys gets deal value 1.5 Biliion Dollars with Vanguard - Malayalam Goodreturns\n» 1,12,38,75,00,000 രൂപയുടെ മൂല്യം! ഇന്‍ഫോസിസിന്റെ നേട്ടം ഇങ്ങനെയാണ്... ഇടപാട് വാന്‍ഗാര്‍ഡുമായി\n1,12,38,75,00,000 രൂപയുടെ മൂല്യം! ഇന്‍ഫോസിസിന്റെ നേട്ടം ഇങ്ങനെയാണ്... ഇടപാട് വാന്‍ഗാര്‍ഡുമായി\nPublished: Monday, July 20, 2020, 15:44 [IST]\nഇന്ത്യ - 33,564,957 | ലോകം - 230,843,906\n1 hr ago സെന്‍സെക്‌സ് 60,000 പോയിന്റിലേക്ക്; മുന്നറിയിപ്പുമായി വിപണി വിദഗ്ധര്\n2 hrs ago ഈ ബാങ്കില് സേവിംഗ്‌സ് അക്കൗണ്ടുകള്‍ക്ക് ലഭിക്കും 6.75% പലിശ\n3 hrs ago സൗദി അറേബ്യയില് ഒരു വര്‍ഷത്തില് തൊഴില് അവസാനിപ്പിച്ചത് 571,000 പ്രവാസികള്\n4 hrs ago തൊഴിലവസരങ്ങളുമായി സ്റ്റാര്‍ട്ടപ്പ് കമ്പനികള്; നിയമനങ്ങള് 'കൊടുമുടി' കയറുമോ?\nNews പ്രിയങ്ക ഗാന്ധിയുടെ 'മിഷൻ യുപി'; ഉത്തർപ്രദേശിൽ പതിവുകൾ പൊളിച്ച് കോൺഗ്രസ്..പ്രഖ്യാപനം ഉടൻ\nMovies ഇതുപോലെ എന്റെ സ്വന്തം ചേച്ചിയായിട്ട് വേണം,വേറെ ആരുടേയും ചേച്ചി ആവേണ്ട, ധന്യയോട് സ്വാതി\nSports IPL 2021: 'റിഷഭ് പന്ത് ആധുനിക ക്രിക്കറ്റിലെ സെവാഗ്', പ്രശംസിച്ച് സഞ്ജയ് മഞ്ജരേക്കര്\nബെംഗളൂരു: ഇന്‍ഫോസിസ് ലോകത്തിന് മുന്നില് തല ഉയര്‍ത്തി നില്‍ക്കുന്ന ഒരു ഇന്ത്യന് കമ്പനിയാണ്. ഇപ്പോഴിതാ അവരുടെ ചരിത്രത്തിലെ തന്നെ ഏറ്റവും വലിയ ഇടപാടാണ് ഇന്‍ഫോസിസ് നടത്തിയിരിക്കുന്നത്. 1.5 ബില്യണ് ഡോളര് മൂല്യം വരുന്ന ഇടപാട്.\nഅമേരിക്കന് ഭീമന്‍മാരായ വാര്‍ഗാര്‍ഡുമായാണ് ഇന്‍ഫോസിസ് പുതിയ കരാറില് ഏര്‍പ്പെട്ടിരിക്കുന്നത്. പത്ത് വര്‍ഷം വരെ നീണ്ടുനിന്നേക്കാവുന്ന ഒന്നാണ് കരാര് എന്നാണ് റിപ്പോര്‍ട്ടുകള്. അങ്ങനെയെങ്കില് ഇടപാട് മൂല്യം2ബില്യണ് ഡോളര് വരെ എത്തിയേക്കും എന്നാണ് സൂചന.\nഇന്ത്യന് കമ്പനികളോട് തന്നെ കടുത്ത മത്സരത്തിന് ശേഷമാണ് ഇന്‍ഫോസിസ് ഈ കരാര് സ്വന്തമാക്കിയത് എന്നാണ് വിവരം. വിശദാംശങ്ങള് ഇങ്ങനെയാണ്...\nഇന്ത്യന് ഐടി കമ്പനികള്‍ക്ക് ഇത്രയും വലിയ തുകയുടെ കരാറുകള് അപൂര്‍വ്വത്തില് അപൂര്‍വ്വമായ ഒന്നാണ്. എന്തായാലും ഈ കരാര് സ്വന്തമാക്കാനുള്ള ഓട്ടത്തില് ഇന്‍ഫോസിസ് മാത്രമായിരുന്നില്ല ഉണ്ടായിരുന്നത്. പല പ്രമുഖരേയും മറികടന്നാണ് ഇന്‍ഫോസിസ് ഈ നേട്ടം സ്വന്തമാക്കിയത്.\nഅവസാന റൗണ്ടില് വിപ്രോയുമായുള്ള കടുത്ത മത്സരത്തിന് ഒടുവിലാണ് ഇന്‍ഫോസിസ് ഈ കരാര് നേടിയെടുത്തത് എന്നാണ് മാധ്യമ വാര്‍ത്തകള്. ഇന്ത്യന് കമ്പനിയായ ടിസിഎസും ഐറിഷ് കമ്പനിയായ ആക്‌സെന്‍ച്വറും എല്ലാം ഈ കരാറിന് വേണ്ടി രംഗത്ത് വന്നിരുന്നു.\nഈ കരാറിന് വേണ്ടി ഇന്‍ഫോസിസ് ബെംഗളുരുവിനലെ ഇലക്ട്രോണിക്‌സ് സിറ്റിയില് മൂവായിരം പേര്‍ക്ക് ഇരിക്കാവുന്ന സംവിധാനം ഒരുക്കിയിട്ടുണ്ട്. തുടക്കത്തില് മുന്നൂറ് മുതല് നാനൂറ് വരെ ആളുകളേ ഇതില് ജോലി ചെയ്യുന്നുണ്ടാവുകയുള്ളു. പിന്നീട് പതിയെ പതിയെ ആളുകളുടെ എണ്ണം കൂട്ടേണ്ടി വരും എന്നാണ് റിപ്പോര്‍ട്ടുകള്.\nവേറെ വന് ഇടപാടുകള്\nഏപ്രില്- ജൂണ് പാദത്തില് ഇന്‍ഫോസിസിന് 1.7 ബില്യണ് ഡോളറിന്റെ ഇടപാടുകള് കിട്ടിയിട്ടുണ്ട് എന്നാണ് അവകാശവാദം. എന്നാല് ഇതും ഇപ്പോഴത്തെ വാന്‍ഗാര്‍ഡുമായുള്ള 1.5 ബില്യണ് ഡോളറിന്റെ കരാറുമായി ഒരു ബന്ധവും ഇല്ലെന്നാണ് ഇന്‍ഫോസിസ് അധികൃതര് വ്യക്തമാക്കുന്നത്.\n3 ശതമാനം ഓഹരികള്\nഇന്‍ഫോസിസിന്‍രെ3ശതമാനം ഓഹരികളാണ് വാന്‍ഗാര്‍ഡിന്റെ നിയന്ത്രണത്തില് വരിക. എന്തായാലും അമേരിക്കയിലെ റിട്ടയര്‍മെന്റ് സര്‍വ്വീസ് മേഖലയില് ഏറ്റവും കൂടുതല് കരാറുകള് സ്വന്തമാക്കിയിട്ടുള്ള സ്ഥാപനങ്ങളില് ഒന്നാണ് ഇന്‍ഫോസിസ്.\nമേല്‍പ്പറഞ്ഞ കണക്കുകള് എല്ലാം അമേരിക്കന് ഡോളറില് ആണുള്ളത്. അത് ഇന്ത്യന് രൂപയിലേക്ക് മാറ്റിയാല് എത്രയുണ്ടാകും എന്ന് കൂടി നോക്കാ...\n1.5 ബില്യണ് ഡോളര് = 1,12,38,75,00,000 രൂപ\n2 ബില്യണ് ഡോളര് = 1,49,71,90,00,000 രൂപ\nക്യാമ്പസുകളിൽ നിന്ന് 60000 വനിതകളെ നിയമിക്കും: നിർണ്ണായക നീക്കത്തിന് ഐടി കമ്പനികൾ,സ്ത്രീ പുരുഷാനുപാതം ഉയർത്തും\n3500 ബിരുദധാരികളെ നിയമിക്കാൻ ഇൻഫോസിസ്: പദ്ധതി വെളിപ്പെടുത്തി സിഇഒ\nഇന്‍ഫോസിസ് സിഇഒ സലീല് പരേഖിന്റെ വാര്‍ഷിക പ്രതിഫലത്തില് 45 ശതമാനം വര്‍ദ്ധന; കൈപ്പറ്റിയത് 49 കോടി\nനിർണ്ണായക പ്രഖ്യാപനത്തിന് ഇൻഫോസിസ്: ഓഹരി തിരിച്ചു വാങ്ങല് പദ്ധതി പ്രഖ്യാപിച്ചേക്കുമെന്ന് റിപ്പോർട്ട്\nപ്രതിസന്ധികള്‍ക്കിടയിലും സംരംഭകര് അവസരങ്ങള് കണ്ടെത്തണമെന്ന് ഇൻഫോസിസ് സഹസ്ഥാപകൻ\nഅതിവേഗം ധനം സമ്പാദിച്ചത് ഇന്‍ഫോസിസ്, ഏറ്റവുമധികം നേടിയത് റിലയന്‍സ്: റിപ്പോര്‍ട്ട്\nഓഹരി വിപണിയിൽ ഇന്ന്; ഇൻഫോസിസ് ഓഹരികൾ കുതിക്കുന്നു\nടി‌സി‌എസിനെയും വിപ്രോയെയും കടത്തി വെട്ടി ഇൻ‌ഫോസിസ്; ജീവനക്കാർക്ക് ശമ്പള വർദ്ധനവ് ഉടൻ\nഇൻഫോസിസിൽ ഉടൻ 500 പേർക്ക് കൂടി തൊഴിലവസരം\nRead more about: infosys ഇൻഫോസിസ്\nInfosys gets deal value 1.5 Biliion Dollars with Vanguard\nStory first published: Monday, July 20, 2020, 15:44 [IST]\nവിപണി: സെന്‍സെക്‌സ് 160 പോയിന്റ് താഴേക്ക്; 17,500 പോയിന്റില് പിടിച്ചുനിന്ന് നിഫ്റ്റി — നേട്ടക്കാര് ഇവര്\n1 USD = 73.66700 (USD to INR)\n1 EUR = 86.54100 (EUR to INR)\n1 GBP = 101.26000 (GBP to INR)


Test Ride: Honda SP125 – Smart Drive Online\nTest Drive: VW POLO 1.0L TSI\nOnline Sales of cars & exciting offers!\nTest Ride: Honda SP125\nPublished by SmartDrive Magazine at June 27, 2020\nഇന്ത്യയിലിറങ്ങിയ ആദ്യത്തെ ബിഎസ്6കമ്യൂട്ടർ മോട്ടോർസൈക്കിളായ ഹോണ്ട എസ്പി 125നെ പരിചയപ്പെടാം.\nഎഴുത്ത്: ജുബിൻ ജേക്കബ് ചിത്രങ്ങൾ: ജോസിൻ ജോർജ്\nഎപ്പോഴും ഒരു പടി മുന്നിൽ, ഹോണ്ടാ പല കാര്യങ്ങളിലും അങ്ങനെയാണ്. 2020 ഏപ്രിൽ മുതൽ ബിഎസ്6നിലവിൽ വരുമെന്ന കാര്യം മുൻകൂട്ടി കണ്ട് 2019ൽ തന്നെ ബിഎസ്6മോഡലുകളെ ഇറക്കി. ആക്ടിവ 125 ഒക്കെ നാം കണ്ടത് നവംബർ ലക്കത്തിലാണെന്ന് ഓർക്കുക. അതിനു ശേഷം അധികം വൈകാതെ തന്നെ നിരത്തിലിറങ്ങിയതാണ് എസ്പി 125 ബിഎസ് 6. എസ്പി 125നെപ്പറ്റി പറയുമ്പോൾ ഹോണ്ടയുടെ ആ സെഗ്മെന്റിനെപ്പറ്റി എങ്ങനെ പറയാതെ പോകും. ഒന്നര പതിറ്റാണ്ടു മുമ്പ് യൂണികോൺ എന്ന ഒറ്റക്കൊമ്പനുമായി വന്ന് നേരെ 150സിസി സെഗ്മെന്റിൽ അങ്കം കുറിച്ച ഹോണ്ടയ്ക്ക് പെട്ടെന്നൊരു വെളിപാടുണ്ടായി. 150സിസിക്കു താഴെയും ഒരു മോഡൽ വേണമെന്നായിരുന്നു ഹോണ്ട കേട്ട അശരീരി. അങ്ങനെയാണ് ഷൈൻ എന്ന മോഡലിന്റെ പിറവി. 2006ലായിരുന്നു അത്. 125 സിസി എഞ്ചിനും ഒതുക്കമുള്ള രൂപവുമായി വന്ന ഷൈൻ സാമാന്യം നല്ല ജനപ്രീതി നേടി. സിബി ഷൈൻ എന്നും പേരുള്ള ഈ മോഡലിന്റെ മറ്റൊരു വകഭേദമായിരുന്നു അടുത്തകാലത്തിറങ്ങിയ ഷൈൻ എസ്പി. ഇപ്പോൾ ഷൈൻ എസ്പിയിൽ നിന്നും തീർത്തും വ്യത്യസ്തമായ മറ്റൊരു മോട്ടോർസൈക്കിൾ പിറന്നിരിക്കുകയാണ്, അതാണ് എസ്പി 125. എക്‌സിക്യുട്ടീവ് കമ്യൂട്ടർ സെഗ്മെന്റിൽ ഏറ്റവും സുന്ദരമായ മോട്ടോർസൈക്കിളുകളിൽ ഒന്നെന്ന് നിസ്സംശയം പറയാവുന്ന എസ്പി 125ന്റെ കൂടുതൽ വിശേഷങ്ങളിലേക്കു കടക്കും മുമ്പ് ഇവനെ നമുക്കൊന്ന് അടുത്തുകാണാം.\nഒട്ടും അതിഭാവുകത്വമില്ലാത്ത, എന്നാൽ സ്‌റ്റൈലിഷായ രൂപം. ഡിസ്‌ക് ബ്രേക്കുള്ള5സ്‌പോക്ക് അലോയ് വീലും, മുൻകാഴ്ചയിൽ ഫോർക്കിനെ മറയ്ക്കുന്ന ഫെൻഡറുമൊക്കെ കടന്ന് മുകളിലേക്കു വരുമ്പോൾ ഷാർപ് ഡിസൈൻഡ് ബിക്കിനി ഫെയറിങ്ങിനുള്ളിൽ രണ്ടായി വിഭാഗിക്കപ്പെട്ട, ചിറകുവിരിച്ച ഹെഡ്‌ലാമ്പിനുള്ളിൽ എൽഇഡിയാണുള്ളത്. റിയർവ്യൂ മിറർ ഡിസൈനിൽ വരെ ഈയൊരു ഡിസൈൻ ഭാഷ്യം കാണാനാവും. വശങ്ങളിലേക്കു വരുമ്പോൾ എസ്പി 125നെ ഒരു വലിയ ബൈക്ക് ആക്കി മാറ്റാനുള്ള ശ്രമങ്ങളാണ് ഹോണ്ടാ നടത്തിയിട്ടുള്ളതെന്ന് വ്യക്തം. ടാങ്കിൽ നിന്നും മുന്നോട്ടു നീളുന്ന എക്സ്റ്റൻഷൻ ക്‌ളാഡിങ്ങ് കാണുമ്പോൾ ഹോർനെറ്റിനെ ഓർമവരിക സ്വാഭാവികം. മേൽപ്പറഞ്ഞ ക്ലാഡിങ്ങുകൾക്കു താഴെയായി സ്‌കൂപ്പുകളും കാണാം. ഇത് ഒരേ സമയം സ്‌റ്റൈലിഷും എഞ്ചിനെ ആയാസരഹിതമായി ഓടുന്നതിന് സഹായിക്കുന്നതുമായ ഒരു ഫിറ്റിങ്ങായി തോന്നി. ഓൾ ബ്‌ളാക്ക് തീമിലുള്ള എഞ്ചിനിൽ നിന്നും പിന്നിലേക്കു നീളുന്ന എക്‌സോസ്റ്റ് പൈപ്പിൽ ബെൻഡ് കഴിയുമ്പോൾ തന്നെ പുതിയ കാറ്റലിറ്റിക് കൺവെർട്ടർ വന്നിട്ടുള്ളതായി കാണാം. മാറ്റ് ബ്‌ളാക്ക് നിറത്തിൽ വലിയ കാനിസ്റ്ററുള്ള എക്‌സോസ്റ്റി ക്രോം ഫിനിഷുള്ള ഹീറ്റ് ഗാർഡും കാണാം. ബോഡി കളറുള്ള സൈഡ് പാനൽ കൂടി കഴിയുമ്പോൾ പിന്നിലേക്കുള്ള ഫെൻഡറിന് ഗ്രേ നിറമാണ്. റിയർ ഫെൻഡറും ഗ്രാബ് റെയിലുമൊക്കെ കാണുമ്പോൾ പതിവ് 100 അല്ലെങ്കിൽ 110 സിസിയുടെ ശൈലിയിൽ നിന്നും വേറിട്ടു നിൽക്കുന്നുണ്ട് എസ്പി 125. ടെയ്ൽലാമ്പിന്റെ രൂപവും ഇത് ശരിവെക്കുന്നു. എസ്പി 125ന്റെ രൂപഭംഗിയെപ്പറ്റി ആകെയുള്ള ഒരു അവലോകനത്തിൽ ഷാർപ്പ് എന്നേ പറയാനാവൂ. കൂടുതൽ ആംഗുലർ ആയ ഡിസൈൻ എലമെന്റുകൾ ധാരാളമുള്ള ഈ ബൈക്കിന്റെ രൂപം ഒരു ട്രെൻഡ് സെറ്ററാവുമെന്നതിൽ സംശയമില്ല.\nവളരെ ലളിതമായ ഓൾ ഡിജിറ്റൽ ഇൻസ്ട്രമെന്റ് ക്‌ളസ്റ്ററാണ് എസ്പി 125ന്റേത്. സ്പീഡോ, ഓഡോ റീഡിങ്ങുകൾക്കൊപ്പം ഫ്യുവൽ ഗേജും, ട്രിപ് മീറ്ററും, ഗിയർ ഇൻഡിക്കേറ്ററും, ആവറേജ് / റിയൽടൈം ഫ്യുവൽ കൺസംഷനും, ഡിസ്റ്റൻസ് ടു എംറ്റിയും വരെ കാണിച്ച് ഹോണ്ടാ ഞെട്ടിച്ചുകളഞ്ഞു. ഡിസ്‌പ്ലേക്കു മുകളിൽ3ലാമ്പുകളിലായി ഇക്കോ ഇൻഡിക്കേറ്ററുമുണ്ട്. സ്വിച്ച് ഗിയറുകളിൽ പെട്ടെന്ന് ശ്രദ്ധയിൽപ്പെടുന്നത് പുതിയ സ്റ്റാർട്ട് സ്റ്റോപ് സ്വിച്ചാണ്. ആക്ടിവയിൽ കണ്ട അതേ തരത്തിലുള്ളത്.\nഇനി ഇവനെ ഒന്ന് പരീക്ഷിക്കാം. സൈലന്റ് സ്റ്റാർട്ടാണ് എസ്പി 125നും. 124സിസി ഫ്യുവൽ ഇൻജെക്റ്റഡ് എയർ കൂൾഡ് എഞ്ചിനാണ് എസ്പി 125ന് ഹോണ്ട നൽകിയിരിക്കുന്നത്. മുൻ തലമുറ 125സിസി എഞ്ചിനുകളെക്കാൾ ഒരൽപം വ്യത്യസ്തമാണ് ഈ എഞ്ചിൻ. ബോർ കുറച്ച് സ്‌ട്രോക്ക് കൂട്ടിയാണ് ഹോണ്ട ഇതിനെ റീഡിസൈൻ ചെയ്തിരിക്കുന്നത്. എന്തായാലും കരുത്തിൽ 0.5 ബിഎച്ച്പിയും ടോർക്കിൽ 0.5 ന്യൂട്ടൺ മീറ്ററും കൂടുതലാണ് ഈ യൂണിറ്റിന്. മുൻ മോഡലുകളെക്കാൾ 16 ശതമാനം അധികം ഇന്ധനക്ഷമതയും വർദ്ധിച്ചെന്ന് ഹോണ്ട അവകാശപ്പെടുന്നു.\nഫസ്റ്റ് ഗിയറിൽ മുന്നോട്ടു കുതിക്കുമ്പോൾ ഒരു കാര്യം ഉറപ്പായി, ഹോണ്ടായുടെ തനതായ റിഫൈൻമെന്റ് ഈ എഞ്ചിനും ലഭിച്ചിരിക്കുന്നു. വിറയൽ തീരെയില്ല, ഗിയർഷിഫ്റ്റുകൾ വളരെ സ്മൂത്തായിട്ടുണ്ട്. അനായാസമായ റൈഡിങ്ങ് അനുഭവം. ബ്രേക്കുകൾ കൃത്യതയുള്ളവയാണ്, സിറ്റിയിലെ തിരക്കുകളിലും ഇടവഴികളിലും ഹൈവേയിലുമൊക്കെ ഒരേപോലെ കയ്യിലിണങ്ങി നിൽക്കുന്ന അപൂർവം ബൈക്കുകളുടെ ഗണത്തിലേക്ക് സംശയം കൂടാതെ ഈ പേരും കൂടി എഴുതിച്ചേർക്കാമെന്ന്സാരം$\nPrice: Rs. 73,452-77,652\nKochi, Ph: 8111880930


കൊച്ചിയില് സ്കൂള് വാന് കുളത്തിലേക്ക് മറിഞ്ഞ് മൂന്ന് മരണം\n18 Jun, 2018 at 04:51 AM\nകിഡ്സ് വേള്‍ഡ് ഡേ കെയര് സെന്ററിന്റെ വാഹനമാണ് മറിഞ്ഞത്. ബസില്6കുട്ടികള് ഉണ്ടായിരുന്നു. മരട് കാട്ടിത്തറ റോഡിലെ ക്ഷേത്രക്കുളത്തിലേക്കാണ് വണ്ടി മറിഞ്ഞത്.\nകൊച്ചി മരടിൽ സ്കൂൾ വാൻ ക്ഷേത്രകുളത്തിലേക്ക് മറിഞ്ഞ് രണ്ട് വിദ്യാർഥികൾ അടക്കം മൂന്നു പേർ മരിച്ചു. മരട് ന്യൂക്ലിയസ് മാളിന് സമീപമുള്ള കിഡ്സ് വേൾഡ് ഡേ കെയർ സെന്‍ററിലെ വിദ്യാർഥികളായ വിദ്യാലക്ഷ്മി, ആദിത്യൻ, സ്കൂൾ ആയ ലതാ ഉണ്ണി എന്നിവരാണ് മരിച്ചത്. വാനില് എട്ട് പേരുണ്ടായിരുന്നുവെന്നാണ് ദൃക്സാക്ഷികള് പറയുന്നത്. പകല് മൂന്നരയോടെയായിരുന്നു അപകടം.\nമരട് കിഡ്സ് വേൾഡ് ഡേ കെയർ കേന്ദ്രത്തില്‍നിന്ന് ഒന്നര കിലോമീറ്റർ അകലെയാണ് അപകടം നടന്ന സ്ഥലം. സ്കൂളിൽ നിന്ന് 10 കുട്ടികളുമായി യാത്ര പുറപ്പെട്ട വാനിൽ അപകടസമയത്ത് കുട്ടികളക്കം5പേരാണ് ഉണ്ടായിരുന്നത്. വളവ് തിരിഞ്ഞ വാൻ മഴയെ തുടർന്ന് നനഞ്ഞു കിടന്ന റോഡിൽ നിന്നും തെന്നി കുളത്തിലേക്ക് മറിയുകയായിരുന്നു. കാട്ടിത്തറ റോഡിലെ സംരക്ഷണ ഭിത്തിയില്ലാത്ത ചേറുനിറഞ്ഞ അയനി ക്ഷേത്രകുളത്തില് വാന് ഭാഗികമായി മുങ്ങി. നാട്ടുകാർ വാനിന്‍റെ പിൻഭാഗത്തെ ചില്ല് തകർത്താണ് എല്ലാവരെയും പുറത്തെടുത്തത്.\nരക്ഷപ്പെട്ട ഡ്രൈവർ മരട് സ്വദേശി ബാബുവിനെ മരട് പീസ് മിഷൻ ആശുപത്രിയിലും കുട്ടിയെ വൈറ്റില വെൽകെയർ ആശുപത്രിയിലും പ്രവേശിപ്പിച്ചു. ഡ്രൈവറെ ഐ.സി.യുവിലേക്ക് മാറ്റി. രണ്ടു പേരും അപകടനില തരണം ചെയ്തു വരുന്നതായാണ് വിവരം. രക്ഷപ്പെട്ട കുട്ടികളെ അപകടസ്ഥലത്തിന് സമീപത്തെ വീട്ടിലേക്ക് മാറ്റി. കുട്ടികളുടെ മാതാപിതാക്കൾ അപകട സ്ഥലത്ത് എത്തിയിട്ടുണ്ട്. മുങ്ങിമരണം സ്ഥിരീകരിച്ച സാഹചര്യത്തിൽ മൃതദേഹങ്ങൾ പോസ്റ്റ്മോർട്ടം ചെയ്യേണ്ടെന്ന് കമീഷണർ തീരുമാനിച്ചിട്ടുണ്ട്.


ഗോസംരക്ഷണത്തിനുള്ള വിഹിതമുയർത്തി; കർഷക ആത്മഹത്യകളെ നേരിടാൻ പരിപാടികളില്ല; ന്യൂനപക്ഷ ക്ഷേമ വിഹിതം വെട്ടിക്കുറച്ചു: രാജസ്ഥാനിലെ കോൺഗ്രസ് സർക്കാരിന്റെ 'ജനകീയ ബജറ്റ്'\n11 July 2019 2:18 PM GMT\n2019-2020 സാമ്പത്തിക വർഷത്തിലേക്കുള്ള സംസ്ഥാന ബജറ്റ് രാജസ്ഥാൻ സർക്കാർ ഇക്കഴിഞ്ഞ ദിവസമാണ് അവതരിപ്പിച്ചത്. ജനകീയ ബജറ്റ് എന്ന വിശേഷണത്തോടെയാണ് മുഖ്യമന്ത്രി അശോക് ഗെലോട്ട് ഈ ബജറ്റിനെ വരവേറ്റത്. ലോകസഭാ തെരഞ്ഞെടുപ്പിലേറ്റ വലിയ പരാജയത്തിനു ശേഷം കോൺഗ്രസ് അധികാരത്തിലുള്ള ഒരു സർക്കാർ അവതരിപ്പിക്കുന്ന ബജറ്റ് എന്ന നിലയിൽ ഏറെ ആകാംക്ഷയോടെയാണ് രാജ്യം ഈ ബജറ്റിനെ നോക്കിക്കണ്ടത്. അതെസമയം, വലിയ വിട്ടുവീഴ്ചകളുടെയും, യഥാർത്ഥ പ്രശ്നങ്ങളെ അഭിസംബോധന ചെയ്യാൻ മടിക്കുന്നതിന്റെയും പേരിൽ കടുത്ത വിമർശനങ്ങൾ ഏറ്റവാങ്ങുകയാണ് സംസ്ഥാന സർക്കാർ ഇപ്പോൾ.\n1,16,735.96 കോടി രൂപയുടെ ബജറ്റ് വിഹിതമാണ് ഇത്തവണത്തേക്ക് സംസ്ഥാന സർക്കാർ കണ്ടിരിക്കുന്നത്. ഇത് കഴിഞ്ഞ തവണത്തേതിനെ അപേക്ഷിച്ചത് കൂടുതലാണെങ്കിലും അടിസ്ഥാനപരമായ പ്രശ്നങ്ങളെ അഭിസംബോധന ചെയ്യുന്നതിൽ ബജറ്റ് പരാജയപ്പെട്ടെന്നാണ് വിമർശിക്കപ്പെടുന്നത്. ജലസേചനം, ഗതാഗതം, വെള്ളപ്പൊക്ക നിയന്ത്രണം തുടങ്ങിയ അടിസ്ഥാന പ്രശ്നങ്ങൾക്കുള്ള വിഹിതം തുച്ഛമാണെന്ന് ചൂണ്ടിക്കാണിക്കപ്പെടുന്നു.\nജനക്ഷേമത്തിന് ബജറ്റിൽ ഒന്നും ചെയ്തിട്ടില്ലെന്ന് ആർക്കും ആരോപിക്കാൻ പറ്റില്ല. സൗജന്യ വൈദ്യസഹായം ലഭ്യമാക്കുന്നതിനായി സംസ്ഥാനത്തെമ്പാടും 'ജൻതാ ക്ലിനിക്കുകൾ' തുടങ്ങുമെന്ന് പ്രഖ്യാപനമുണ്ട്. പ്രാഥമികാരോഗ്യരംഗം ഏറെ ശോചനീയമായ രാജസ്ഥാനിൽ ജനങ്ങളെ ആകർഷിക്കാൻ ഈ പ്രഖ്യാപനത്തിന് സാധിക്കുമെന്നാണ് സർക്കാരിന്റെ പ്രതീക്ഷ.\nബജറ്റിലെ മറ്റൊരു ശ്രദ്ധേയമായ ഭാഗം ഗോസംരക്ഷണത്തെ സംബന്ധിച്ചുള്ളതാണ്. സംസ്ഥാന 'ഗോപാലൻ വകുപ്പി'നുള്ള ബജറ്റ് വിഹിതം വൻതോതിൽ വർധിപ്പിച്ചിട്ടുണ്ട്. 145% ശതമാനമാണ് ഈ വർധന. 713.94 കോടി രൂപയാണ് ഇത്തവണത്തെ വിഹിതം. മുൻ ബിജെപി സർക്കാർ 291.20 കോടി രൂപ മാറ്റിവെച്ചിരുന്നിടത്താണ് ഗെലോട്ടിന്റെ ഈ നീക്കമെന്നതും ശ്രദ്ധേയം.\nഗോവധനിരോധനം വന്നതിൽപ്പിന്നെ അലഞ്ഞുതിരിയുന്ന പശുക്കള് സംസ്ഥാനത്ത് വലിയ പ്രശ്നമായി മാറിയിട്ടുണ്ട്. ഇവയെ സംരക്ഷിക്കാൻ സർക്കാരിന്റെ ചെലവിൽ 'നന്ദിശാലകൾ' തുടങ്ങുമെന്ന പ്രഖ്യാപനവും ബജറ്റിലുണ്ട്. എല്ലാ പഞ്ചായത്തിലും ഇവ ഓരോന്നു വീതം ഉണ്ടായിരിക്കും. ഇവയ്ക്ക് പ്രത്യേക ബജറ്റ് വിഹിതവുമുണ്ട്. 50 കോടിയാണ് മാറ്റി വെച്ചിരിക്കുന്നത്. മുൻ ബിജെപി സർക്കാരും 50 കോടി ഇവയ്ക്കായി മാറ്റി വെച്ചിരുന്നു. ബിജെപി സർക്കാരിന്റെ പദ്ധതിയുടെ പേര് ഗോശാല എന്നായിരുന്നു.\nസംസ്ഥാനത്ത് കർഷക ആത്മഹത്യകൾ വൻതോതിൽ ഉയരുമ്പോഴും അവയെ നേരിടാനുള്ള യാതൊരു പ്രഖ്യാപവനവും ബജറ്റിലില്ല എന്നതാണ് മറ്റൊരു ഗൗരവപ്പെട്ട ആരോപണം. കാർഷിക കടങ്ങള് എഴുതിത്തള്ളുകയോ ഇളവുകൾ പ്രഖ്യാപിക്കുകയോ ചെയ്യുമെന്ന പ്രതീക്ഷ കർഷകർക്കുണ്ടായിരുന്നു. എന്നാല് ഇത്തരം നീക്കങ്ങളൊന്നും ബജറ്റിലില്ല. അതെസമയം കോഓപ്പറേറ്റീവ് സൊസൈറ്റികളുടെ ഹ്രസ്വകാല വായ്പകൾ എഴുതിത്തള്ളുന്നതിന് ബജറ്റിൽ പ്രഖ്യാപനമുണ്ട്. നേരത്തെ പ്രഖ്യാപിച്ചിരുന്ന 9,513 കോടിയിൽ നിന്നും ഇത് 16,000 കോടിയാക്കി ഉയർത്തിയിട്ടുണ്ട്.\nകർഷകർക്കു വേണ്ടി വിള ഇൻഷൂറൻസ് കൊണ്ടുവരുമെന്ന് കോൺഗ്രസ് പ്രകടനപത്രികയിൽ പറഞ്ഞിരുന്നു. ഇതെക്കുറിച്ച് ബജറ്റ് യാതൊന്നും മിണ്ടുന്നില്ല.\nപുതിയ ബജറ്റിൽ കാർഷിക രംഗത്ത് ചെലവിടാനുദ്ദേശിക്കുന്ന ആകെ തുക 2,273.65 കോടി രൂപയാണ്. കഴിഞ്ഞ ബിജെപി ബജറ്റിൽ വകയിരുത്തിയിരുന്ന 2,582.70 കോടി രൂപയിൽ നിന്നുമുള്ള ഗണ്യമായ കുറവ് കാണാവുന്നതാണ്.\nസാമൂഹ്യനീതി ശാക്തീകരണ രംഗത്തിന് മുൻ ബജറ്റ് വകയിരുത്തിയിരുന്നത് 11,118.8 കോടി രൂരയായിരുന്നു. ഇത് 8,790 കോടി രൂപയാക്കി കുറച്ചതാണ് പുതിയ കോൺഗ്രസ് ബജറ്റിന്റെ മറ്റൊരു വിശേഷം. ന്യൂനപക്ഷ വികസനത്തിനുള്ള ബജറ്റ് വിഹിതവും വൻതോതിൽ വെട്ടിക്കുറച്ചിട്ടുണ്ട് ഗെലോട്ട് സർക്കാർ. 144.08 കോടി രൂപയാണ് ഇതിലേക്കുള്ള ഇപ്പോഴത്തെ ബജറ്റ് വിഹിതം. മുൻ ബജറ്റിൽ ഇത് 243.60 കോടി രൂപയായിരുന്നു.\nashok gehlot budget congress rajasthan


തോണിയിറക്കണോ ഈ 'കടവ് 'കടക്കാൻ? | elambachi - thalichalam underway\n# രാഘവൻ മാണിയാട്ട്\n• ഇളമ്പച്ചി-തലിച്ചാലം അടിപ്പാതയിൽ കുടുങ്ങിയ വാഹനം\nതൃക്കരിപ്പൂർ: ഇളമ്പച്ചി-തലിച്ചാലം അടിപ്പാതയിലെ വെള്ളക്കെട്ട് ഒരു നാടിന്റെ ഉറക്കം കെടുത്തുകയാണ്. കഴിഞ്ഞ ഒരുമാസത്തിനകം ഇരുചക്രവാഹനമടക്കമുള്ള നിരവധി വാഹനങ്ങൾ വെള്ളക്കെട്ടിൽ കുടുങ്ങുകയുണ്ടായി. നാട്ടുകാരുടെ ജാഗ്രതയിലാണ് വൻ ദുരന്തം ഒഴിവായത്. സ്കൂൾ തുറക്കുന്നതോടെ കുട്ടികൾ അപകടത്തിൽപ്പെടുമോയെന്ന ഭയത്തിലാണ് നാട്ടുകാർ. അടിപ്പാതയുടെ മുകളിലുടെ രണ്ട് റെയിൽപ്പാളങ്ങൾ മുറിച്ചുകടന്ന് നടന്നുപോകാനും വിഷമമാണ്.\nഅടിപ്പാതയിലെ വെള്ളം പമ്പുചെയ്ത് നീക്കുന്നതിൽ കാണിക്കുന്ന അനാസ്ഥയാണ് അപകടങ്ങൾക്കിടയാക്കുന്നത്. കൃത്യനിഷ്ഠയോടെയുള്ള പമ്പിങ് സംവിധാനം ഇവിടെയില്ല. വെള്ളം പമ്പുചെയ്ത് നീക്കി രണ്ട് മണിക്കൂർ കഴിഞ്ഞാൽ അടിപ്പാതയിൽ വീണ്ടും വെള്ളം നിറയും. വെള്ളമില്ലാത്ത സമയത്ത് വാഹനങ്ങൾ കടന്നുപോകുന്നു.\nവാഹനങ്ങൾ തിരിച്ചുവരുമ്പോഴേക്ക് വെള്ളം നിറഞ്ഞിട്ടുണ്ടാവും. അതാണ് വാഹനങ്ങൾ വെള്ളത്തിൽ കുടുങ്ങാൻ കാരണം. രാത്രികാലങ്ങളിലാണ് അപകടം എറെയും നടക്കുന്നത്. വെള്ളം കൃത്യമായി പന്പുചെയ്ത് കളയുന്നില്ലെങ്കിൽ ഇവിടെ ഒരു കടവ് തുറന്ന് േതാണിവെക്കുന്നതാകും നല്ലതെന്നാണ് നാട്ടുകാരുടെ അഭിപ്രായം.\nപമ്പിങ് സംവിധാനം കാര്യക്ഷമമല്ല\nഅടിപ്പാതയോടുചേർന്ന് നിർമിച്ച കോൺക്രീറ്റ് കിണറ്റിൽനിന്നാണ് വെള്ളം പമ്പുചെയ്യുന്നത്. ആ കിണറിന് അടിപ്പാതയേക്കാൾ താഴ്ചയുണ്ട്. പമ്പ് ചെയ്യുമ്പോൾ പാതയിലെ വെള്ളം കിണറിലേക്ക് ഒഴുകിയെത്തും. മൂന്ന് കുതിരശക്തിയുള്ള മോട്ടോറാണ് ഇവിടെയുണ്ടായിരുന്നത്.\nരണ്ടുമണിക്കൂർ പ്രവർത്തിച്ചാൽ അരമണിക്കൂറോളം മോട്ടോർ ഓഫ് ചെയ്യേണ്ടിവരും. ഇപ്പോൾ പുതുതായി ഒരു മോട്ടോർകൂടി സ്ഥാപിക്കാൻ റെയിൽവേ തയ്യാറായിട്ടുണ്ട്. ഇപ്പോൾ തമിഴ്നാട് സ്വദേശിയാണ് വെള്ളം പമ്പുചെയ്യുന്നത്. നേരത്തേ സമീപവാസികളാണ് അത് ചെയ്തിരുന്നത്. ഇവരുടെ സേവനം കൃത്യസമയത്തുണ്ടാവുന്നില്ലെന്ന് നാട്ടുകാർ പറയുന്നു. വെള്ളം പമ്പുചെയ്യുന്ന ഭാഗത്തെ കാടുകൾ വെട്ടിത്തെളിക്കാത്തതിനാൽ രാത്രി പമ്പിങ് നടത്താനും പ്രയാസമാണ്.\nഉറക്കംകെടുത്തി ഇളമ്പച്ചി-തലിച്ചാലം അടിപ്പാതചോർച്ച തടയാൻ ജനകീയകൂട്ടായ്മയ്ക്ക് ശ്രമം\nഅടിപ്പാതയിലേക്കുള്ള ചോർച്ച തടയാൻ നാട്ടുകാർ സ്വന്തം നിലയിൽ എന്തെങ്കിലും ചെയ്യാൻ പറ്റുമോയെന്ന ശ്രമത്തിലാണ്. അതിനായി ഈ രംഗത്ത് പ്രവർത്തിക്കുന്ന വിദഗ്‌ധരുമായി ചർച്ചചെയ്തു വരികയാണ്. നാലുലക്ഷത്തോളം രൂപ ചെലവുവരുന്ന ഈ പ്രവൃത്തി തെക്കുമ്പാട്, തലിച്ചാലം, ഇളമ്പച്ചി പ്രദേശത്തെ നാട്ടുകാരുടെ യോഗം വിളിച്ചുചേർത്ത് ജനകീയ കൂട്ടായ്മയോടെ നടത്താനുള്ള ശ്രമത്തിലാണ്.\nകെ.രഘുനാഥ്, പി.ടി.എ. പ്രസിഡൻറ് സൗത്ത് തൃക്കരിപ്പൂർ ഗവ. ഹയർ സെക്കൻഡറി സ്കൂൾ.\nപമ്പിങ് സംവിധാനം കാര്യക്ഷമമാക്കണം\nരണ്ട് മോട്ടോറുകൾ സ്ഥാപിച്ച് പമ്പിങ് സംവിധാനം കാര്യക്ഷമമാക്കണം. ഇതിന്റെ ചുമതല പരിസരവാസികൾക്ക് നൽകണം. എങ്കിൽ രാത്രിവൈകിയും പുലർച്ചെയും പമ്പിങ് നടത്താൻ പറ്റും. രണ്ട് മോട്ടോറുകൾ കാര്യക്ഷമമായി പ്രവർത്തിപ്പിച്ചാൽ അപകടമില്ലാതെ വാഹനങ്ങൾക്ക് കടന്നുപോകാൻ പറ്റും\nഅപകടകാരണം മുന്നറിയിപ്പ് ബോർഡില്ലാത്തത്\nഅടിപ്പാതയിൽ വെള്ളക്കെട്ടുള്ളത് സംബന്ധിച്ച് മുന്നറിയിപ്പ് ബോർഡ് ഇല്ലാത്തത് പരിചയമില്ലാത്ത വാഹനങ്ങൾ അപകടത്തിൽപ്പെടാൻ ഇടയാക്കുന്നു. വെള്ളക്കെട്ടിൽ എൻജിൻ ഓഫാവുന്നതിനാൽ പിന്നീട് വാഹനം മറ്റ് വാഹനങ്ങൾ വരുത്തി കെട്ടിവലിക്കേണ്ട അവസ്ഥയാണ്.\nവി.സതീശൻ , ഓട്ടോഡ്രൈവർ, ഇളമ്പച്ചി.\nരണ്ടുകോടി രൂപ ചെലവിൽ നിർമിച്ച അടിപ്പാത\n2017 മേയ് 27-നാണ് അടിപ്പാത തുറന്നത്. ഒരാഴ്ച കഴിഞ്ഞ് കാലവർഷം തുടങ്ങിയതോടെ പാതയിൽ വെള്ളം നിറഞ്ഞ് ഗതാഗതം തടസ്സപ്പെട്ടു. ഇപ്പോൾ വെള്ളക്കെട്ട് കാരണം ഒരുപ്രദേശം ഒറ്റപ്പെടുന്ന അവസ്ഥയാണ്. നാട്ടുകാരുടെ നിരന്തര ആവശ്യത്തെത്തുടർന്നാണ് പമ്പിങ് സംവിധാനമൊരുക്കിയത്.


ഐഫോൺ 13 ഇന്ത്യയിലെത്താൻ വൈകും – Business Life\nഐഫോൺ 13 നായി കാത്തിരിക്കുകയാണ് എല്ലാവരും. ഐഫോൺ 13, ഐഫോൺ 13 മിനി, ഐഫോൺ 13 പ്രോ, ഐഫോൺ 13 പ്രോ മാക്സ്, ഐഫോൺ 13 പ്രോ മാക്സ് (Apple IPhone 13 Pro Max) എന്നിവ ഉൾപ്പെടുന്ന ഏറ്റവും പുതിയ ഐഫോൺ 13 സീരീസ് സ്മാർട്ട്‌ഫോണുകൾക്കായി ആപ്പിൾ പ്രീ-ഓർഡർ ആരംഭിച്ചു. എന്നാൽ ഫോൺ കൈയിൽ കിട്ടാൻ വൈകുമെന്നാണ് റിപ്പോർട്ട്. സെപ്റ്റംബർ 24-ന് ഇതു ലഭിക്കുമെന്നായിരുന്നു വിവരമെങ്കിലും, ആപ്പിൾ ഇപ്പോൾ ഇന്ത്യയുൾപ്പെടെ തിരഞ്ഞെടുത്ത വിപണികളിൽ പ്രോ, പ്രോ മാക്സ് മോഡലുകൾക്കുള്ള ഷിപ്പിംഗ് തീയതികൾ മുന്നോട്ട് നീട്ടി.\nആപ്പിളിന്റെ ഇന്ത്യ ഓൺലൈൻ സ്റ്റോർ ഇപ്പോൾ ഐഫോൺ 13 പ്രോ, ഐഫോൺ 13 പ്രോ മാക്സ് എന്നിവ അടുത്ത മാസം ഒക്ടോബർ 25 മുതൽ 30 വരെയാണ് ലഭിക്കുകയെന്ന് അറിയിക്കുന്നു. ഷിപ്പിംഗ് തീയതികളിലെ ഈ വലിയ മാറ്റത്തോട് ഇതുവരെയും ആപ്പിൾ പ്രതികരിച്ചിട്ടില്ല. കോവിഡ് പ്രതിസന്ധിയാണോ കാലതാമസത്തിനു കാരണമെന്നും വ്യക്തമല്ല.\nഏറ്റവും പുതിയ ഐഫോൺ 13 സീരീസിൽ വൈഡ് നോച്ച്, ഐപി 68 റേറ്റിംഗ്, മെറ്റൽ ഗ്ലാസ് ബോഡി, ഫെയ്സ് ഐഡി ബയോമെട്രിക് സിസ്റ്റം എന്നിവ ഉൾപ്പെടുന്നു. മിനി വേരിയന്റിൽ 5.4 ഇഞ്ച് ഫുൾ എച്ച്ഡി+ (1080×2340 പിക്‌സൽസ്) ഒഎൽഇഡി സ്‌ക്രീൻ, ഐഫോൺ 13, 13 പ്രോ എന്നിവയ്ക്ക് 6.1 ഇഞ്ച് ഫുൾ എച്ച്ഡി+ (1170×2532 പിക്‌സൽസ്) ഒഎൽഇഡി ഡിസ്പ്ലേ 120 ഹെർട്സ് റിഫ്രഷ് റേറ്റ്. പ്രോ മാക്സ് മോഡലിന് 120 ഹെർട്സ്, 6.7 ഇഞ്ച് ഫുൾ എച്ച്ഡി+ (1284×2778 പിക്സൽ) OLED പാനൽ ഉണ്ട്.\nഐഫോൺ 13 മിനി, ഐഫോൺ 13 എന്നിവയ്ക്ക് പിന്നിൽ 12 എംപി പ്രൈമറി സെൻസറും 12 എംപി അൾട്രാ വൈഡ് ലെൻസുമുണ്ട്. പ്രോ മോഡലുകൾക്ക് ട്രിപ്പിൾ റിയർ ക്യാമറ സജ്ജീകരണം ലഭിക്കുന്നു, ഇതിൽ 12 എംപി പ്രധാന ഷൂട്ടർ, 12 എംപി അൾട്രാ വൈഡ് സെൻസർ, 12 എംപി ടെലിഫോട്ടോ ക്യാമറ, ഒരു ToF 3D LiDAR സ്‌കാനർ എന്നിവയുണ്ട്. പുതുതായി പുറത്തിറക്കിയ ഐഫോൺ 13, ഐഫോൺ 13 മിനി എന്നിവയ്ക്ക് യഥാക്രമം 79,900 രൂപയും 69,900 രൂപയുമാണ് വില. അടിസ്ഥാന വില 128ജിബി സ്റ്റോറേജ് മോഡലിനാണ്. ഐഫോൺ 13 പ്രോ, iPhone 13 പ്രോ മാക്‌സ് എന്നിവ യഥാക്രമം 1,19,900 രൂപയ്ക്കും 1,29,900 രൂപയ്ക്കും ലഭിക്കും.


വിശ്വമാനവികം 1: January 2013\nഅങ്ങനെ മിക്കവാറും കെ.എസ്.ആർ.റ്റി.സിയുടെ കാര്യത്തിൽ ഉടൻ തന്നെ ഒരു തീരുമാനമാകുന്ന മട്ടുണ്ട്. അത് ഒരു വഴിക്കാകും. അത് പെരുവഴിയും തന്നെ! ഡീസൽ വില വർദ്ധനവിൽ പിടിച്ചു‌നിൽക്കാനാകാതെ ഇതിനകം മൂവായിരത്തി അഞ്ഞൂറ് സർവീസുകൾ നിർത്തലാക്കിയതായാണ് വിവരം. ലാഭ‌നഷ്ടം കണക്കാക്കി നടത്തേണ്ട ഒരു സ്ഥാപനമാണോ കെ.എസ്.ആർ.ടി.സി എന്ന ചർച്ച ഇത്തരുണത്തിലും ഉയർന്നു‌വരേണ്ടതാണ്.\nജനങ്ങൾക്ക് സർക്കാർ നൽകുന്ന നിരവധി സേവനങ്ങളിൽ ഒന്നാണ് കെ.എസ്.ആർ.ടിസിയും. ജനങ്ങൾക്ക് യാത്രാസൗകര്യം ലഭ്യമാക്കുക എന്നതാണ് അതിന്റെ പ്രധാന ധർമ്മം. മറ്റ് സേവനങ്ങളിൽ നിന്ന് വ്യത്യസ്തമായി ഇതിനു കുറച്ച ചെലവ് കൂടുതലായുണ്ട്. അത് പ്രധാനമായും ഇന്ധനച്ചെലവാണ്. ഡീസൽ വില കൂടുന്നുവെന്നു പറഞ്ഞ് ഈ സേവനം ഇല്ലാതാക്കുകയല്ല വേണ്ടത്. നഷ്ടം മറ്റേതെങ്കിലും തരത്തിൽ നികത്തി ഈ സേവനമേഖലയെ നിലനിർത്തുകയാണ് വേണ്ടത്. അതിനുള്ള മാർഗ്ഗങ്ങൾ ആരായേണ്ടത് സർക്കാരിന്റെയും കോർപ്പറേഷന്റെയും ബാദ്ധ്യതയാണ്.\nഇപ്പോൾത്തന്നെ ബസ്‌സ്റ്റാൻഡുകളിൽ ഉള്ള ഷോപ്പിംഗ് കോമ്പ്ലക്സുളിൽ നിന്നും മറ്റും ചെറുതല്ലാത്ത വരുമാനം കോർപ്പറേഷന് ലഭിക്കുന്നുണ്ട്. അതുപോലുള്ള സമാന്തര വരുമാനമാർഗ്ഗങ്ങൾ കൂടി ആരായാവുനതാണ്. അതിന് ഇച്ഛാശക്തിവേണം. ഇതു നില‌നിൽക്കണമെന്ന ആഗ്രഹം കോർപ്പറേഷനും സർക്കാരിനും ഉണ്ടാകണം. ഇനി അഥവാ ഇതൊന്നുമൊത്തിലെങ്കിലും ഒരു സേവനമെന്ന നിലയിൽ നഷ്ടം സഹിച്ചും സർവ്വീസ് നടത്താൻ കോർപ്പറേഷനും സർക്കാരിനും ബാദ്ധ്യതയുണ്ട്.\nലാഭനഷ്ടം നോക്കാതെ ധാരാളം ക്ഷേമ പ്രവർത്തനങ്ങൾ സർക്കാർ നടപ്പിലാക്കുന്നുണ്ട്.അതുപോലൊന്നാണ് ജനങ്ങൾക്ക് യാത്രാ സൗകര്യം ഏർപ്പെടുത്തുക എന്നത്. ഇത് റോഡ്-റെയിൽ-ജല-വ്യോമ ഗതാഗതങ്ങൾക്ക് ഒരുപോലെ ബാധകമാണ്. സർക്കാർ എന്നാൽ വിവിധ സംരഭങ്ങൾ നടത്തി ലാഭമുണ്ടാക്കാനുള്ള ഒരു “മുതലാളി”യാണെന്ന കാഴ്ചപ്പാട് ആദ്യം മാറണം.\nസർക്കാർ ഖജനാവിൽ പണമുണ്ടാകുവാൻ നികുതികൾ, ഫീസുകൾ, പിഴകൾ തുടങ്ങിയ പല ഉപാധികളും പരമ്പരാഗതമായി അനുവർത്തിച്ചു പോരുന്നുണ്ട്. കൂടാതെ പൊതുമേഖലയിൽ പല സംരഭങ്ങളും നടത്തി വരുന്നുമുണ്ട്. അതിൽ ചിലതൊക്കെ ലാഭത്തിലും ചിലതൊക്കെ നഷ്ടത്തിലും പ്രവർത്തിക്കും. നഷ്ടമാണെന്നു കരുതി ചില സംരംഭങ്ങളിൽ നിന്ന് പിൻമാറുകയോ അത് സ്വകാര്യവൽക്കരിക്കുകയോ ചെയുന്നത് സർക്കാരിന്റെ പിടിപ്പുകേടാണ്. എലിയെ പേടിച്ച് ഇല്ലം ചുടുന്ന മാതിരിയല്ല ഒരു സർക്കാർ പ്രവർത്തിക്കേണ്ടത്.\nസർക്കാർ വിവിധ ജനക്ഷേമ പ്രവർത്തനങ്ങളും സേവനങ്ങളും നടത്തുമ്പോൾ ഉണ്ടാകുന്ന കഷ്ടനഷ്ടങ്ങൾ സംതുലനം ചെയ്യുവാൻ കാലാകാലങ്ങളിൽ അവസരോചിതമായ പുതിയ പുതിയ മാർഗങ്ങൾ ആരായണം. നിലവിൽ നൽകുന്ന സേവനങ്ങൾക്ക് ഈടാക്കുന്ന നിരക്കുകൾ വർദ്ധിപ്പിച്ച് ജനങ്ങളെ ബുദ്ധിമുട്ടിച്ചുകൊണ്ടല്ല ഓരോ മേഖലയുടെയും സാമ്പത്തിക ബാദ്ധ്യതകൾ പരിഹരിക്കേണ്ടത്. പെട്രോളിനും ഡീസലിനും വിലവർധിക്കുന്നതിനനുസരിച്ച് നിരക്ക് വർദ്ധിപ്പിക്കുന്നതിനും ചില പരിധികളുണ്ടെന്ന് മുൻകൂട്ടി കാണേണ്ടതുണ്ട്.\nജനങ്ങൾക്ക് വലിയ ബുദ്ധിമുട്ടില്ലാത്ത വിധം പുതിയ പുതിയ ധനാഗമ മാർഗ്ഗങ്ങൾ കണ്ടെത്തി കൂടുതൽ ജനക്ഷേമപ്രവർത്തനങ്ങൾ നടത്താനുള്ള ശ്രമങ്ങൾ ഇവിടെ സർക്കാരുകളുടെ ഭാഗത്തുനിന്നോ ധനശാസ്ത്ര വിദഗ്‌ദ്ധരിൽ നിന്നോ ഉണ്ടാകുന്നില്ല. മാറി വരുന്ന ലോക പരിതസ്ഥിതികൾക്ക് കീഴ്പെട്ട് പോകുന്നതല്ലാതെ പരിതസ്ഥിതികളെ കീഴ്പെടുത്തി പ്രതിസന്ധികളെ അതിജിവിക്കുവാനുള്ള നൂതന മാർഗ്ഗങ്ങൾ ഒന്നും കണ്ടെത്തുന്നില്ല.\nലോകത്തെവിടെയെങ്കിലുമിരുന്ന് ലാഭക്കണ്ണൻമാരും മണ്ടൻമാരുമായ ഏതെങ്കിലും “മുതലാളിത്തത്തലകളിൽ” ഉദിക്കുന്ന സിദ്ധാന്തങ്ങൾക്കനുസൃതമായി സമ്പദ്‌വ്യവസ്ഥകളെ നയിക്കുന്ന ഏതൊരു രാഷ്ട്രത്തിനും സംഭവിക്കാവുന്ന ദുരന്തങ്ങളാണ് നമ്മൾ ഇവിടെയും അനുഭവിക്കുന്നത്.\nകെ.എസ്.ആർ.ടി.സിയുടെ ഇപ്പോഴത്തെ സർവ്വീസ് റദ്ദാക്കലുകൾ കെ.എസ്.ആർ.റ്റി.സിയെ സ്വകാര്യവൽക്കരിക്കാനുള്ള നീക്കത്തിന്റെ ഭാഗമാണോ എന്നുകൂടി സംശയിക്കേണ്ടിയുമിരിക്കുന്നു. ഇനിയിപ്പോൾ ആദ്യം കെ.എസ്.ആർ.ടി.സി നിർത്തും. പിന്നെ നഷ്ടത്തിന്റെ കണക്കു പറഞ്ഞ് സ്വകാര്യ ബസുകളൂം നിർത്തും. പിന്നെ സ്വന്തമായി വാഹനമുള്ളവർ യാത്രചെയ്താൽ മതി. എല്ലാം കൊണ്ടും പൊതുജനം പെരുവഴിയിൽ എന്നു പറഞ്ഞാൽ മതിയല്ല്ലോ.\nLabels: കെ.എസ്.ആർ.റ്റി.സി, ലേഖനം\nസംസ്ഥാനജീവനക്കാരും അദ്ധ്യാപകരും നടത്തുന്ന അനിശ്ചിതകാലപണിമുടക്ക് ഇന്ന് രണ്ടാം ദിവസമാണ്. ഇടതുപക്ഷ അനുകൂലസംഘടനകളാണ് പ്രധാനമായും സമരത്തിലുള്ളത്. ബി.ജെ.പി അനുകൂല സംഘടനയും മറ്റ് ചില സ്വതന്ത്രസംഘടനകളുംകൂടി സമരത്തിലുണ്ട്. ഇപ്പോൾ സമരത്തിന് ആധാരമായി അവർ ഉന്നയിക്കുന്ന കാരണങ്ങൾ ന്യായയുക്തമാണ്. തങ്ങളുടെ ഭാവിയെക്കുറിച്ചുള്ള ചില ഉൽക്കണ്ഠകൾ പൊതുവെ അവരെ ബാധിച്ചിരിക്കുന്നു. ആ ഉൽക്കണ്ഠകളിൽ കാര്യമില്ലാതെയില്ല. ഭാവിയിൽ അവർക്ക് പെൻഷൻ കിട്ടുമോ ഇല്ലയോ എന്ന ഭയമാണ് ഇതിൽ വളരെ പ്രധാനപ്പെട്ടത്. നിലവിൽ സർവ്വീസിൽ ഇരിക്കുന്നവരെ ഇത് ബാധിക്കില്ലെന്നും ഇനിയും സർവ്വീസിൽ വരാനിരിക്കുന്നവരെ മാത്രമേ ബാധിക്കൂ എന്നും സർക്കാർ പറയുന്നുണ്ട്. എന്നാൽ ഇനി സർവ്വീസിൽ വരാനിരിക്കുന്നവരുടെ മാത്രമല്ല നിലവിൽ സർവ്വീസിലിരിക്കുനവരെയും പുതിയ സർക്കാർ നയം ബാധിക്കുമെന്നു കരുതുന്നതിൽ കുറ്റം പറയാനാകില്ല.\nപങ്കാളിത്ത പെൻഷൻ ഏർപ്പെടുത്താൻ പോകുന്നുവെന്നതുമാത്രമല്ല, പെൻഷനുവേണ്ടി പിടിക്കുന്ന പണം ഷെയർ മാർക്കറ്റിൽ നിക്ഷേപിക്കുമെന്നുമാണ് പറയുന്നത്. ഷെയർ ഇടിഞ്ഞാൽ അടച്ച പൈസയും പോയി; പുതുതായി ഒന്നും കിട്ടുകയുമില്ല എന്ന സ്ഥിതി വരാം. സത്യത്തിൽ ആഗോളവൽക്കരണ-സ്വകാര്യവൽക്കരണ നയങ്ങളുടെ പ്രത്യഘാതം എന്ന നിലയിൽ സംഭവിക്കുന്ന കാര്യങ്ങളാണിവ. പെൻഷൻ നിർത്തലാക്കലും മറ്റും. കോർപ്പറേറ്റുകളെ സഹായിക്കുകവഴിയും മറ്റും ആഗോള മുതലാളിത്തം നേരിടുന്ന പ്രതിസന്ധികളെ അതിജീവിക്കുവാൻ അവരെ സഹായിക്കുക എന്ന ശാസനം ഇന്ത്യാ ഗവർണ്മെന്റ് നടപ്പിലാക്കുകയാണ്. സർക്കാർ ഉദ്യോഗങ്ങളെ പൊതുവെ അനാകർഷകമാക്കുക എന്ന മുതലാളിത്തതന്ത്രങ്ങളും ഇതിനു പിന്നിലുണ്ട്. പെൻഷൻ സമ്പ്രദായത്തിൽ എന്തെങ്കിലും പരിഷ്കാരങ്ങൾ വരുത്തുന്നതിലല്ല എതിർപ്പ്. ഭാവിയിൽ പെൻഷൻപദ്ധതികൾ ആകെ അട്ടിമറിക്കപ്പെടുവാനിടയുള്ള നിലയിൽ അതിനെ സ്വകാര്യവൽക്കരിക്കുന്നതാണ് ശക്തമായ പ്രതിഷേധത്തിനു കാരണം.\nസർക്കാർ ഉദ്യോഗങ്ങളിൽ ഇരിക്കുന്നവർക്കു മാത്രമല്ല, ഏത് തൊഴിൽ മേഖലയുമായി ബന്ധപ്പെട്ട് നിൽക്കുന്നവർക്കും തൊഴിലിൽ നിന്ന് വിരമിച്ചശേഷവും അവരുടെ ജിവിതം സുരക്ഷിതമായിരിക്കാൻ പെൻഷനും മറ്റ് ആനുകൂല്യങ്ങളും നൽകേണ്ടതുണ്ട്. ഒരു തൊഴിലും ചെയ്യാൻ കഴിവില്ലാത്തവർക്കും പലതരം ക്ഷേമപദ്ധതികൾ ഏർപ്പെടുത്തേണ്ടതാണ്. ഇതെല്ലാം ആധുനികകാലത്തെ ഏതൊരു സർക്കാരിന്റെയും കടമയാണ്. ഖജനാവിന്റെ കഷ്ടനഷ്ടങ്ങൾ നോക്കിയല്ല പൗരജീവിതത്തിനാവശ്യമായ സൗകര്യങ്ങൾ സർക്കാർ ചെയ്തുകൊടുക്കേണ്ടത്. ഖജനാവ് ഭദ്രമായിരിക്കുവാൻ സ്വീകരിക്കേണ്ടത് പൗരന്മാർക്ക് ദോഷകരമായ രീതിയിലുള്ള കുറുക്കുവഴികൾ അല്ല. അതിന് ബുദ്ധിപൂർവ്വമുള്ള മറ്റ് പരിഷ്കരണ നടപടികൾ കാലകാലങ്ങളിൽ അനുവർത്തിക്കണം. സമ്പൂർണ്ണമുതലാളിത്തത്തിലേയ്ക്ക് സമ്പദ് വ്യവസ്ഥയെ ആകെ കൂപ്പുകുത്തിച്ചുകൊണ്ടല്ല ഒരു ക്ഷേമരാഷ്ട്രം കെട്ടിപ്പടുക്കേണ്ടത്.\nസർക്കാർ സംവിധാനങ്ങളെ ഫലപ്രദമായി ഉപയോഗിച്ചുകൊണ്ടുതന്നെയും പങ്കാളിത്തപെൻഷനും മറ്റും നടപ്പിലാക്കാം. ഈ പങ്കാളിത്ത പെൻഷൻ എന്ന് പറയുന്നതുതന്നെ സർക്കാർ ഉദ്യോഗസ്ഥന്മാർ നാളിതുവരെ അനുഭവിച്ചുവന്ന ഒരു ആനുകൂല്യത്തിന്റെ അട്ടിമറിക്കലാണ്. അതുകൊണ്ടുതന്നെ അവർക്ക് അത് അസ്വീകാര്യമാകുന്നത് സ്വാഭാവികമാണ്. ഇവിടെ ഭരണകൂടം ചെയ്യേണ്ടത് മാറുന്ന പരിതസ്ഥിതിയിൽ ഇക്കാര്യങ്ങളിലെല്ലാം പരിഷ്കരണങ്ങൾ ആവശ്യമെങ്കിൽ ഇപ്പോൾ ചെയ്യാൻ പോകുന്നവയിൽ നിന്ന് വ്യത്യസ്തമായതും ബന്ധപെട്ട ആർക്കും ഉൽക്കണ്ഠകളോ പരാതികളോ ഇല്ലാത്ത വിധം ഉള്ളതുമായ ബദൽ മാർഗ്ഗങ്ങൾ ആരായുക എന്നതാണ്. ഒരു വിഭാഗത്തെ സമരത്തിലേയ്ക്ക് തള്ളിവിട്ടും മറു വിഭാഗത്തെ രാഷ്ട്രീയ കാരണങ്ങളാൽ തങ്ങൾക്ക് അനുകൂലമായി നിൽക്കാൻ നിർബന്ധിതരാക്കിയും എന്നാൽ എല്ലാവർക്കും അസ്വീകാര്യമായതുമായ നയങ്ങൾ അടിച്ചേൽപ്പിക്കുന്നത് ഒരുതരത്തിൽ ഭരണകൂടഭീകരയാണ്. ജനാധിപത്യവിരുദ്ധമാണ്. എല്ലാവർക്കും സ്വീകാര്യമായ പരിഷ്കരണങ്ങൾ നടപ്പിലാക്കുക എന്നതാണ് ഉത്തരവാദിത്വമുള്ള ഭരണകൂടം ചെയ്യേണ്ടത്. പക്ഷെ ഭരണകൂടം മുതലാളിത്തനയങ്ങളുടെ ഉപാസകരാകുമ്പോൾ അത് സാദ്ധ്യവുമല്ല. അപ്പോൾപ്പിന്നെ സമ്മർദ്ദവും സമരവും ചെറുത്തുനില്പുകളുമല്ലാതെ മറ്റ് മാർഗ്ഗമില്ലല്ലോ.\nഇതൊക്കെയാണെങ്കിലും ഇപ്പോഴത്തെ സമരത്തിന് ചില പ്രത്യേകതകൾ ഉണ്ട്. നിലവിലുള്ള ജിവനക്കാരെ നേരിട്ട് ബാധിക്കാത്ത ചില പ്രശ്നങ്ങളാണ് സമരത്തിന്റെ മുഖ്യ ആധാരം. ഇനി സർവ്വീസിൽ കയറുന്നവരെ മാത്രമേ പെൻഷൻ അട്ടിമറി ബാധിക്കൂ എന്നാണ് പറയപ്പെടുന്നത്. അതുകൊണ്ട് ഇപ്പോൾ സമരത്തിൽ ഉൾപ്പെട്ടിരിക്കുന്ന ജീവനക്കാരിൽത്തന്നെ ചിലരെങ്കിലും തങ്ങൾ ഇപ്പോൾ ഈ സമരത്തിലേയ്ക്ക് പോകണമായിരുന്നോ എന്ന സംശയത്തിലാണ്. പൊതുവേ തങ്ങളുടേതല്ലാത്ത കാര്യങ്ങളിൽ സർക്കാർ ഉദ്യോഗസ്ഥർക്ക് താല്പര്യം കാണില്ലല്ലോ. ഭാവിയിൽ സർവ്വീസിൽ കയറാനിരിക്കുന്നവർക്ക് വേണ്ടി നമ്മളെന്തിനു സമരം ചെയ്യുന്നുവെന്നാണ് അവർ ചോദിക്കുന്നത്. യഥാർത്ഥത്തിൽ ഈ പെൻഷൻ അട്ടിമറി ഇനി സർവ്വീസിൽ കയറാനിരിക്കുന്നവരെ മാത്രമല്ല നിലവിലുള്ളവരെയും പ്രതികൂലമായി ബാധിക്കും എന്നത് വേറെ കാര്യം. ഇപ്പോൾ ഭരണപക്ഷയൂണിയനിൽപ്പെട്ടവർ ഈ സമരത്തിൽ പങ്കെടുക്കുന്നില്ലെന്നു മാത്രമല്ല സമരം പൊളിക്കാൻ വലിയ ആവേശം കാണിക്കുന്നുണ്ട്. മുമ്പും വലതുപക്ഷ സംഘടനകളിൽപ്പെട്ട ജീവനക്കാർ ഇങ്ങനെ തന്നെയായിരുന്നു.\nഇടതുപക്ഷയൂണിയനുകൾ സമരം ചെയ്തും സത്യാഗ്രഹം കിടന്നും ജയിലിൽ പോയും ശമ്പളം നഷ്ടപ്പെടുത്തിയും ത്യാഗം സഹിച്ച് വല്ലതും നേടിക്കൊണ്ടുവന്നാൽ അത് വലതുപക്ഷയൂണിയൻകാരും സ്വീകരിക്കും. അതിൽ ഇനിയും ഒരു മാറ്റം പ്രതീക്ഷിക്കേണ്ടതില്ല.\nഇനി കാര്യം ഇതൊക്കെയാണെങ്കിലും പൊതുവേ സർക്കാർ ഉദ്യോഗസ്ഥൻ‌മാരുടെ ജനവിരുദ്ധസമീപനങ്ങൾ സംബന്ധിച്ച് ഞാൻ സ്ഥിരം ഉന്നയിക്കുന്ന ആരോപണം ഇവിടെയും ആവർത്തിക്കുന്നു. സമരം വിജയിപ്പിക്കാൻ നാട്ടുകാരുടെ സമരസഹായസമിതി വേണം. പാവങ്ങളെങ്ങാനും വല്ല കാര്യത്തിനും ഓഫീസിൽ വന്നാൽ അവരെ വെറുപ്പിക്കുന്ന പെരുമാറ്റമായിരിക്കും. അതിൽ വലതുപക്ഷ യൂണിയനെന്നോ ഇടതുപക്ഷ യൂണിയനെന്നോ വ്യത്യാസമില്ല. രണ്ട് സർക്കാർ ഉദ്യോഗസ്ഥൻ‌മാർ ഒരുമിച്ചുകൂടിയാൽ സദാ അവർക്ക് പറയാനുള്ളത് ദാരിദ്ര്യവാസമാണ്. ലളീത ജീവിതം നയിക്കാൻ ഇഷ്ടപ്പെടുന്നുവെങ്കിൽ ഒരു സർക്കാർ ഉദ്യോഗസ്ഥന്റെ ജിവിതം ഏറെക്കുറെ സുരക്ഷിതവുമായിരിക്കും. ഒന്നുമിലെങ്കിലും അഞ്ചോ പത്തോ കടം ചോദിച്ചാലെങ്കിലും ആരെങ്കിലും തരുമല്ലോ.\nസമരം ഒരു പോരാട്ടം മാത്രമല്ല. അത് ഒരു സമ്മർദവും ശ്രദ്ധക്ഷണിക്കലും സന്ദേശവും പ്രചരണവും ഒക്കെയാണ്. അതുകൊണ്ട് ഇപ്പോഴത്തെ സമരം പരാജയപ്പെട്ടാലും സമരം നൽകുന്ന സന്ദേശവും മുന്നറിയിപ്പും വളരെ പ്രധാനപ്പെട്ടതാണ്. സർക്കാർ ഓഫീസുകളിൽ അവരവരുടെ കസേരകളിലിരിക്കുമ്പോൾ ഉള്ള ശരീരഭാഷയോടും ജനങ്ങളോടുള്ള സമീപനങ്ങളോടുമൊക്കെ അല്പം അഭിപ്രായവ്യത്യാസങ്ങൾ നിലനിൽ‌ക്കുന്നുണ്ടെങ്കിലും ജീവനക്കാരുടെ സമരത്തിന് മറ്റെല്ലാം മറന്ന് ഭാവുകങ്ങൾ!\nPosted by ഇ.എ.സജിം തട്ടത്തുമല at 9:48 PM\nLabels: രാഷ്ട്രീയം, ലേഖനം, സമരം, സർക്കാർ ജീവനക്കാർ\nസ്ത്രീകൾ വീട്ടുജോലിയും നോക്കി ഭർത്താവിനെയും കുട്ടികളെയും പരിചരിച്ച് വീട്ടിൽ കഴിയേണ്ടവളാണെന്നും വീട്ടുജോലികൾ ചെയ്യാത്ത ഭാര്യയെ ഭർത്താവിന് ഉപേക്ഷിക്കാമെന്നും ആർ.എസ്.എസ് നേതാവ് മോഹൻ ഭാഗവത് പറഞ്ഞിരിക്കുന്നതായി വാർത്ത വന്നിരിക്കുന്നു.എന്നാൽ അദ്ദേഹം അങ്ങനെ പറഞ്ഞത് വാർത്തയാക്കാനുണ്ടോ? നേരേ മറിച്ച് സ്ത്രീകൾ വീട്ടുജോലിയും ചെയ്ത് ഒതുങ്ങിക്കഴിയേണ്ടവരല്ലെന്നും സ്വന്തമായി തൊഴിൽ ചെയ്യാനും വരുമാനം ആർജ്ജിക്കുവാനും സമൂഹത്തിന്റെ മുഖ്യധാരയിലേയ്ക്ക് ഇറങ്ങാൻ അവർക്കും അവകാശമുണ്ടെന്നും ആർ.എസ്.എസ് മേധാവി പറഞ്ഞാൽ മാത്രമേ അതിൽ വാർത്തയുള്ളൂ എന്നതാണ് സത്യം.\nഏതായാലും അദ്ദേഹത്തിന്റെ അഭിപ്രായത്തിനെതിരെ വാർത്താധ്യമങ്ങളും മഹിളാസംഘടനകളും രാഷ്ട്രീയ നേതാക്കളും അതിശക്തമായി പ്രതികരിച്ചിട്ടുണ്ട്. എന്നാൽ ബി.ജെ.പി അടക്കം ആർ.എസ്.എസ് അനുകൂലസംഘടനകളും നേതാക്കളുമാകട്ടെ മോഹൻ ഭാഗവത്ത് പറഞ്ഞത് അങ്ങനെയല്ലെന്നും അദ്ദേഹം പറഞ്ഞതിനെ മാധ്യമങ്ങൾ വളച്ചൊടിക്കുകയായിരുന്നുവെന്നും പറയുന്നു. എന്നു വച്ചാൽ അഥവാ ആർ.എസ്.എസ് മേധാവി പറഞ്ഞത് അപ്രകാരം തന്നെയെങ്കിൽ അത് തെറ്റുതന്നെ. പക്ഷെ സ്ത്രീവിരുദ്ധത അദ്ദേഹം പറഞ്ഞിട്ടില്ല, പറഞ്ഞത് വളച്ചൊടിച്ചതാണ് എന്നാണ്. അപ്പോൾ സ്ത്രീകൾ വീട്ടിൽ ഒതുങ്ങേണ്ടവൾ മാത്രമാണെന്ന വാദം അവർക്കും പരസ്യമായി അംഗീകരിക്കാൻ കഴിയില്ലെന്നു സാരം.\nഈ പറഞ്ഞത് ആർ.എസ്.എസ് തലവനായതുകൊണ്ട് പറഞ്ഞത് മൊത്തമായും സ്ത്രീവിരുദ്ധമെന്നു പറയുന്നില്ല. സ്ത്രീക്കൾ അടുക്കളജോലി ചെയ്യണം എന്നു പറയുന്നതിലല്ല സ്ത്രീവിരുദ്ധത. അത് സ്ത്രീകൾ മാത്രമേ ചെയ്യാവൂ എന്നു പറയുന്നതിലാണ് സ്ത്രീവിരുദ്ധത. പുരുഷൻമാർ അടുക്കളജോലി ചെയ്താൽ ആണത്വം ഇല്ലാതാകും എന്നു പറയുന്നതിലാണ് സ്ത്രീവിരുദ്ധത. വീട്ടുജോലികൾ സ്ത്രീയും പുരുഷനും പങ്കിട്ടെടുക്കുന്നതിൽ തെറ്റൊന്നുമില്ല. എനിക്കറിയാവുന്ന പല ആർ.എസ്.എസ് പ്രവർത്തകരും ഇതിനു മാതൃകയായുണ്ട്. സ്ത്രീയും പുരുഷനും ജോലിയ്ക്ക് പോയി വരുമാനം ആർജ്ജിച്ചാൽ അതും നല്ലത്. അതിനും എത്രയോ ആർ.എസ്.എസ് കുടുംബങ്ങൾ മാതൃകയായുണ്ട്. അതുകൊണ്ട് മോഹൻ ഭാഗവത്ത് പറഞ്ഞത് അദ്ദേഹത്തിന്റെ അനുയായികൾ പോലും കാര്യമായെടുക്കുമെന്നു കരുതുന്നില്ല.\nഎന്തായാലും സ്ത്രീസ്വാതന്ത്ര്യവിഷയം എഴുതുമ്പോഴൊക്കെ ഞാൻ ഓർമ്മിപ്പിക്കന്ന ചിലത് ഇവിടെയും സൂചിപ്പിക്കുന്നു. സ്ത്രീകൾ അടുക്കളജോലി ചെയ്യാതിരിക്കുന്നതാണ് സ്ത്രീ സ്വാതന്ത്ര്യമെന്ന് ആരെങ്കിലും ധരിച്ചുവച്ചിട്ടുണ്ടെങ്കിൽ അത് തെറ്റാണ്. സ്ത്രീ സ്ത്രീയും പുരുഷൻ പുരുഷനുമാണെന്നത് മറന്നുകൊണ്ടുള്ള സ്ത്രീസ്വാതന്ത്ര്യവാദങ്ങളും അംഗീകരിക്കാനാകില്ല. എതിർലിംഗബഹുമാനം എന്നത് സ്ത്രീയ്ക്കും പുരുഷനും ഒരുപോലെ ബാധകമാണ്. അതില്ലാതാകുമ്പോഴാണ് സ്ത്രീവിരുദ്ധതയും പുരുഷവിദ്വേഷവും ഒക്കെയുണ്ടാകുന്നത്. എന്നാൽ സ്ത്രീകളുടെ പരിമിതികൾ അംഗീകരിക്കണം. അത് ജൈവികമാണ്. പുരുഷനുമുണ്ട് ജൈവികമായ പരിമിതികൾ. അതും അംഗീകരിക്കണം.\nഇന്ത്യയിൽ ഹിന്ദുരാഷ്ട്രം സ്ഥാപിക്കുക എന്നത് ഹിന്ദുവർഗ്ഗീയവാദികളുടെ ലക്ഷ്യമാണ്. അതുപോലെ ലോകം മുഴുവൻ ഉൾക്കൊള്ളുന്ന ഇസ്ലാമികരാഷ്ട്രം സ്ഥാപിക്കുവാൻ ലക്ഷ്യമിടുന്ന മുസ്ലിം വർഗ്ഗീയവാദികളും ഉണ്ട്. ക്രിസ്തീയസഭാധിപത്യം സൃഷ്ടികാൻ ക്രിസ്ത്യൻ വർഗ്ഗീയവാദികളും ഉണ്ട്. എന്നാൽ മതരാഷ്ട്രവാദികൾക്കെല്ലാം എല്ലാം സർവ്വം മറന്ന് യോജിക്കാവുന്ന ചില കാര്യങ്ങൾ ഉണ്ട്. അതിൽ പ്രധാനപ്പെട്ട ഒന്നാണ് സ്ത്രീവിരുദ്ധസമീപനങ്ങൾ. കൂട്ടബലാത്സംഗത്തെക്കുറിച്ച് പറയുമ്പോഴും അവർ സംസാരിക്കുന്നത് സ്ത്രീകളുടെ വസ്ത്രധാരണത്തിലെ പ്രകോപനങ്ങളെപ്പറ്റിയും സ്ത്രീകൾ പാലിക്കേണ്ട ചില മര്യാദകളെപ്പറ്റിയുമായിരിക്കും. സ്ത്രീ ബലാത്സംഗം ചെയ്യപ്പെട്ടെങ്കിൽ അതിന് ഇരയുടേതായി എന്തെങ്കിലും ഒരു കാരണം അവർ കണ്ടുപിടിക്കും. മുസ്ലിങ്ങൾ പർദ്ദയെപ്പറ്റിയും ഹിന്ദുക്കൾ ഭാരതസ്ത്രീകൾതൻ ഭാവശുസ്ദ്ധിയെപ്പറ്റിയും ഒക്കെ പറയും.\nസ്ത്രീകൾക്കെതിരെയുള്ള അതിക്രമങ്ങളുമായി ബന്ധപ്പെടുത്തി ജമാ-അത്തെ ഇസ്ലാമിക്കാർ പറഞ്ഞവാക്കുകൾ കൂടി ഇവിടെ ഉദ്ധരിക്കാം:\n"സ്ത്രീകള്‍ക്കെതിരായ അതിക്രമങ്ങള് തടയാന് "മിശ്രവിദ്യഭ്യാസ സമ്പ്രദായം" നിരോധിക്കണം, എല്ലാ ക്ലാസ്സുകളിലും ഉള്ള പെണ്‍കുട്ടികള്‍ക്ക് പ്രത്യേകമായി തന്നെ വിദ്യാഭ്യാസ സംവിധാനം ക്രമീകരിക്കണം, എളുപ്പത്തില് വിവാഹിതരാകുന്ന സംവിധാനം ഒരുക്കിക്കൊടുക്കണം" (ജമാ-അത്തെ ഇസ്ലാമി)\nമുസ്ലിങ്ങളിലെ പുരോഗമനപക്ഷക്കാർ എന്ന് പറയപ്പെടുന്ന ജമാ-അത്തെ ഇസ്ലാമിക്കാരുടെ അഭിപ്രായം ഇതാണെങ്കിൽ മറ്റ് മുസ്ലിം വിഭാഗങ്ങളുടേത് പറയേണ്ടതില്ലല്ലോ!. അപ്പോൾ ഏതായാലും ഒരു കാര്യം ഉറപ്പ്. ഹിന്ദുരാഷ്ട്രം വന്നാലും ഇസ്ലാമികരാഷ്ട്രം വന്നാലും ക്രിസ്തുരാഷ്ട്രം വന്നാലും "ന സ്ത്രീ സ്വാതന്ത്ര്യം അർഹതേ!."\nPosted by ഇ.എ.സജിം തട്ടത്തുമല at 1:49 PM\nLabels: ആർ.എസ്.എസ്, ഇസ്ലാം, ക്രിസ്ത്യൻ, മതരാഷ്ട്രം, ലേഖനം, സ്ത്രീസ്വാതന്ത്ര്യം


നൊമ്പരമായി ആ വീട്, ഒപ്പം ലോക്ഡൗൺ കാലത്തൊരു സന്തോഷവും: വിനു മോഹൻ Vinu Mohan | Veedu| Veed |Homestyle |Manoramaonline| Manoramanews\nനൊമ്പരമായി ആ വീട്, ഒപ്പം ലോക്ഡൗൺ കാലത്തൊരു സന്തോഷവും: വിനു മോഹൻ\nഅജിത് June 03, 2020 08:48 AM IST\nലോക്ഡൗൺ കാലത്ത് എല്ലാവരും വീടിന്റെ സുരക്ഷിതത്വത്തിലേക്ക് ഒതുങ്ങിയപ്പോൾ സമൂഹത്തിലേക്കിറങ്ങി സേവനം ചെയ്ത് ശ്രദ്ധ നേടിയവരാണ് നടൻ വിനു മോഹനും ഭാര്യ വിദ്യയും. മോഹൻലാൽ അടക്കം നിരവധി പ്രമുഖർ ഇവരുടെ സേവനങ്ങളെ അഭിനന്ദിക്കുകയും ചെയ്തു. വിനു മോഹൻ തന്റെ വീട്ടുവിശേഷങ്ങൾ പങ്കുവയ്ക്കുന്നു...\nഞാൻ ജനിച്ചത് കൊട്ടാരക്കരയുള്ള അമ്മയുടെ തറവാട്ടിലാണ്. മുത്തച്ഛൻ കൊട്ടാരക്കര ശ്രീധരൻ നായർ അക്കാലത്ത് മലയാളത്തിലെ സുപ്രസിദ്ധമായ നടനായിരുന്നു. എനിക്ക് മാസങ്ങൾ പ്രായമുള്ളപ്പോൾ മുത്തച്ഛൻ മരിച്ചു. അതുകൊണ്ട് അങ്ങനെ ഓർമകളില്ല. അമ്മ ശോഭ മോഹനും അമ്മാവൻ സായ്‌കുമാറും അടക്കം സിനിമാതാരങ്ങൾ വീട്ടിൽ ഉണ്ടായിരുന്നു.\nഞാൻ വളർന്നത് കരുനാഗപ്പിള്ളിയിലുള്ള അച്ഛന്റെ മോഹന്റെ വീട്ടിലാണ്. അച്ഛന് നാടകട്രൂപ്പ് ഉണ്ടായിരുന്നു. അന്ന് വീട്ടിലാണ് റിഹേഴ്സൽ ക്യാമ്പ്. അതുകൊണ്ട് എപ്പോഴും വീട്ടിൽ ആൾത്തിരക്ക് കാണും. അങ്ങനെ നാടകം കണ്ടുവളർന്ന എന്റെ മനസിൽ അഭിനയത്തോട് ഇഷ്ടം തോന്നുക സ്വാഭാവികമാണല്ലോ..\nഎന്റെ സ്‌കൂൾ കാലഘട്ടത്തിൽ അമ്മ മിനിസ്‌ക്രീനിൽ സജീവമായിരുന്നു. ഷൂട്ട് തിരുവനന്തപുരത്താണ്. അങ്ങനെ ഞാൻ പ്ലസ് വണ്ണിൽ പഠിക്കുമ്പോൾ ഞങ്ങൾ തിരുവനന്തപുരത്തേക്ക് വാടകവീടെടുത്ത് താമസം മാറി. പിന്നീട് ദീർഘവർഷങ്ങൾ അവിടെയായിരുന്നു. പിന്നീട് 2005ൽ അനിയൻ അനു കോളജ് പഠനത്തിനായി എറണാകുളത്തേക്ക് പോയി. അവന് ഹോസ്റ്റലിൽ നിൽക്കാൻ ബുദ്ധിമുട്ടായപ്പോൾ ഞങ്ങൾ കുടുംബമായി കൊച്ചിയിലേക്ക് ചേക്കേറി. ആദ്യം ഒരു വാടകവീട്ടിലേക്കും പിന്നെ വാടകഫ്‌ളാറ്റിലേക്കും താമസം മാറി.\nനൊമ്പരമായി ഈ ഫ്ലാറ്റ്..\n2011 ൽ ഞങ്ങൾ സ്വന്തമായി ഒരു ഫ്ലാറ്റ് വാങ്ങി. അച്ഛനായിരുന്നു ഫ്ലാറ്റിന്റെ ഫർണിഷിങ് മേൽനോട്ടം. താമസം മാറാൻ കുറച്ചു ദിവസം ബാക്കി നിൽക്കെയാണ് അച്ഛന്റെ വിടവാങ്ങൽ. ജീവിതം കീഴ്മേൽ മറിയുന്നത് പോലെതോന്നി. അച്ഛനായിരുന്നു എന്റെ ബലം. ഞാൻ സജീവമായി സിനിമ ചെയ്യുന്ന സമയമാണ്. അച്ഛൻ പോയതോടെ ഞങ്ങളുടെ ജീവിതത്തിൽ വലിയൊരു ശൂന്യത നിഴലിച്ചു. കമ്മിറ്റ് ചെയ്ത കുറെ സിനിമകളിൽ നിന്നും ഞാൻ പിന്മാറി. പൊരുത്തപ്പെടാനും തിരിച്ചു അഭിനയം തുടരാനും സമയമെടുത്തു. ഇപ്പോൾ അച്ഛന്റെ ഓർമ കൂടിയാണ് ഈ ഫ്ലാറ്റ്. അനിയൻ അനുവും കുടുംബവും ഇപ്പോൾ കൊച്ചിയിൽ തന്നെ മറ്റൊരു ഫ്ലാറ്റിലുണ്ട്. അമ്മ രണ്ടിടത്തും മാറിനിൽക്കുന്നു.\nലോക്ഡൗൺ കാലത്തെ നന്മ...\nഎന്റെ പഠനകാലത്താണ് തെരുവോരം മുരുഗനെ പരിചയപ്പെടുന്നത്. അന്നുമുതൽ തെരുവോരത്തിന്റെ പ്രവർത്തങ്ങളിൽ ഭാഗമാണ്. ഇപ്പോൾ വിദ്യയും എനിക്കൊപ്പമുണ്ട്. ഈ ലോക്ഡൗൺ കാലത്ത് മധ്യകേരളത്തിലെ ജില്ലകളിൽ തെരുവോരം പ്രവർത്തനത്തിന്റെ ഭാഗമായി ചെല്ലാൻ കഴിഞ്ഞു. ഉപേക്ഷിക്കപ്പെട്ടു തെരുവിൽ കഴിയുന്നവരെ കുളിപ്പിച്ചു വൃത്തിയാക്കി, ബന്ധപ്പെട്ട സർക്കാർ സംവിധാനങ്ങളുടെ സുരക്ഷിതത്വത്തിലാക്കാൻ കഴിഞ്ഞു. മോഹൻലാൽ അടക്കം നിരവധി പേരുടെ അഭിനന്ദനം ലഭിച്ചത് വലിയ പ്രോത്സാഹനമായി...\nEnglish Summary- Vinu Mohan Home Lockdown Memories


വിജിലന്‍സ് സര്‍ക്കാര് അനുമതി തേടി: ശിവശങ്കറിനെതിരെ അന്വേഷണം വന്നേക്കും | Vigilance probe against M Shivsankar\nവിജിലന്‍സ് സര്‍ക്കാര് അനുമതി തേടി: ശിവശങ്കറിനെതിരെ അന്വേഷണം വന്നേക്കും\nAug 2, 2020, 07:46 AM IST\n# മിഥുന് സുരേന്ദ്രന്/ മാതൃഭൂമി ന്യൂസ്\nഎറണാകുളം: എം. ശിവശങ്കറിനെതിരെ വിജിലന്‍സ് അന്വേഷണത്തിന് നീക്കം. ശിവശങ്കറിനെതിരെ എറണാകുളം സ്വദേശി നല്‍കിയ പരാതി വിജിലന്‍സ് ഡയറക്ടര് സര്‍ക്കാരിന് കൈമാറി. അന്വേഷണത്തിന് അനുമതി തേടിയാണ് പരാതി കൈമാറിയത്. എറണാകുളം സ്വദേശി ചെഷൈര് ടാര്‍സന് ആണ് പരാതി നല്‍കിയത്.\nസ്വപ്‌ന സുരേഷിന്റെ നിയമനം, ഐടി വകുപ്പുമായി ബന്ധപ്പെട്ട കരാറുകള് എന്നിവ കേന്ദ്രീകരിച്ച് അന്വേഷണം വേണമെന്നാണ് പരാതി. എന്നാല് ഒരു ഐഎഎസ് ഉദ്യോഗസ്ഥനെതിരെ പ്രാഥമികാന്വേഷണം നടത്തണമെങ്കില് പോലും സര്‍ക്കാരിന്റെ അനുമതി വാങ്ങേണ്ടതുണ്ട്. അതുകൊണ്ടാണ് പരാതി സര്‍ക്കാരിന് കൈമാറിയിരിക്കുന്നത്.\nസ്വപ്‌ന സുരേഷിന്റെ നിയമനവും ഐടി വകുപ്പുമായി ബന്ധപ്പെട്ട കരാറുകളും വിവാദങ്ങളായിരുന്നു. ഇതെല്ലാം ചൂണ്ടിക്കാട്ടിയാണ് പരാതി നല്‍കിയിരുന്നത്. കേന്ദ്ര വിജിലന്‍സ് കമ്മീഷനും എറണാകുളം സ്വദേശി ചെഷൈര് ടാര്‍സന് പരാതി നല്‍കിയിരുന്നു.\nനേരത്തെ പ്രതിപക്ഷ നേതാവ് രമേശ് ചെന്നിത്തലയും അന്വേഷണം ആവശ്യപ്പെട്ട് സര്‍ക്കാരിന് പരാതി നല്‍കിയിരുന്നു. പ്രാഥമികാന്വേഷണത്തില് പരാതിയില് കഴമ്പുണ്ടെന്ന് കണ്ടെത്തിയാല് മാത്രമേ വിജിലന്‍സ് കേസെടുക്കുന്നതുള്‍പ്പെടെയുള്ള നടപടികള് സ്വീകരിക്കുകയുള്ളു.\nContent Highlights: Vigilance probe against M Shivsankar\nഓഗസ്റ്റ് അഞ്ച് മുതല് കനത്ത മഴയ്ക്ക് സാധ്യതയെന്ന് തമിഴ്‌നാട് വെതര്‍മാന്\nചെന്നൈ : വരും ദിവസങ്ങളില് കേരളം, വാല്‍പാറ, നീലഗിരി, കുടക് ബെല്‍റ്റുകളില് ..\nസ്വര്‍ണക്കടത്തിന് തീവ്രവാദ ബന്ധം; അധ്യാപകന്റെ കൈവെട്ടിയ കേസിലെ പ്രതിയടക്കം രണ്ടുപേര് പിടിയില്\nദേശവിരുദ്ധര്‍ക്ക് താവളമൊരുക്കിക്കൊണ്ട് പിണറായി വിജയന് രാജ്യത്തെ ഒറ്റി- വി.മുരളീധരന്\nരണ്ടുലക്ഷത്തോളം ഡോളര് കിട്ടിയിട്ടുണ്ടെന്ന് സ്വപ്‌ന, ശിവശങ്കറിനെ കസ്റ്റംസ് വീണ്ടും ചോദ്യം ചെയ്യും\nബേപ്പൂര് പോലീസ് സ്റ്റേഷനിലെ പോലീസുകാരന് കോവിഡ്; പോലീസുകാര് ക്വാറന്റീനില്\nബാലഭാസ്‌കറിന്റെ സുഹൃത്തുക്കളുടെ സ്വര്‍ണക്കടത്ത് അന്വേഷിച്ച ഡിആര്‍ഐ ഓഫീസില് കവര്‍ച്ചാശ്രമം\nസംസ്ഥാനത്ത് 30 പുതിയ ഹോട്ട്‌സ്‌പോട്ടുകള്; 25 മേഖലകളെ ഒഴിവാക്കി


ഇന്ദിരാഗാന്ധിയെ ‘ദുര്‍ഗ്ഗാദേവി’യെന്ന് വിളിച്ച വാജ്‌പേയി; അങ്ങനൊരു വിശേഷണം തനിക്ക് വേണ്ടെന്ന് ഇന്ദിര പറഞ്ഞതിനും കാരണമുണ്ട്.. – Jaihind TV\nഇന്ദിരാഗാന്ധിയെ ‘ദുര്‍ഗ്ഗാദേവി’യെന്ന് വിളിച്ച വാജ്‌പേയി; അങ്ങനൊരു വിശേഷണം തനിക്ക് വേണ്ടെന്ന് ഇന്ദിര പറഞ്ഞതിനും കാരണമുണ്ട്..\nലോക്‌സഭാ തെരഞ്ഞെടുപ്പില് പരാജയം മുന്നില്‍കണ്ടുള്ള ഭയപ്പാടോടെയാണ് പ്രധാനമന്ത്രി നരേന്ദ്രമോദിയുടെ ഓരോ പ്രസ്താവനകളും പ്രസംഗങ്ങളും. ചരിത്രസത്യങ്ങളെ അപഹസിച്ച് നുണകള് പടച്ചുവിടുകയും ഇന്ത്യന് ദേശീയ സുരക്ഷാ സംവിധാനങ്ങളെ സ്വകാര്യസ്വത്തൊന്നപോലെ കൈകാര്യം ചെയ്തും മോദി പരക്കം പായുകയാണ്.\nഇതിനൊക്കെ പുറമെയാണ് ഇന്ത്യയുടെ ശില്‍പികളെ അപകീര്‍ത്തിപ്പെടുത്തുന്ന പരാമര്‍ശങ്ങളും. ഉത്തര്‍പ്രദേശിലെ തെരഞ്ഞെടുപ്പ് റാലിക്കിടയിലായിരുന്നു രാജീവ് ഗാന്ധിയെ അവഹേളിച്ചുകൊണ്ടുള്ള മോദിയുടെ പ്രസംഗം. ഇക്കാര്യത്തില് മോദി പുരോഗമിക്കുന്നുവെന്നാണ് ജനങ്ങള് പറയുന്നത്. ഇന്നലെ വരെ ജവഹര്‍ലാല് നെഹ്‌റുവായിരുന്നു മോദിയുടെ ഭരണ പരാജയത്തിന് കാരണമെന്ന് പറഞ്ഞിരുന്ന പ്രധാനമന്ത്രി ഇപ്പോള് രാജീവ് ഗാന്ധി വരെ എത്തിയിരിക്കുന്നു എന്നതാണ്.\nസൈന്യത്തിന്റെ നേട്ടങ്ങളെ സ്വന്തം നേട്ടമായി അവതരിപ്പിക്കുകയും തിരിച്ചടികള് പ്രതിപക്ഷത്തിന്റെ വീഴ്ച്ചയായും പറയുന്ന നരേന്ദ്രമോദിയുടെ നിലപാടുകള് വിമര്‍ശനങ്ങള് ഏറ്റുവാങ്ങിയിട്ടും പ്രധാനമന്ത്രിക്ക് കുലുക്കമില്ല.\nസര്‍ജിക്കല് സ്‌ട്രൈക്കില് മേനിനടിക്കുന്ന പ്രധാനമന്ത്രി അതിനെക്കുറിച്ചുള്ള ചോദ്യങ്ങള്‍ക്ക് മറുപടി പറയാറില്ലായെന്നതാണ് വാസ്തവം. ഇതോടെയാണ് മുന് പ്രധാനമന്ത്രി ഇന്ദിരാഗാന്ധിയുടെ സൈനികനയതന്ത്രജ്ഞതയുടെയും ഗുണങ്ങള് ജനങ്ങള് തിരിച്ചറിയുന്നത്. ഇന്ത്യയുടെ ധീരയായ പ്രധാനമന്ത്രി, ലോകചരിത്രത്തിലെ തന്നെ ശക്തയായ ഭരണാധികാരിയായി മാറിയത് അവരുടെ ധീരമായ നിലപാടുകള്‍കൊണ്ടായിരുന്നു.\n1971ലെ ബംഗ്ലാദേശ് വിമോചനയുദ്ധം- ഇന്ദിരാഗാന്ധി എന്ന ഭരണാധികാരിയെ ലോകമംഗീകരിച്ച സംഭവം. കിഴക്കന് പാക്കിസ്ഥാനില് നിന്ന് 80 ലക്ഷത്തിലേറെ അഭയാര്‍ത്ഥികളെ ഇന്ത്യയിലേക്ക് പറഞ്ഞുവിട്ട പാക്ക് സൈന്യത്തിന് ഇന്ദിര കൊടുത്ത മറുപടി, പാക്ക് സൈനികരെ തടവിലാക്കിക്കൊണ്ട് പാക്കിസ്ഥാനിന്റെ അധീനതയില് കഴിഞ്ഞിരുന്ന ബംഗ്ലാദേശിനെ പാക്കിസ്ഥാനില്‍നിന്നും വേര്‍പെടുത്തിക്കൊണ്ടായിരുന്നു. ഈ വിമോചനയുദ്ധത്തെ പ്രകീര്‍ത്തിച്ച് അന്നത്തെ പ്രതിപക്ഷനേതാവ് അടല്‍ബിഹാരി വാജ്പേയ് ഇന്ദിരാഗാന്ധിയെ വിശേഷിപ്പിച്ചത് ‘ദുര്‍ഗാദേവി’ എന്നായിരുന്നു! ചരിത്രത്തിനുമേല് എത്രയൊക്കെ കണ്ണടച്ചാലും മറയാത്ത യഥാര്‍ത്ഥ്യത്തിന്റെ ചിത്രങ്ങള്.\nസി.പി.എമ്മിന്റെ മുതിര്‍ന്ന നേതാവും ലോക്‌സഭാസ്പീക്കറുമായിരുന്ന സോമനാഥ് ചാറ്റര്‍ജി തന്റെ ആത്മകഥയില് ഇന്ദിരയെക്കുറിച്ച് വിശദീകരിക്കുന്ന ഭാഗത്തില് ഇങ്ങനെ കാണാം.\n‘കിഴക്കന് പാക്കിസ്താനിലെ ജനങ്ങളെ രക്ഷിക്കാന് യുദ്ധം അനിവാര്യമാണെന്ന് ഇന്ദിരാഗാന്ധി തീരുമാനിച്ചു. യഹ്യാഖാന് ഇന്ത്യയിലെ തങ്ങളുടെ സൈനികലക്ഷ്യങ്ങള്‍ക്ക് മേല് ബോംബിടുക എന്ന കര്‍ക്കശ നടപടിയെടുത്തപ്പോള് ഇന്ത്യന് സൈന്യം ധാക്കയിലേക്ക് നീങ്ങി. യുദ്ധം ഏതാണ്ട് രണ്ടാഴ്ച്ച നീണ്ടുനിന്നു. 1971 ഡിസംബര് 16ന് പാകിസ്താന് കരസൈന്യത്തിലെ ജനറല് എ.എ.കെ. നിയാസി ഇന്ത്യന് കരസൈന്യത്തിലെ ജനറല് ജഗ്ജിത് സിങ് അറോറയ്ക്ക് മുന്‍പാകെ കീഴടങ്ങി. അതിശയകരമായ സംഭവപരമ്പരകളിലൂടെ അവസാനം ബംഗ്ലാദേശ് വിമോചിക്കപ്പെടുകയും സ്വതന്ത്രരാഷ്ട്രമായിത്തീരുകയും ചെയ്തു. ഇന്ത്യക്കായിരുന്നു അതിന്റെ കീര്‍ത്തി.\nസ്വതന്ത്രരാഷ്ട്രമെന്ന നിലയില് ബംഗ്ലാദേശിന്റെ രൂപീകരണത്തില് ഇന്ത്യയുടെ പങ്ക് ഇന്ദിരാഗാന്ധിയെ ഇന്ത്യയിലെ സാമാന്യജനങ്ങള്‍ക്കിടയില് കൂടുതല് ജനസമ്മതയാക്കി. അടല്‍ബിഹാരി വാജ്‌പേയി അവരെ ‘ദുര്‍ഗാദേവി’യെന്ന് വിശേഷിപ്പിച്ചതായി ഒരു വിഭാഗം മാധ്യങ്ങള് റിപ്പോര്‍ട്ട് ചെയ്യുകയുണ്ടായി’\nഇക്കാര്യം സി.പി.എം ജനറല് സെക്രട്ടറി സിതാറാം യെച്ചൂരി പാര്‍ലമെന്റ് രേഖകളെ അടിസ്ഥാനമാക്കി ഉറപ്പുവരുത്തുകയും അക്കാര്യം പാര്‍ലമെന്റില് ആവര്‍ത്തിക്കുകയും ചെയ്തിരുന്നു.\n‘ബംഗ്ലാദേശ് യുദ്ധത്തിന് ശേഷം അടല്‍ബിഹാരി വജ്‌പേയി ഇന്ദിരഗാന്ധിയെ ‘ദുര്‍ഗ്ഗാദേവി’ എന്ന് വിശേഷിപ്പിച്ചു. എന്നാല് ഇന്ദിരാഗാന്ധി ഈ വിശേഷണത്തെ സ്വീകരിച്ചില്ല. കാരണം രാജ്യത്തിന്റെ പലഭാഗങ്ങളിലും ദളിതുകളും ഇതരജാതികളും മഹിഷാസുരനെ ആരാധിക്കുന്നുണ്ട്’\nജനതാദളിന്റെ ബീഹാറില് നിന്നുള്ള ലോക്‌സഭാംഗമായിരുന്ന പ്രേംകുമാര് മാനി ‘ഇതരജാതികള് ആരെയൊക്കെയാണ് ആരാധിക്കുന്നത്’ എന്ന തലക്കെട്ടില് എഴുതിയ ലേഖനത്തില് ഇപ്രകാരം പറയുന്നു. ‘ബംഗ്ലാദേശിന്റെ രൂപീകരണത്തിന് കാരണമായ 1971 ലെ യുദ്ധത്തിന് ശേഷം ജനസംഘ് നേതാവായിരുന്ന അടല്‍ബിഹാരി വാജ്‌പേയി പ്രധാനമന്ത്രി ഇന്ദിരാഗാന്ധിയെ ‘അഭിനവ് ഛാന്ദി ദുര്‍ഗ’ എന്ന് വിശേഷിപ്പിച്ചു. എന്നാല് കമ്മ്യൂണിസ്റ്റ് നേതാവായ എസ്.എ. ഡാങ്കെ ഇതിനെതിരെ രംഗത്തുവന്നു. ദുര്‍ഗ്ഗാദേവി ദളിതുകളെയും പിന്നാക്കസമുദായങ്ങളെയും കൂട്ടക്കൊല നടത്തുകയായിരുന്നു. ആവരമാണ് കഴുത്തില് അണിഞ്ഞിരിക്കുന്നത്. അതുകൊണ്ടുതന്നെ അത്തരമൊരു വിശേഷണം ഇന്ദിരാഗാന്ധിയെ വിളിക്കരുത്’\nഡാങ്കെയുടെ ഇടപെടലോടെ ഇന്ദിരാഗാന്ധി പാര്‍ലമെന്റില് തന്റെ നിലപാട് വ്യക്തമാക്കിയത് ഇങ്ങനെയായിരുന്നു. ‘ഞാന് ഇന്ദിര മാത്രമാണ്.. അങ്ങനെ തന്നെ തുടരുകയും ചെയ്യും’\nഛാര്‍ഗണ്ഡില് സന്തല്, അസുര സമുദായക്കാര് മഹിഷാസുരനെ ആരാധിക്കുന്നവരാണ്. ബിഹാറിലും ബംഗാളിലും മധ്യേന്ത്യയുടെ ഇതരപ്രദേശങ്ങളിലും മഹിഷാസുരനെ കുലപുരുഷനായി സങ്കല്‍പ്പിക്കുന്നുണ്ട്. ഛാര്‍ഗണ്ഡിലും മധ്യപ്രദേശിലെ ബുന്ദേല്‍ഘന്ദ് ഭാഗങ്ങളിലും കന്നുകാലി സംരക്ഷകനായും കരുതിപ്പോരുന്നു. മഹിഷാസുരനില് നിന്നാണ് കര്‍ണാടകയില് മൈസൂര് എന്ന പേര് രൂപപ്പെടുന്നതുപോലും.\nഇന്ദിരാഗാന്ധി ദേശീയോദ്ഗ്രഥന പുരസ്കാരം ചണ്ഡി പ്രസാദ് ഭട്ടിന്...


ഹിന്ദു സമാജ് പാർട്ടി സ്ഥാപകന്റെ കൊലപാതകം; പൊലീസിന് നിർണ്ണായക വിവരങ്ങൾ ലഭിച്ചു – East Coast Daily Malayalam\nഹിന്ദു സമാജ് പാർട്ടി സ്ഥാപകന്റെ കൊലപാതകം; പൊലീസിന് നിർണ്ണായക വിവരങ്ങൾ ലഭിച്ചു\nOct 18, 2019, 07:32 pm IST\nലക്നൗ: ഹിന്ദു മഹാസഭ നേതാവായ കമലേഷ് തിവാരിയെ വെടിവെച്ചു കൊലപ്പെടുത്തി മണിക്കൂറുകൾക്കകം പൊലീസിന് സി സി ടി വി ദൃശ്യങ്ങൾ ലഭിച്ചു. സംഭവം തീവ്രവാദികൾ ആസൂത്രണം ചെയ്‌ത ഓപ്പറേഷൻ ആണെന്നാണ് വിലയിരുത്തൽ. എന്നാൽ കമലേഷ് തിവാരിയെ വെടിവെച്ചു കൊന്നത് വ്യക്തിപരമായ തർക്കങ്ങളാലാകാമെന്ന് ലക്നൗ എസ് പി കലാനിധി നൈതാനി പറഞ്ഞു. വെടിവെച്ച തോക്ക് പൊലീസ് കണ്ടെടുത്തു.\nകാവി വസ്ത്രമണിഞ്ഞിരുന്ന തീവ്രവാദികൾ ദീപാവലി ആഘോഷങ്ങളുടെ ഭാഗമായി മിഠായി നൽകാനെന്ന വ്യാജേനയാണ് കമലേഷിന്റെ വീട്ടിലെത്തിയത്. വീടിനകത്ത് പ്രവേശിച്ചതും മിഠായി പാത്രം തുറന്ന് തോക്കെടുത്ത് തുരു തുരാ വെടിയുതിർക്കുകയായിരുന്നു. വെടിയേറ്റ് ഗുരുതരമായി പരിക്കേറ്റ തിവാരിയെ ഉടന് ആശുപത്രിയിലെത്തിച്ചെങ്കിലും രക്ഷിക്കാനായില്ല. ഖുര്‍ഷിദ് ബാഗിലെ വസതിക്ക് സമീപമായിരുന്നു സംഭവം. ഹിന്ദു സമാജ് പാര്‍ട്ടിയുടെ സ്ഥാപകന് കൂടിയാണ് തിവാരി.\nALSO READ: ചൈനയുടെ മൊത്ത ആഭ്യന്തര ഉത്പാദന വളര്‍ച്ച കൂപ്പുകുത്തി; സാമ്പത്തിക പ്രതിസന്ധിയിൽ വലഞ്ഞ് രാജ്യം\nകേസില് പ്രാഥമിക അന്വേഷണം ആരംഭിച്ചതായും പ്രതികളെ ഉടന് പിടികൂടുമെന്നും പോലീസ് അറിയിച്ചു. കമലേഷ് തിവാരി 2015 ൽ മുഹമ്മദ് നബിയ്‌ക്കെതിരെ നടത്തിയ പരാമർശം വലിയ വിവാദങ്ങൾക്ക് വഴിവച്ചിരുന്നു. തുടർന്ന് എൻ.എസ്.എ നിയമം ചുമത്തി തിവാരി അറസ്റ്റിലായി. സമീപകാലത്ത് അലഹബാദ് ഹൈക്കോടതിയുടെ ലക്‌നൗ ബെഞ്ച് കേസിൽ എൻ.എസ്.എ റദ്ദാക്കിയിരുന്നു. ഹിന്ദു മഹാസഭ നേതാവായിരുന്ന കമലേഷ് തിവാരി 2017 ല് ഹിന്ദു സമാജ് പാര്‍ട്ടി രൂപീകരിക്കുകയായിരുന്നു. ഹിന്ദു മഹാസഭയുടെ പ്രസിഡന്റായും കമലേഷ് തിവാരി പ്രവര്‍ത്തിച്ചിട്ടുണ്ട്.\nshot dead leader FEATURED Hindhu samaj Party\nഅസം പൗരത്വ രജിസ്റ്റര് കോ ഓര്‍ഡിനേറ്ററെ ഉടൻ സ്ഥലം മാറ്റാന് സുപ്രീം കോടതി നിര്‍ദേശം\nസംസ്ഥാനത്ത് അടുത്ത 48 മണിക്കൂറില് അതിശക്തമായ മഴ : ഡാമുകളുടെ ഷട്ടറുകള് തുറന്നു